title: Deċiżjoni tal-Awtorità ta' Sorveljanza tal-EFTA Nru 301/14/COL tas-16 ta' Lulju 2014 li, għat-tmienja u disgħin darba, temenda r-regoli proċedurali u sostantivi fil-qasam tal-għajnuna mill-Istat billi tadotta Linji Gwida dwar l-għajnuna mill-Istat għall-ħarsien tal-ambjent u l-enerġija 2014-2020 [2015/790]

text:
               28.5.2015

               MT

               Il-Ġurnal Uffiċjali tal-Unjoni Ewropea

               L 131/1

         DEĊIŻJONI TAL-AWTORITÀ TA' SORVELJANZA TAL-EFTA
   Nru 301/14/COL
   tas-16 ta' Lulju 2014
   li, għat-tmienja u disgħin darba, temenda r-regoli proċedurali u sostantivi fil-qasam tal-għajnuna mill-Istat billi tadotta Linji Gwida dwar l-għajnuna mill-Istat għall-ħarsien tal-ambjent u l-enerġija 2014-2020 [2015/790]
   L-AWTORITÀ TA' SORVELJANZA TAL-EFTA (“l-Awtorità”),
   WARA Li KKUNSIDRAT il-Ftehim dwar iż-Żona Ekonomika Ewropea (“il-Ftehim ŻEE”), b'mod partikolari l-Artikoli minn 61 sa 63 u l-Protokoll 26 tiegħu,
   WARA LI KKUNSIDRAT il-Ftehim bejn l-Istati tal-EFTA dwar l-Istabbiliment ta' Awtorità ta' Sorveljanza u l-Qorti tal-Ġustizzja (“il-Ftehim ta' Sorveljanza u tal-Qorti”), b'mod partikolari l-Artikolu 5(2)(b) u l-Artikolu 24 tiegħu u l-Artikolu 1 fil-Parti I tal-Protokoll 3 tiegħu,
   Billi:
   Taħt l-Artikolu 24 tal-Ftehim ta' Sorveljanza u tal-Qorti, l-Awtorità għandha ddaħħal fis-seħħ id-dispożizzjonijiet tal-Ftehim ŻEE dwar l-għajnuna mill-Istat,
   Skont l-Artikolu 5(2)(b) tal-Ftehim ta' Sorveljanza u tal-Qorti, l-Awtorità toħroġ avviżi jew linji gwida dwar kwistjonijiet trattati fil-Ftehim ŻEE, jekk dan il-Ftehim jew il-Ftehim ta' Sorveljanza u tal-Qorti jipprovdu b'mod espliċitu għal dan jew jekk l-Awtorità tikkunsidra li hu meħtieġ,
   Fid-9 ta' April 2014, il-Kummissjoni Ewropea adottat “Linji Gwida dwar l-għajnuna mill-Istat għall-ħarsien tal-ambjent u l-enerġija 2014-2020” (1). Il-Linji Gwida jistabbilixxu l-kundizzjonijiet li taħthom l-għajnuna mill-Istat għall-ħarsien tal-ambjent u l-enerġija tista' tkun iddikjarata kumpatibbli. Dawn japplikaw mill-1 ta' Lulju 2014,
   Dawn il-Linji Gwida huma rilevanti għaż-Żona Ekonomika Ewropea,
   Għandha tiġi żgurata l-applikazzjoni uniformi tar-regoli taż-ŻEE dwar għajnuna mill-Istat madwar iż-Żona Ekonomika Ewropea kollha skont l-objettiv ta' omoġeneità stabbilit fl-Artikolu 1 tal-Ftehim ŻEE,
   Skont il-punt II taħt l-intestatura “ĠENERALI” tal-Anness XV tal-Ftehim ŻEE, l-Awtorità għandha tadotta, wara konsultazzjoni mal-Kummissjoni Ewropea, Linji Gwida ġodda li jikkorrispondu ma' dawk adottati mill-Kummissjoni Ewropea,
   WARA li kkonsultat mal-Kummissjoni Ewropea,
   WARA li kkonsultat lill-Istati tal-EFTA permezz ta' ittra bid-data tas-26 ta' Ġunju 2014 dwar dan,
   ADOTTAT DIN ID-DEĊIŻJONI:
   Artikolu 1
   Ir-regoli sostantivi fil-qasam tal-għajnuna mill-Istat jiġu emendati bl-introduzzjoni ta' Linji Gwida ġodda dwar l-għajnuna mill-Istat għall-ħarsien tal-ambjent u l-enerġija 2014-2020. Il-Linji Gwida l-ġodda huma mehmuża ma' din id-Deċiżjoni u jiffurmaw parti integrali minnha.
   Artikolu 2
   Il-verżjoni bl-Ingliż biss hi awtentika.

      Magħmul fi Brussell, is-16 ta' Lulju 2014.

            Għall-Awtorità ta' Sorveljanza tal-EFTA

         Oda Helen SLETNES

            Il-President

         Helga JÓNSDÓTTIR

            Membru tal-Kulleġġ

      (1)  ĠU C 200, 28.6.2014, p. 1.

      ANNESS

         PARTI III — REGOLI ORIZZONTALI

         Linji Gwida dwar l-għajnuna mill-Istat għall-ħarsien tal-ambjent u tal-enerġija 2014-2020
          (1)

      WERREJ
      INTRODUZZJONI
               3

                  1.

               KAMP TA' APPLIKAZZJONI U DEFINIZZJONIJIET
               5

                  1.1.

               Kamp ta' applikazzjoni
               5

                  1.2.

               Miżuri ta' għajnuna koperti mil-Linji Gwida
               6

                  1.3.

               Definizzjonijiet
               6

                  2.

               GĦAJNUNA NOTIFIKABBLI AMBJENTALI U TAL-ENERĠIJA
               11

                  3.

               L-EVALWAZZJONI TAL-KOMPATIBBILTÀ SKONT L-ARTIKOLU 61(3)C TAL-FTEHIM ŻEE
               11

                  3.1.

               Prinċipji Komuni tal-Valutazzjoni
               12

                  3.2.

               Dispożizzjonijiet ġenerali ta' kompatibilità
               13

                  3.3.

               Għajnuna għall-enerġija minn sorsi rinnovabbli
               24

                  3.4.

               Miżuri ta' effiċjenza fl-użu tal-enerġija, inkluża l-koġenerazzjoni u t-tisħin u t-tkessiħ distrettwali
               28

                  3.5.

               Għajnuna għal effiċjenza tar-riżorsi u b'mod partikolari għajnuna għall-immaniġġjar tal-iskart
               30

                  3.6.

               Għajnuna għall-Ġbir u l-Ħżin tal-Karbonju (CCS)
               31

                  3.7.

               Għajnuna fil-forma ta' tnaqqis jew eżenzjonijiet minn taxxi ambjentali u fil-forma ta' tnaqqis f'appoġġ finanzjarju għall-elettriku minn sorsi rinnovabbli
               32

                  3.8.

               Għajnuna għall-infrastruttura tal-enerġija
               35

                  3.9.

               Għajnuna għall-adegwatezza tal-provvista ġenerata
               37

                  3.10.

               Għajnuna fil-forma ta' skemi ta' permessi negozjabbli
               40

                  3.11.

               Għajnuna għar-rilokazzjoni tal-impriżi
               41

                  4.

               EVALWAZZJONI
               42

                  5.

               APPLIKAZZJONI
               42

                  6.

               RAPPURTAR U MONITORAĠĠ
               43

                  7.

               REVIŻJONI
               43
            INTRODUZZJONI

                  (1)

                  Sabiex jiġi evitat li l-għajnuna mill-Istat tikkawża distorsjoni fil-kompetizzjoni fis-suq intern u taffettwa l-kummerċ bejn il-Partijiet Kontraenti b'mod li jmur kontra l-interess komuni, l-Artikolu 61(1) tal-Ftehim dwar iż-Żona Ekonomika Ewropea (“il-Ftehim ŻEE”) jistabbilixxi l-prinċipju li l-għajnuna mill-Istat hija pprojbita. F'ċerti każijiet, madankollu, l-għajnuna mill-Istat tista' tkun kompatibbli mat-tħaddim tal-Ftehim ŻEE skont l-Artikoli 61(2) u (3) tal-Ftehim ŻEE.

                  (2)

                  Abbażi tal-Artikolu 61(3)(c) tal-Ftehim ŻEE, l-Awtorità ta' Sorveljanza tal-EFTA (“l-Awtorità”) tista' tikkunsidra bħala kompatibbli mat-tħaddim tal-Ftehim ŻEE l-għajnuna mill-Istat maħsuba biex tiffaċilita l-iżvilupp ta' ċerti attivitajiet ekonomiċi fiż-ŻEE, fejn tali għajnuna ma taffettwax ħażin il-kundizzjonijiet kummerċjali b'tali mod li jmur kontra l-interess komuni.

                  (3)

                  L-objettivi tal-politika ambjentali għandhom jitqiesu meta tiġi vvalutata l-kompatibbiltà tal-għajnuna mill-Istat fis-settur ambjentali, b'mod partikolari bl-għan li jkun promoss l-iżvilupp sostenibbli, ara l-Artikoli 73-75 u d-disa' premessa tal-Preambolu għall-Ftehim ŻEE. Għaldaqstant, il-politika tal-kompetizzjoni u l-politika ambjentali mhumiex reċiprokament antagonistiċi, imma jeħtieġ li r-rekwiżiti tal-ħarsien tal-ambjent jiġu integrati fid-definizzjoni u l-implimentazzjoni tal-politika tal-kompetizzjoni, partikolarment biex ikun promoss l-iżvilupp sostenibbli.

                  (4)

                  Il-Kummissjoni Ewropea (“il-Kummissjoni”) adottat Linji Gwida ġodda dwar l-għajnuna mill-Istat għall-ħarsien tal-ambjent u tal-enerġija 2014-2020 (“il-Linji Gwida tal-Kummissjoni”). Il-Linji Gwida tal-Kummissjoni huma strument biex jimplementaw għadd ta' deċiżjonijiet ta' politika meħuda mill-Unjoni Ewropea, inkluża l-Istrateġija Ewropa 2020 (2), il-pakkett dwar il-klima u l-enerġija (3), l-iniżjattiva ewlenija “l-Ewropa effiċjenti fir-Riżorsi” (4), il-Pjan Direzzjonali dwar l-Effiċjenza fir-Riżorsi (5) kif ukoll il-Komunikazzjoni “Qafas ta' politika għall-klima u l-enerġija fil-perjodu mill-2020 sal-2030” (6) (il-Qafas tal-2030) li jistabbilixxi l-objettivi tal-enerġija u l-klima li għandhom jintlaħqu sal-2030. Kien hemm ukoll diversi konklużjonijiet tal-Kunsill li sejħu għal eliminazzjoni gradwali tas-sussidji li jagħmlu l-ħsara lill-ambjent (7). Il-Linji Gwida tal-Kummissjoni għalhekk iqisu l-impatti negattivi ta' sussidji li jagħmlu ħsara lill-ambjent, filwaqt li jqisu l-bżonn li jiġu indirizzati soluzzjonijiet ta' kompromess bejn oqsma u linji politiċi differenti kif rikonoxxut minn dawn l-instrumenti politiċi. Pereżempju, l-għajnuna għall-estrazzjoni tal-fjuwils fossili mhix inkluża f'dawn il-Linji Gwida.

                  (5)

                  L-Awtorità tinnota li dawn l-istrumenti ta' politika, kif ukoll numru ta' dispożizzjonijiet leġiżlattivi li dawn il-Linji Gwida jirreferu għalihom, ma jistgħux ikunu inkorporati fil-Ftehim ŻEE jew jaqgħu barra mill-kamp ta' applikazzjoni tiegħu. (8) Madankollu, bl-għan li tiġi żgurata applikazzjoni uniformi tad-dispożizzjonijiet tal-għajnuna mill-Istat u kundizzjonijiet ugwali ta' kompetizzjoni madwar iż-ŻEE kollha, l-Awtorità ġeneralment tapplika l-istess punti ta' referenza bħal dawk tal-Linji Gwida tal-Kummissjoni meta tkun qed tivvaluta l-kompatibilità tal-għajnuna ambjentali mal-funzjonament tal-Ftehim ŻEE, filwaqt li tqis is-sitwazzjoni leġiżlattiva partikolari tal-Istati tal-EFTA. Dan jimplika li l-Linji Gwida preżenti jagħmlu referenza għal leġiżlazzjoni u dokumenti ta' politika rilevanti tal-Unjoni Ewropea fejn ġew adottati miżuri simili. L-Awtorità tenfasizza li dawn ir-referenzi għall-leġiżlazzjoni tal-Unjoni Ewropea ma jimplikawx li l-Istati EFTA huma obbligati li jikkonformaw ma' din il-leġiżlazzjoni meta din il-leġiżlazzjoni ma tkunx ġiet implimentata fil-Ftehim taż-ŻEE. (9) Dawn it-testi jservu biss bħala bażi għall-valutazzjojni tal-kompatibbiltà tal-miżuri tal-għajnuna mill-Istat mal-funzjonament tal-Ftehim taż-ŻEE f'termini tal-Artikolu 61(3) tal-Ftehim taż-ŻEE

                  (6)

                  F'dawn il-Linji Gwida, l-Awtorità tistipula l-kundizzjonijiet li taħthom l-għajnuna għall-enerġija u l-ambjent tista' titqies kompatibbli mat-tħaddim tal-Ftehim ŻEE skont l-Artikolu 61(3)(c) tal-Ftehim.

                  (7)

                  Fil-Komunikazzjoni dwar il-modernizzazzjoni (10) tal-għajnuna mill-Istat, il-Kummissjoni ħabbret li hemm tliet objettivi x'jinkisbu permezz tal-modernizzazzjoni tal-kontroll fuq l-għajnuna mill-Istat:

                              (a)

                              li jitrawwem it-tkabbir sostenibbli, intelliġenti u inklużiv f'suq intern kompetittiv;

                              (b)

                              li l-iskrutinju ex ante tal-Kummissjoni jiġi ffukat fuq il-każijiet bl-akbar impatt fuq is-suq intern, filwaqt li tissaħħaħ il-kooperazzjoni mal-Istati Membri fl-infurzar tal-għajnuna mill-Istat;

                              (c)

                              li r-regoli jiġu ssimplifikati u jipprovdu għal deċiżjonijiet li jittieħdu aktar malajr.

                  (8)

                  B'mod partikolari, il-Komunikazzjoni sejħet għal approċċ komuni fir-reviżjoni tal-Linji Gwida u l-oqfsa differenti bbażati fuq it-tisħiħ tas-suq intern, il-promozzjoni ta' effikaċja ikbar fl-infiq pubbliku permezz ta' kontribut aħjar tal-għajnuna mill-Istat għall-objettivi ta' interess komuni, skrutinju ikbar fuq l-effett ta' inċentiv, fuq il-limitazzjoni tal-għajnuna għall-inqas meħtieġ, u fuq l-evitar tal-effetti negattivi potenzjali tal-għajnuna fuq il-kompetizzjoni u l-kummerċ. Dawn il-prinċipji ġew ukoll implimentati mill-Awtorità. Il-kundizzjonijiet ta' kompatibbiltà stabbiliti f'dawn il-Linji Gwida huma bbażati fuq dawn il-prinċipji komuni ta' valutazzjoni.

            1.   Kamp ta' applikazzjoni u definizzjonijiet

      1.1.   Kamp ta' applikazzjoni

                  (9)

                  Dawn il-Linji Gwida japplikaw għal għajnuna mill-Istat mogħtija għall-ħarsien tal-ambjent jew l-objettivi tal-enerġija fis-setturi kollha rregolati mill-Ftehim ŻEE sa fejn il-miżuri huma koperti mit-Taqsima 1.2. Għalhekk huma japplikaw ukoll għal dawk is-setturi li huma soġġetti għal regoli speċifiċi taż-ŻEE dwar l-għajnuna mill-Istat (eż. it-trasport (11) u l-faħam) sakemm tali regoli speċifiċi ma jipprovdux mod ieħor.

                  (10)

                  Dawn il-Linji Gwida ma japplikawx għal:

                              (a)

                              disinn u manifattura ta' prodotti li jħarsu l-ambjent, magni jew mezzi ta' trasport bl-għan li jitħaddmu b'inqas riżorsi naturali u l-azzjoni meħuda fl-impjanti jew unitajiet oħra ta' produzzjoni bl-għan li jittejbu s-sikurezza jew l-iġjene (12);

                              (b)

                              il-finanzjament ta' miżuri ta' ħarsien ambjentali li jirrigwardaw l-infrastruttura tat-trasport bl-ajru, it-toroq, il-linji tal-ferrovija, il-kanali tal-ilma interni u t-trasport marittimu;

                              (c)

                              kostijiet mhux rekuperabbli kif definiti fil-Linji Gwida dwar il-metodoloġija għall-analiżi tal-għajnuna mill-Istat marbuta ma' kostijiet mhux rekuperabbli (13);

                              (d)

                              L-għajnuna mill-Istat għar-riċerka, l-iżvilupp u l-innovazzjoni (14) li hi soġġetta għar-regoli stabbiliti fil-Linji Gwida għall-għajnuna mill-Istat għar-riċerka u l-iżvilupp u l-innovazzjoni (15);

                              (e)

                              Għajnuna mill-Istat għal miżuri ta' bijodiversità (16).

                  (11)

                  Għajnuna ambjentali u għall-enerġija tista' ma tingħatax lil ditti f'diffikultajiet, hekk kif definit għall-iskopijiet ta' dawn il-Linji Gwida mil-Linji Gwida dwar l-għajnuna mill-Istat applikabbli għas-salvataġġ u r-ristrutturar ta' ditti f'diffikultà (17) kif emendati jew sostitwiti.

                  (12)

                  Meta tivvaluta l-għajnuna favur impriża li hija soġġetta għal ordni ta' rkupru pendenti b'segwitu għal deċiżjoni preċedenti tal-Awtorità li tiddikjara għajnuna illegali u inkompatibbli mat-tħaddim tal-Ftehim ŻEE, l-Awtorità tieħu inkunsiderazzjoni l-ammont tal-għajnuna li jkun għad irid jiġi rkuprat (18).

            1.2.   Miżuri ta' għajnuna koperti mil-Linji Gwida

                  (13)

                  L-Awtorità identifikat għadd ta' miżuri ambjentali u tal-enerġija li għalihom l-għajnuna mill-Istat taħt ċerti kundizzjonijiet tista' tkun kompatibbli mat-tħaddim tal-Ftehim ŻEE skont l-Artikolu 61(3)(c) tal-Ftehim ŻEE:

                              (a)

                              għajnuna għal dawk li jmorru lil hinn mill-istandards tal-Unjoni jew li jżidu l-livell ta' ħarsien ambjentali fin-nuqqas ta' standards tal-Unjoni (inkluża għajnuna għall-akkwist ta' vetturi tat-trasport ġodda);

                              (b)

                              għajnuna għal adattament bikri għall-istandards tal-Unjoni futuri;

                              (c)

                              għajnuna għal studji ambjentali;

                              (d)

                              għajnuna għar-rijabilitazzjoni ta' siti kontaminati;

                              (e)

                              għajnuna għal enerġija minn sorsi rinnovabbli;

                              (f)

                              għajnuna għal miżuri ta' effiċjenza fl-użu tal-enerġija, inkluża l-koġenerazzjoni u tisħin u tkessiħ distrettwali;

                              (g)

                              għajnuna għal effiċjenza tar-riżorsi u b'mod partikolari għajnuna għall-immaniġġjar tal-iskart;

                              (h)

                              għajnuna għall-ġbir, it-trasport u l-ħżin tas-CO2 inklużi elementi individwali tal-katina tal-qbid u l-ħżin tal-karbonju (CCS);

                              (i)

                              għajnuna f'forma ta' tnaqqis jew eżenzjonijiet mit-taxxi ambjentali;

                              (j)

                              għajnuna fil-forma ta' tnaqqis fl-appoġġ finanzjarju għall-elettriku minn sorsi rinnovabbli;

                              (k)

                              għajnuna għal infrastruttura tal-enerġija;

                              (l)

                              għajnuna għal miżuri tal-adegwatezza tal-tal-provvista ġenerata;

                              (m)

                              għajnuna fil-forma ta' permessi negozjabbli;

                              (n)

                              għajnuna għar-rilokazzjoni ta' impriżi.

            1.3.   Definizzjonijiet

                  (14)

                  Għall-finijiet ta' dawn il-Linji Gwida, japplikaw id-definizzjonijiet li ġejjin:

                              (1)

                              “protezzjoni ambjentali” tfisser kwalunkwe azzjoni mfassla biex tirrimedja jew biex tipprevjeni li ssir ħsara fuq l-ambjent fiżiku jew fuq ir-riżorsi naturali bl-attivitajiet proprji tal-benefiċjarju, biex tnaqqas ir-riskju ta' tali ħsara jew biex twassal għal użu aktar effiċjenti tar-riżorsi naturali, inklużi l-miżuri li jiffrankaw l-enerġija u l-użu ta' sorsi tal-enerġija rinnovabbli;

                              (2)

                              “effiċjenza enerġetika” tfisser ammont ta' enerġija ffrankata ddeterminat billi jitkejjel u/jew jiġi stmat il-konsum qabel u wara l-implimentazzjoni ta' miżura ta' titjib fl-effiċjenza fl-enerġija, filwaqt li tiġi żgurata n-normalizzazzjoni tal-kundizzjonijiet esterni li jaffettwaw il-konsum tal-enerġija;

                              (3)

                              “Standard tal-Unjoni” tfisser

                                          (a)

                                          standard tal-Unjoni obbligatorju li jistabbilixxi l-livelli li għandhom jintlaħqu minn intrapriżi individwali f'termini ambjentali (19), jew

                                          (b)

                                          l-obbligu skont id-Direttiva 2010/75/UE tal-Parlament Ewropew u tal-Kunsill (20) sabiex jintużaw l-aqwa tekniki disponibbli (“BAT”) u jiġi żgurat li l-livelli tal-emissjonijiet ta' sustanzi li jniġġsu mhumiex ogħla milli kienu jkunu meta tiġi applikata l-BAT; Għall-każijiet fejn il-livelli ta' emissjonijiet assoċjati mal-BAT ġew definiti f'atti ta' implimentazzjoni adottati skont id-Direttiva 2010/75/UE, dawk il-livelli se jkunu applikabbli għall-għan ta' dawn il-Linji Gwida; meta dawn il-livelli huma espressi bħala medda, għandu jkun applikabbli l-limitu fejn il-BAT jintlaħqu l-ewwel.

                              (4)

                              “eko-innovazzjoni” tfisser il-forom kollha ta' attivitajiet ta' innovazzjoni li jirriżultaw fi jew li huma intiżi għal titjib tal-ħarsien ambjentali b'mod sinifikanti, inklużi proċessi ġodda ta' produzzjoni, prodotti jew servizzi ġodda, u metodi ġodda ta' ġestjoni u negozju, li l-użu jew l-implimentazzjoni tagħhom x'aktarx jimpedixxu jew inaqqsu b'mod sostanzjali r-riskji għall-ambjent, it-tniġġis u impatti negattivi oħra tal-użu ta' riżorsi, tul iċ-ċiklu ta' ħajja tal-attivitajiet relatati.
                              Għall-finijiet ta' din id-definizzjoni, dawn li ġejjin mhumiex meqjusin bħala innovazzjonijiet:

                                          (i)

                                          tibdil jew titjib żgħir;

                                          (ii)

                                          żieda fil-produzzjoni jew ħiliet ta' servizzi permezz ta' żieda ta' sistemi loġistiċi jew ta' produzzjoni li huma simili ħafna għal dawk li diġà qed jintużaw;

                                          (iii)

                                          tibdil fil-prattiki ta' negozju, organizzazzjoni fuq il-post tax-xogħol jew relazzjonijiet esterni li huma bbażati fuq metodi ta' organizzazzjoni li diġà qegħdin jintużaw fl-impriża;

                                          (iv)

                                          tibdil fl-istrateġija ta' ġestjoni;

                                          (v)

                                          amalgamazzjonijiet u akkwisti;

                                          (vi)

                                          waqfa mill-użu ta' proċess;

                                          (vii)

                                          sempliċi sostituzzjoni jew estensjoni tal-kapital;

                                          (viii)

                                          tibdil li jirriżulta purament minn tibdil fil-prezzijiet tal-fatturi ta' produzzjoni, l-adattament ta' prodott għall-klijentela, it-tibdil regolari staġjonali u tibdil ċikliku ieħor;

                                          (ix)

                                          il-kummerċjalizzazzjoni ta' prodotti ġodda jew imtejba ħafna;

                              (5)

                              “sorsi ta' enerġija rinnovabbli” tfisser is-sorsi ta' enerġija rinnovabbli mhux fossili li ġejjin: l-enerġija mir-riħ, mix-xemx, l-enerġija aereotermali, ġeotermali, idrotermali u enerġija mill-moviment tal-oċeani, mill-stallazzjonijiet idroelettriċi, enerġija mnissla mill-bijomassi, mill-gassijiet tal-miżbliet, mill-gassijiet jew il-bijogassijiet tal-impjanti tat-trattament tad-dranaġġ;

                              (6)

                              “bijomassa” tfisser il-frazzjoni bijodegradabbli tal-prodotti, l-iskart u r-residwi agrikoli (inklużi s-sustanzi veġetali u tal-annimali), mill-forestrija u minn industriji oħrajn relatati, inkluż mis-sajd u l-akkwakultura, kif ukoll il-frazzjoni bijodegradabbli tal-iskart industrijali u dak muniċipali;

                              (7)

                              “bijofjuwils” tfisser fjuwil likwidu jew ġassuż għat-trasport prodott mill-bijomassa;

                              (8)

                              “bijolikwidi” tfisser fjuwil likwidu għal għanijiet ta' enerġija minbarra għat-trasport, inklużi l-elettriku u t-tisħin u t-tkessiħ, prodott mill-bijomassa;

                              (9)

                              “bijofjuwils sostenibbli” tfisser bijofjuwil li jissodisfa l-kriterji ta' sostenibbiltà stabbiliti fl-Artikolu 17 tad-Direttiva (KE) 2009/28/KE dwar il-promozzjoni tal-użu tal-enerġija minn sorsi rinnovabbli u kull emenda tagħha (21);

                              (10)

                              “mekkaniżmu ta' kooperazzjoni” tfisser mekkaniżmu li jissodisfa l-kundizzjonijiet tal-Artikolu 6, 7 jew 8 tad-Direttiva (KE) 2009/28/KE;

                              (11)

                              “enerġija minn sorsi ta' enerġija rinnovabbli” tfisser l-enerġija prodotta minn impjanti li jużaw biss sorsi ta' enerġija rinnovabbli, kif ukoll il-proporzjon f'termini ta' valur kalorifiku tal-enerġija, prodott minn sorsi ta' enerġija rinnovabbli f'impjanti ibridi li jużaw ukoll sorsi ta' enerġija konvenzjonali u tinkludi l-elettriku rinnovabbli użat fil-mili tas-sistemi ta' ħżin, iżda teskludi l-elettriku prodott bħala riżultat ta' sistemi ta' ħżin;

                              (12)

                              “koġenerazzjoni” jew produzzjoni ta' elettriku u sħana fl-istess ħin (CHP) tfisser il-ġenerazzjoni simultanja fi proċess wieħed ta' enerġija termali u elettrika u/jew mekkanika;

                              (13)

                              “koġenerazzjoni b'effiċjenza għolja” tfisser koġenerazzjoni li tissodisfa d-definizzjoni ta' koġenerazzjoni b'effiċjenza għolja kif stipulat fl-Artikolu 2(34) tad-Direttiva 2012/27/UE tal-Parlament Ewropew u tal-Kunsill (22);

                              (14)

                              “tisħin u tkessiħ distrettwali effiċjenti fl-użu tal-enerġija” tfisser tisħin u tkessiħ distrettwali li jissodisfa d-definizzjoni ta' sistemi effiċjenti ta' tisħin u tkessiħ distrettwali kif stabbilit fl-Artikolu 2(41) u (42) tad-Direttiva 2012/27/UE. Id-definizzjoni tinkludi l-impjanti ta' produzzjoni tat-tisħin/tkessiħ u n-netwerk (inklużi faċilitajiet relatati) meħtieġa biex jiddistribwixxu sħana/tkessiħ minn unitajiet ta' produzzjoni fil-bini tal-konsumatur;

                              (15)

                              “taxxa ambjentali” tfisser taxxa li l-bażi taxxabbli speċifika għaliha jkollha effett negattiv ċar fuq l-ambjent jew li tfittex li tintaxxa ċerti attivitajiet, prodotti jew servizzi biex il-kostijiet ambjentali jkunu jistgħu jiġu inklużi fil-prezz tagħhom u/jew biex il-produtturi u l-konsumaturi jkunu orjentati lejn attivitajiet li jirrispettaw aħjar l-ambjent;

                              (16)

                              “livell ta' taxxa minimu tal-Unjoni” tfisser il-livell minimu ta' tassazzjoni pprovdut fil-leġiżlazzjoni tal-Unjoni; għall-prodotti tal-enerġija u l-elettriku hija tfisser il-livell minimu ta' tassazzjoni stabbilit fl-Anness I tad-Direttiva 2003/96/KE;

                              (17)

                              “intrapriża żgħira u medja” (“SME”), tfisser intrapriża li tissodisfa l-kundizzjonijiet stipulati fir-rakkomandazzjoni tal-Kummissjoni tas-6 ta' Mejju 2003 dwar id-definizzjoni tal-mikrointapriżi u tal-intrapriżi żgħar u medji (23);

                              (18)

                              “intrapriża kbira”, kif ukoll “impriża kbira” tfisser intrapriżi li ma jaqgħux taħt id-definizzjoni ta' SME;

                              (19)

                              “għajnuna individwali” tfisser għajnuna mogħtija fuq il-bażi ta' skema jew inkella fuq bażi ad hoc;

                              (20)

                              “intensità tal-għajnuna” tfisser l-ammont tal-għajnuna gross espress bħala perċentwal tal-kostijiet eliġibbli; iċ-ċifri kollha użati għandhom jiġu rreġistrati qabel kull tnaqqis ta' taxxa jew ta' xi tariffa oħra, fejn l-għajnuna tingħata f'forma oħra barra minn għotja, l-ammont ta' għajnuna għandu jkun l-ekwivalenti tal-għotja tal-għajnuna, għajnuna li titħallas f'diversi pagamenti għandha tiġi kkalkulata fil-valur tagħha fi żmien l-għotja; ir-rata ta' imgħax li għandha tiġi applikata għal skopijiet ta' skont u għall-kalkolu tal-ammont ta' għajnuna f'self b'rata ta' imgħax baxxa trid tkun ir-rata ta' referenza applikata fi żmien tal-għotja; l-intensità tal-għajnuna hija kkalkulata għal kull benefiċjarju;

                              (21)

                              “benefiċċju operattiv” tfisser, għall-fini tal-ikkalkolar tal-kostijiet eliġibbli, b'mod partikolari l-iffrankar tal-ispejjeż jew il-produzzjoni anċillari addizzjonali direttament marbuta mal-investiment addizzjonali għall-ħarsien ambjentali u, fejn applikabbli, il-benefiċċji li jiżdiedu minn miżuri oħra ta' sostenn kemm jekk ikunu għajnuna mill-Istat kif ukoll jekk le, inkluża għajnuna operatorja li tingħata għall-istess kostijiet eliġibbli, tariffi garantiti jew miżuri oħra ta' sostenn;

                              (22)

                              “kostijiet operattivi” tfisser, għall-finijiet tal-ikkalkular tal-kostijiet eliġibbli, b'mod partikolari il-kostijiet addizzjonali ta' produzzjoni bħall-kostijiet tal-manutenzjoni li jirriżultaw mill-investiment żejjed għall-ħarsien tal-ambjent;

                              (23)

                              “assi tanġibbli” tfisser, għall-finijiet tal-ikkalkular tal-kostijiet eliġibbli, investimenti f'artijiet li huma strettament meħtieġa biex jintlaħqu l-objettivi ambjentali, investimenti fil-bini, fl-impjanti u fit-tagħmir maħsuba sabiex inaqqsu jew jeliminaw it-tniġġis u l-inkonvenjenzi, u investimenti biex jiġu adottati metodi ta' produzzjoni bl-għan li jitħares l-ambjent;

                              (24)

                              “assi intanġibbli” tfisser, għall-finijiet tal-ikkalkular tal-kostijiet eliġibbli, infiq fuq it-trasferiment tat-teknoloġija permezz tal-akkwist ta' liċenzji ta' sfruttament jew ta' kompetenzi tekniċi kemm jekk soġġetti għal privattiva u kif ukoll jekk mhumiex, fejn tali infiq jilħaq il-kundizzjonijiet li ġejjin:

                                          (a)

                                          għandu jkun meqjus bħala assi deprezzabbli,

                                          (b)

                                          għandu jinxtara fuq termini tas-suq, minn impriża illi fiha l-akkwirent ma jkollu l-ebda poter ta' kontroll dirett jew indirett;

                                          (c)

                                          irid jiġi inkluż fl-assi tal-impriża, u jibqa' fl-istabbiliment tal-benefiċjarju tal-għajnuna u jintuża hemmhekk għal perjodu ta' mill-inqas ħames snin; din il-kundizzjoni ma tapplikax jekk dan l-assi intanġibbli jkun teknikament skadut; jekk jinbiegħ matul dawn il-ħames snin, id-dħul mill-bejgħ irid jitnaqqas mill-kostijiet eliġibbli u l-ammont sħiħ tal-għajnuna jew parti minnu jridu, fejn hu xieraq, jitħallsu lura;

                              (25)

                              “internalizzazzjoni tal-kostijiet” tfisser il-prinċipju li l-kostijiet kollha assoċjati mal-ħarsien tal-ambjent għandhom ikunu inklużi fil-kostijiet tal-produzzjoni tal-impriżi li jwettqu t-tniġġis;

                              (26)

                              “inkwinatur” tfisser xi ħadd li direttament jew indirettament jagħmel ħsara lill-ambjent jew li joħloq kundizzjonijiet li jwasslu għal din il-ħsara (24);

                              (27)

                              “tniġġis” tfisser ħsara kkawżata minn min iniġġes billi b'mod dirett jew indirett jagħmel ħsara lill-ambjent, jew billi joħloq kundizzjonijiet li jwasslu għal din il-ħsara, lill-ambjent fiżiku ta' madwarna jew lir-riżorsi naturali;

                              (28)

                              “il-prinċipju li min iniġġes iħallas” jew “PPP” tfisser li l-kostijiet ta' miżuri sabiex ikun indirizzat it-tniġġis irid ibatihom min iniġġes.

                              (29)

                              “sit ikkontaminat” tfisser sit fejn ikun hemm preżenza kkonfermata, ikkawżata mill-bniedem, ta' sustanzi perikolużi ta' livell tali li dawn is-sustanzi jirrappreżentaw riskju sinifikanti għas-saħħa tal-bniedem jew għall-ambjent meta jitqies l-użu attwali u l-użu ġejjieni approvat tal-art ikkonċernata;

                              (30)

                              “għajnuna ad hoc” tfisser għajnuna mhux mogħtija fuq il-bażi ta' skema ta' għajnuna;

                              (31)

                              “infrastruttura tal-enerġija” tfisser kull tagħmir fiżiku jew faċilità li jinsab allokat fiż-ŻEE jew li jgħaqqad iż-ŻEE ma' pajjiż terz wieħed jew aktar u li jaqa' taħt il-kategoriji li ġejjin:

                                          (a)

                                          dwar l-elettriku:

                                                      (i)

                                                      infrastruttura għat-trażmissjoni, kif definita fl-Artikolu 2(3) tad-Direttiva 2009/72/KE (25);

                                                      (ii)

                                                      infrastruttura għad-distribuzzjoni, kif definita fl-Artikolu 2(5) mid-Direttiva 2009/72/KE;

                                                      (iii)

                                                      il-ħżin tal-elettriku, definit bħala faċilitajiet li jintużaw għall-ħżin tal-elettriku fuq bażi temporanja jew permanenti f'infrastruttura jew siti ġeoloġiċi taħt l-art jew fuq l-art, sakemm dawn ikunu konnessi direttament ma' fili għat-trasmissjoni b'vultaġġ għoli ddisinjati għal vultaġġ ta' 110 kV jew iżjed;

                                                      (iv)

                                                      kwalunkwe tagħmir jew installazzjoni essenzjali għas-sistemi definiti fil-punti minn (i) sa (iii) biex joperaw b'sikurezza, sigurtà u effiċjenza, inklużi s-sistemi ta' protezzjoni, monitoraġġ u kontroll fil-livelli kollha tal-vultaġġ u fis-substazzjonijiet kollha; kif ukoll

                                                      (v)

                                                      grilji intelliġenti, definiti bħal kwalunkwe tagħmir, linja jew kejbil jew installazzjoni, kemm fil-livell tat-trasmissjoni u kif ukoll tad-distribuzzjoni b'vultaġġ baxx u medju, li jimmira lejn komunikazzjoni diġitali bidirezzjonali, f'ħin reali jew viċin il-ħin reali, monitoraġġ u ġestjoni interattivi u intelliġenti tal-ġenerazzjoni, it-trasmissjoni, id-distribuzzjoni u l-konsum tal-elettriku fi ħdan netwerk tal-elettriku bl-għan li jiġi żviluppat netwerk li b'mod effiċjenti jintegra l-imġiba u l-azzjonijiet tal-utenti kollha konnessi miegħu — ġeneraturi, konsumaturi u dawk li jagħmlu t-tnejn — sabiex tiġi żgurata sistema tal-elettriku ekonomikament effiċjenti, sostenibbli, b'telf baxx u b'livelli għoljin ta' kwalità, sigurtà tal-provvista u sikurezza;

                                          (b)

                                          dwar il-gass:

                                                      (i)

                                                      linji ta' pajpijiet tat-trażmissjoni u tad-distribuzzjoni għat-trasport tal-gass naturali u l-bijogass li jiffurmaw parti minn netwerk li jeskludi linji ta' pajpijiet bi pressjoni għolja li jintużaw għal distribuzzjoni upstream ta' gass naturali;

                                                      (ii)

                                                      faċilitajiet ta' ħżin taħt l-art li huma konnessi ma' pajpijiet tal-gass bi pressjoni għolja imsemmija fil-punt (i);

                                                      (iii)

                                                      faċilitajiet ta' riċeviment, ħżin u rigassifikazzjoni jew dekompressjoni għal gass naturali likwifikat (“LNG”) jew gass naturali kkompressat (“CNG”); kif ukoll

                                                      (iv)

                                                      kwalunkwe tagħmir jew installazzjoni essenzjali biex is-sistema topera b'sikurezza, b'sigurtà u b'effiċjenza jew biex tippermetti kapaċità bidirezzjonali, inklużi l-istazzjonijiet ta' kompressjoni.

                                          (c)

                                          dwar iż-żejt:

                                                      (i)

                                                      il-pipelines użati għat-trasport ta' żejt mhux maħdum;

                                                      (ii)

                                                      l-istazzjonijiet tal-ippumpjar u l-faċilitajiet ta' ħżin meħtieġa għall-operazzjoni tal-pipelines għaż-żejt mhux maħdum; kif ukoll

                                                      (iii)

                                                      kwalunkwe tagħmir jew installazzjoni essenzjali biex is-sistema inkwistjoni topera b'mod adattat, b'sigurtà u b'effiċjenza, inklużi s-sistemi ta' protezzjoni, monitoraġġ u kontroll u l-apparat ta' inverżjoni tal-fluss;

                                          (d)

                                          rigward is-CO2: netwerks tal-linji ta' pajpijiet, inklużi stazzjonijiet ta' booster, għat-trasport tas-siti tal-ħżin tas-CO2, bl-għan li s-CO2 jiġi injettat f'formazzjonijiet ġeoloġiċi adattati taħt l-art għall-ħażna permanenti;

                              (32)

                              “diskrepanza ta' likwidità” tfisser id-differenza bejn il-flussi ta' flus pożittivi u negattivi matul il-ħajja tal-investiment, imnaqqsa għall-valur attwali tagħhom (normalment billi jintuża l-kost tal-kapital).

                              (33)

                              “Ġbir u Ħżin tal-Karbonju” jew “CCS” tfisser sett ta' teknoloġiji li jaqbdu d-dijossidu tal-karbonju (CO2) li joħroġ minn impjanti industrijali bbażati fuq il-karburanti fossili jew bijomassa, inklużi l-impjanti tal-enerġija, jittrasportawh lejn post ta' ħżin adattat u jinjettaw is-CO2 f'formazzjonijiet ġeoloġiċi taħt l-art adattati għall-finijiet ta' ħżin permanenti tas-CO2;

                              (34)

                              “adegwatezza tal-tal-provvista ġenerata” tfisser livell ta' kapaċità iġġenerata li hija meqjusa bħala adegwata biex takkomoda l-livelli tad-domanda fil-Parti Kontraenti f'kull perjodu partikolari, fuq il-bażi tal-użu ta' indikatur statistiku konvenzjonali użat minn organizzazzjonijiet rikonoxxuti bħala li jwettqu rwol essenzjali fil-ħolqien ta' suq uniku fil-qasam tal-elettriku, bħal pereżempju l-ENTSO-E;

                              (35)

                              “ġeneratur” tfisser impriża li tipproduċi l-enerġija elettrika għal skopijiet kummerċjali;

                              (36)

                              “miżura għall-adegwatezza tal-tal-provvista ġenerata” tfisser mekkaniżmu bl-għan li jiżgura li jintlaħqu ċerti livelli ta' adegwatezza tal-tal-provvista ġenerata fil-livell nazzjonali;

                              (37)

                              “responsabbiltà ta' bbilanċjar” tfisser responsabbiltà għal devjazzjonijiet bejn il-ġenerazzjoni, il-konsum u t-tranżazzjonijiet kummerċjali fi ħdan BRP f'perjodu partikolari ta' saldu tal-iżbilanċ;

                              (38)

                              “responsabbiltajiet standard ta' bbilanċjar” tfisser responsabbiltajiet ta' bbilanċjar mhux diskriminatorji bejn it-teknoloġiji li ma jeżentaw l-ebda ġeneratur mir-responsabbiltajiet tagħhom;

                              (39)

                              “parti responsabbli mill-bilanċ (BRP)” tfisser parteċipant fis-suq jew ir-rappreżentant magħżul minnu responsabbli mill-iżbilanċi tiegħu;

                              (40)

                              “żbilanċi” tfisser devjazzjonijiet bejn il-ġenerazzjoni, il-konsum u t-tranżazzjonijiet kummerċjali fi ħdan BRP f'partikolari ta' saldu.

                              (41)

                              “saldu ta' Żbilanċ” tfisser mekkaniżmu ta' soluzzjoni finanzjarja bl-għan li jiġu rkuprati l-kostijiet ta' bilanċjar applikabbli għall-iżbilanċi tal-BRPs.

                              (42)

                              “Perjodu ta' Saldu ta' Żbilanċ” tfisser unitajiet tal-ħin użati biex jinħadmu l-iżbilanċi tal-BRPs.

                              (43)

                              “proċess kompetittiv ta' offerti” tfisser proċess ta' irkant mhux diskriminatorju li jipprovdi għall-parteċipazzjoni ta' għadd suffiċjenti ta' impriżi u fejn l-għajnuna tingħata fuq il-bażi jew tal-offerta inizjali ppreżentata mill-offerent jew tal-prezz tal-ikklerjar. Barra minn hekk, il-baġit jew il-volum relatat mal-proċess ta' offerti huwa restrittiv tant li jwassal għal sitwazzjoni fejn mhux l-offerenti kollha jistgħu jirċievu l-għajnuna;

                              (44)

                              “bidu tax-xogħlijiet” tfisser jew il-bidu ta' xogħlijiet ta' kostruzzjoni fuq l-investiment, jew l-ewwel impenn sod biex ikun ordnat tagħmir jew impenn ieħor li jagħmel l-investiment irriversibbli, ikun liema jkun l-ewwel wieħed f'termini ta' żmien. Ix-xiri tal-art u x-xogħlijiet preparatorji, bħall-kisba ta' permessi u t-twettiq ta' studji preliminari dwar il-fattibbiltà, mhumiex meqjusa bħala bidu tax-xogħlijiet. Għall-akkwiżizzjonijiet, “bidu tax-xogħlijiet” tfisser il-mument li fih jiġu akkwistati assi marbuta direttament mal-istabbiliment akkwistat;

                              (45)

                              “proġett ta' dimostrazzjoni” tfisser proġett li juri teknoloġija bħala l-ewwel waħda tax-xorta tagħha fiż-ŻEE u li tirrappreżenta ammont sinifikanti ta' innovazzjoni li jmur lil hinn sew mill-istat l-aktar avvanzat;

                              (46)

                              “żoni megħjuna” tfisser żoni speċifikati f'mappa tal-għajnuna reġjonali approvata għall-perjodu tal-1 ta' Lulju 2014 sal-31 ta' Diċembru 2020 skont l-Artikoli 61(3)(a) u (c) tal-Ftehim ŻEE;

                              (47)

                              “mappa dwar l-għajnuna reġjonali” tfisser il-lista taż-żoni magħżula minn Parti Kontraenti f'konformità mal-kundizzjonijiet stipulati f'dawn il-Linji Gwida dwar l-għajnuna reġjonali mill-Istat għall-2014-2020 (26).

            2.   Għajnuna notifikabbli ambjentali u tal-enerġija

                  (15)

                  Għajnuna individwali mogħtija fuq il-bażi ta' skema ta' għajnuna tibqa' soġġetta għall-obbligu tan-notifika skont l-Artikolu 62(3) tal-Ftehim ŻEE, jekk l-għajnuna tkun taqbeż il-limiti ta' notifika li ġejjin (27) u ma tingħatax fuq il-bażi ta' proċess kompetittiv ta' offerti:
                  (a)   għajnuna ta' investiment: fejn l-ammont tal-għajnuna jaqbeż l-EUR 15-il miljun għal impriża waħda;
                  (b)   għajnuna operatorja għall-produzzjoni ta' enerġija elettrika rinnovabbli u/jew għall-produzzjoni kkombinata ta' sħana rinnovabbli: fejn l-għajnuna tingħata għal stallazzjonijiet ta' elettriku rinnovabbli f'siti fejn il-kapaċità riżultanti tal-ġenerazzjoni ta' enerġija elettrika rinnovabbli għal kull sit taqbeż il-250 megawatts (“MW”);
                  (c)   għajnuna operatorja għall-produzzjoni tal-bijofjuwil: fejn l-għajnuna tingħata lil installazzjoni għall-produzzjoni ta' bijofjuwil f'siti fejn il-produzzjoni riżultanti taqbeż il-150 000 tunnellata (“t”) kull sena;
                  (d)   għajnuna operatorja għall-koġenerazzjoni: fejn tingħata l-għajnuna għal installazzjoni ta' koġenerazzjoni b'kapaċità ta' koġenerazzjoni elettrika riżultanti li taqbeż it-300 MW; l-għajnuna għall-produzzjoni tas-sħana mill-koġenerazzjoni se tkun ivvalutata fil-kuntest tan-notifika fuq il-bażi tal-kapaċità tal-elettriku;
                  (e)   għajnuna għal infrastruttura tal-enerġija: fejn l-ammont tal-għajnuna jaqbez il-EUR 50 miljun għal impriża waħda, għal kull proġett ta' investiment;
                  (f)   għajnuna għall-Qbid u l-Ħżin tal-Karbonju: fejn l-ammont tal-għajnuna jaqbeż il-EUR 50 miljun għal kull proġett ta' investiment;
                  (g)   għajnuna fil-forma ta' miżura ta' adegwatezza ta' tal-provvista ġenerata: fejn l-ammont tal-għajnuna jaqbeż il-EUR 15 miljun għal kull proġett għal kull impriża.

                  (16)

                  Eżenzjonijiet mit-taxxa, tnaqqis minn taxxi ambjentali u eżenzjonijiet mill-finanzjament ta' enerġija minn sorsi rinnovabbli li jaqgħu taħt it-Taqsima 3.7 ma jkunux soġġetti għall-kundizzjonijiet għal għajnuna notifikata individwalment. Madankollu, għajnuna mogħtija fil-forma ta' għajnuna fiskali mhux koperta mit-Taqsima 3.7 ta' dawn il-Linji Gwida għandha tkun soġġetta għal valutazzjoni individwali jekk jinqabżu l-limiti f'dik it-Taqsima. Dan japplika wkoll irrispettivament jekk il-benefiċjarju individwali jibbenefikax fl-istess ħin minn eżenzjoni jew tnaqqis fiskali li jaqgħu taħt it-Taqsima 3.7.

                  (17)

                  Dawn il-Linji Gwida jipprovdu l-kriterji ta' kompatibbiltà għal skemi ta' għajnuna u għajnuna individwali għall-protezzjoni ambjentali u objettivi tal-enerġija li huma soġġetti għall-obbligu tan-notifika skont l-Artikolu 62(3) tal-Ftehim ŻEE.

            3.   L-evalwazzjoni tal-kompatibbiltà skont l-Artikolu 61(3)c tal-Ftehim ŻEE

                  (18)

                  L-għajnuna mill-Istat għall-objettivi ta' ħarsien ambjentali u l-enerġija se tkun meqjusa kompatibbli mal-funzjonament tal-Ftehim ŻEE skont it-tifsira tal-Artikolu 61(3)(c) tal-Ftehim ŻEE, jekk fuq il-bażi tal-prinċipji ta' valutazzjoni komuni stabbiliti f'dan il-Kapitolu, twassal għal kontribut miżjud għall-objettivi taż-ŻEE fil-qasam tal-ambjent jew l-enerġija mingħajr ma taffettwa ħażin il-kundizzjonijiet tal-kummerċ sal-punt li jkunu kuntrarji għall-interess komuni. Se jiġu kkunsidrati l-iżvantaġġi speċifiċi tal-inħawi megħjuna.

                  (19)

                  Dan il-Kapitolu jiċċara kif l-Awtorità se tapplika l-prinċipji komuni ta' valutazzjoni stabbiliti fit-Taqsima 3.1 meta tivvaluta miżuri ta' għajnuna li jaqgħu fil-kamp ta' applikazzjoni ta' dawn il-Linji Gwida u, fejn applikabbli, jistipula kundizzjonijiet speċifiċi għall-għajnuna individwali (jew mogħtija abbażi ta' skema jew ad hoc).

                  (20)

                  It-Taqsima 3.2 tistipula l-kundizzjonijiet ġenerali ta' kompatibbiltà applikabbli għall-miżuri kollha ta' għajnuna li jaqgħu fil-kamp ta' applikazzjoni ta' dawn il-Linji Gwida, sakemm it-taqsimiet aktar speċifiċi tal-Kapitolu 3 ma jispeċifikawx jew ma jemendawx dawn il-kundizzjonijiet ġenerali ta' kompatibbiltà. Skont dan, it-Taqsima 3.2 tapplika b'mod partikolari għall-miżuri li ġejjin li mhumiex parti mit-taqsimiet aktar speċifiċi tal-Kapitolu 3:

                              (a)

                              għajnuna għall-istudji ambjentali;

                              (b)

                              għajnuna għar-rijabilitazzjoni ta' siti kontaminati;

                              (c)

                              għajnuna għall-impriżi li jmorru lil hinn mill-istandards tal-Unjoni jew li jżidu l-ħarsien ambjentali fin-nuqqas ta' standards tal-Unjoni;

                              (d)

                              għajnuna għal adattament bikri tal-istandards futuri tal-Unjoni.

            3.1.   Prinċipji Komuni tal-Valutazzjoni

                  (21)

                  Biex tevalwa jekk miżura ta' għajnuna nnotifikata tistax titqies bħala kompatibbli mal-funzjonament tal-Ftehim ŻEE, l-Awtorità ġeneralment tanalizza jekk it-tfassil tal-miżura ta' għajnuna jiżgurax li l-impatt pożittiv tal-għajnuna għall-kisba ta' objettiv ta' interess komuni jkunx jeċċedi l-effetti negattivi potenzjali tagħha fuq il-kummerċ u l-kompetizzjoni.

                  (22)

                  Il-Komunikazzjoni dwar il-modernizzazzjoni tal-għajnuna mill-Istat tat-8 ta' Mejju 2012 (28) talbet li jiġu identifikati u definiti l-prinċipji komuni applikabbli għall-valutazzjoni tal-kompatibbiltà tal-miżuri ta' għajnuna kollha mwettqa mill-Kummissjoni. L-Awtorità ssegwi wkoll dan l-approċċ. Għal dan l-iskop, l-Awtorità se tikkunsidra li miżura ta' għajnuna mill-Istat tkun kompatibbli mal-funzjonament tal-Ftehim ŻEE biss jekk jiġu ssodisfati kull waħda mill-kriterji li ġejjin:
                  (a)   il-kontribut għal objettiv definit sewwa ta' interess komuni: miżura ta' għajnuna mill-Istat għandha objettiv ta' interess komuni f'konformità mal-Artikolu 61(3) tal-Ftehim ŻEE (it-Taqsima 3.2.1);
                  (b)   il-ħtieġa għal intervent mill-Istat: il-miżura ta' għajnuna mill-Istat ikollha fil-mira sitwazzjoni fejn l-għajnuna tista' ġġib magħha titjib materjali li s-suq waħdu ma jkunx kapaċi jġib, pereżempju billi tirrimedja falliment tas-suq definit kif imiss (it-Taqsima 3.2.2);
                  (c)   kemm ikun xieraq l-ammont tal-għajnuna: il-miżura ta' għajnuna proposta hija strument ta' politika adegwat biex jiġi indirizzat l-objettiv ta' interess komuni (it-Taqsima 3.2.3);
                  (d)   effett ta' inċentiv: l-għajnuna tibdel l-imġiba tal-impriża(i) kkonċernata/i b'tali mod li din/dawn jidħlu għal attività addizzjonali li kieku mingħajr l-għajnuna ma jwettquhiex jew jwettquha b'mod ristrett jew differenti (it-Taqsima 3.2.4);
                  (e)   il-proporzjonalità tal-għajnuna (l-għajnuna miżmuma għall-minimu meħtieġ): l-għajnuna hi limitata għall-minimu meħtieġ biex jiġi inċentivat l-investiment jew l-attività addizzjonali fiż-żona kkonċernata (it-Taqsima 3.2.5);
                  (f)   evitar ta' effetti negattivi bla bżonn fuq il-kompetizzjoni u l-kummerċ bejn il-Partijiet Kontraenti: l-effetti negattivi tal-għajnuna jridu jkunu limitati suffiċjentement biex il-bilanċ kumplessiv tal-miżura jkun pożittiv (it-Taqsima 3.2.6);
                  (g)   it-trasparenza tal-għajnuna: il-Partijiet Kontraenti, l-Awtorità, l-operaturi ekonomiċi u l-pubbliku jrid ikollhom aċċess faċli għall-atti rilevanti u għall-informazzjoni pertinenti kollha dwar l-għajnuna mogħtija (it-Taqsima 3.2.7).

                  (23)

                  Ċerti kategoriji ta' skemi jistgħu jiġu sottomessi ulterjorment għal rekwiżit ta' evalwazzjoni ex post kif deskritt fil-Kapitolu 4. F'każijiet bħal dawn, l-Awtorità tista' tillimita t-tul ta' żmien ta' dawn l-iskemi (normalment għal erba' snin jew inqas) bil-possibbiltà li tinnotifika mill-ġdid l-estensjoni ulterjuri tagħhom.

                  (24)

                  Barra minn hekk, jekk miżura ta' għajnuna mill-Istat jew il-kundizzjonijiet marbutin magħha, inkluż il-metodu ta' ffinanzjar tagħha meta jkun jifforma parti integrali minnha, ikunu jinvolvu ksur mhux separabbli tal-liġi taż-ŻEE, l-għajnuna ma tistax tiġi ddikjarata kompatibbli mal-funzjonament tal-Ftehim taż-ŻEE. (29) Per eżempju, fil-qasam tal-enerġija, kwalunkwe imposta li għandha l-għan li tiffinanzja miżura tal-għajnuna mill-Istat trid tikkonforma b'mod partikolari mal-Artikoli 10 u 14 tal-Ftehim ŻEE (30).

            3.2.   Dispożizzjonijiet ġenerali ta' kompatibilità

      3.2.1.   Kontribut għal objettiv ta' interess komuni

      3.2.1.1.   Il-kundizzjonijiet ġenerali

                  (25)

                  L-objettiv ġenerali tal-għajnuna ambjentali huwa li jżid il-livell ta' ħarsien tal-ambjent meta' mqabbel mal-livell li jista' jinkiseb fl-assenza ta' għajnuna. L-istrateġija Ewropa 2020 b'mod partikolari tistabbilixxi miri u objettivi għal tkabbir sostenibbli biex tappoġġja l-bidla għal ekonomija b'emmissjonijiet baxxi ta' karbonju, li tuża r-riżorsi b'effiċjenza. Ekonomija b'livell baxx ta' karbonju b'sehem sinifikanti tal-enerġija minn sorsi rinnovabbli varjabbli teħtieġ aġġustament tas-sistema tal-enerġija u b'mod partikolari investimenti konsiderevoli fin-netwerks tal-enerġija (31). L-objettiv primarju tal-għajnuna fis-settur tal-enerġija huwa li tiġi żgurata sistema tal-enerġija kompetittiva, sostenibbli u sigura f'suq Ewropew tal-enerġija li jaħdem tajjeb (32).

                  (26)

                  Il-Partijiet Kontraenti li għandhom l-intenzjoni li jagħtu għajnuna ambjentali jew tal-enerġija se jkollhom jiddefinixxu preċiżament l-objettiv mixtieq u jispjegaw x'inhu l-kontribut mistenni tal-miżura lejn dan l-objettiv.

                  (27)

                  Studji ambjentali jistgħu jikkontribwixxu biex jinkiseb l-objettiv komuni meta huma direttament marbuta ma' investimenti eliġibbli taħt dawn il-Linji Gwida, wkoll jekk wara r-riżultati tal-istudju ta' tħejjija, l-investiment li qed jiġi investigat ma jsirx.

            3.2.1.2.   Kundizzjonijiet addizzjonali għal għajnuna notifikabbli b'mod individwali

                  (28)

                  Biex jintwera l-kontribut ta' għajnuna notifikata individwalment lejn livell ogħla ta' protezzjoni ambjentali, il-Parti Kontraenti tista' tuża, kemm jista' jkun f'termini kwantifikabbli, varjetà ta' indikaturi, b'mod partikolari dawk imsemmija hawn taħt:
                  (a)   teknoloġiji ta' tnaqqis: l-ammont ta' gassijiet b'effett serra jew is-sustanzi niġġiesa li b'mod permanenti ma jiġux rilaxxati fl-atmosfera (li jirriżultaw minn tnaqqis tal-input mill-karburanti fossili);
                  (b)   l-istandards eżistenti tal-Unjoni: l-ammont assolut u d-daqs relattiv taż-żieda fil-livell ta' protezzjoni ambjentali lil hinn mill-istandard, jiġifieri tnaqqis ta' tniġġis li ma kienx jinkiseb mill-istandard jekk ma jkunx hemm għajnuna mill-Istat;
                  (c)   standards futuri tal-Unjoni: iż-żieda fir-rata li biha jiġu implimentati l-istandards futuri, jiġifieri tnaqqis ta' tniġġis li jibda minn data aktar bikrija.

            3.2.2.   Il-bżonn għal intervent mill-Istat

      3.2.2.1.   Il-kundizzjonijiet ġenerali

                  (29)

                  Billi huwa ġeneralment aċċettat li swieq kompetittivi għandhom it-tendenza li jwasslu għal riżultati effiċjenti f'termini ta' prezzijiet, il-produzzjoni u l-użu tar-riżorsi, fil-preżenza ta' fallimenti tas-suq (33), l-intervent mill-Istat jista' jtejjeb il-funzjonament effiċjenti tas-swieq. Tabilħaqq il-miżuri ta' għajnuna mill-Istat jistgħu taħt ċerti kundizzjonijiet, jikkorreġu l-fallimenti tas-suq u b'hekk jikkontribwixxu għall-kisba tal-objettiv komuni sal-punt li s-suq waħdu jonqos milli jagħti riżultat effiċjenti. Sabiex jiġi vvalutat jekk l-għajnuna mill-Istat hijiex effettiva biex jintlaħaq l-objettiv, jeħtieġ li l-ewwel issir dijanjosi u li tiġi definita l-problema li hemm bżonn li tiġi indirizzata. L-għajnuna mill-Istat għandu jkollha fil-mira sitwazzjonijiet fejn l-għajnuna tista' ġġib titjib materjali li s-suq ma jkunx kapaċi jġib waħdu.

                  (30)

                  Biex jistabbilixxu Linji Gwida li jiżguraw li l-miżuri ta' għajnuna jilħqu l-objettiv komuni, il-Partijiet Kontraenti għandhom jidentifikaw il-fallimenti tas-suq li jfixklu livell ogħla ta' protezzjoni tal-ambjent jew suq intern tal-enerġija li jiffunzjona b'mod tajjeb, sikur, affordjabbli u sostenibbli. Fallimenti tas-suq marbuta mal-objettivi tal-ambjent u l-enerġija jistgħu jkunu differenti jew simili, iżda jistgħu jipprevjenu r-riżultat ottimali u jistgħu jwasslu għal riżultat ineffiċjenti għar-raġunijiet li ġejjin:
                  (a)   Esternalitajiet negattivi: dawn huma l-aktar komuni għall-miżuri ta' għajnuna ambjentali u jinħolqu meta t-tniġġis ma jkunx ipprezzat b'mod adegwat, jiġifieri l-intrapriża kkonċernata ma tiffaċċjax il-kostijiet kollha tat-tniġġis. F'dan il-każ, l-impriżi li jaġixxu fl-interess tagħhom stess jista' ma jkollhomx biżżejjed inċentivi biex jikkunsidraw l-esternalitajiet negattivi li jirriżultaw mill-produzzjoni la meta jiddeċiedu fuq teknoloġija ta' produzzjoni partikolari, u lanqas meta jiddeċiedu dwar il-livell ta' produzzjoni. Fi kliem ieħor, il-kostijiet tal-produzzjoni mġarrba mill-impriża huma inqas mill-kostijiet imġarrba mis-soċjetà. Għalhekk, l-impriżi tipikament m'għandhomx inċentiv biżżejjed biex inaqqsu l-livell ta' tniġġis tagħhom jew biex jieħdu miżuri individwali biex iħarsu l-ambjent.
                  (b)   Esternalitajiet pożittivi: il-fatt li parti mill-benefiċċju ta' investiment jinġema' għall-parteċipanti fis-suq għajr għall-investitur, se jwassal lill-impriżi biex ma jinvestux biżżejjed. Esternalitajiet pożittivi jistgħu jseħħu, pereżempju, f'każ ta' investimenti fl-eko-innovazzjoni (34), stabilità tas-sistema, teknoloġiji rinnovabbli innovattivi u ġodda u miżuri innovattivi ta' rispons għad-domanda jew fil-każ tal-infrastrutturi tal-enerġija jew miżuri ta' adegwatezza tal-tal-provvista ġenerata li jkunu ta' benefiċċju għal ħafna Partijiet Kontraenti (jew numru ikbar ta' konsumaturi).
                  (c)   Informazzjoni assimmetrika: din tipikament tirriżulta fi swieq fejn ikun hemm diskrepanza bejn l-informazzjoni disponibbli għal naħa waħda tas-suq u l-informazzjoni disponibbli għan-naħa l-oħra. Dan jista', pereżempju, jseħħ fejn l-investituri finanzjarji esterni jkollhom nuqqas ta' informazzjoni dwar ir-riżultati mistennija u r-riskji tal-proġett. Tista' tiġri wkoll fil-kollaborazzjoni infrastrutturali transfruntiera meta parti waħda għandha żvantaġġ ta' informazzjoni meta mqabbla mal-parti l-oħra. Għalkemm ir-riskju jew l-inċertezza fihom infushom ma jwasslux għall-preżenza ta' falliment tas-suq, il-problema tal-informazzjoni assimmetrika hija marbuta mal-grad ta' tali riskju u inċertezza. It-tnejn għandhom it-tendenza li jkunu ogħla għal investimenti ambjentali li tipikament ikollhom perjodu itwal ta' amortizzament. Din tista' ssaħħaħ l-iffokar fuq medda qasira ta' żmien li jista' jiġi aggravat permezz ta' kundizzjonijiet ta' finanzjament għal tali investimenti b'mod partikolari għall-SMEs.
                  (d)   Fallimenti ta' koordinazzjoni: jistgħu jostakolaw l-iżvilupp ta' proġett jew it-tfassil effettiv tiegħu minħabba l-interessi u l-inċentivi diverġenti fost l-investituri, l-hekk imsejħa inċentivi opposti, il-kostijiet tal-ikkuntrattar, inċertezza dwar ir-riżultat kollaborattiv u l-effetti tan-netwerk, pereżempju l-forniment bla waqfien ta' elettriku. Jistgħu jitfaċċaw pereżempju fir-relazzjoni bejn sid u kerrej ta' bini fir-rigward tal-applikazzjoni ta' soluzzjonijiet effiċjenti tal-enerġija. Problemi ta' koordinazzjoni jistgħu jkomplu jiggravaw minħabba problemi ta' informazzjoni, b'mod partikolari dawk relatati ma' informazzjoni assimmetrika. Problemi ta' koordinazzjoni jistgħu wkoll jinbtu mill-ħtieġa li tintlaħaq ċertu massa kritika qabel ma proġett isir kummerċjalment attraenti li jista' jkun aspett partikolarment relevanti fi proġetti infrastrutturali (transfruntiera).

                  (31)

                  Is-sempliċi eżistenza ta' fallimenti tas-suq f'kuntest partikolari mhijiex biżżejjed biex tiġġustifika intervent mill-Istat. B'mod partikolari, politiki u miżuri oħra jistgħu jkunu diġà jiffunzjonaw biex jindirizzaw xi fallimenti identifikati tas-suq. Eżempji jinkludu regolamenti settorjali, standards mandatorji dwar it-tniġġis, mekkaniżmi ta' prezzijiet bħall-Iskema għall-Iskambju ta' Kwoti tal-Emmissjonijiet (“ETS”) u taxxi tal-karbonju. Miżuri addizzjonali li jinkludu l-għajnuna mill-Istat jistgħu jiġu diretti biss lejn fallimenti residwi tas-suq, jiġifieri l-falliment tas-suq li għadu mhux indirizzat minn tali politiki u miżuri oħra. Huwa importanti wkoll li wieħed juri kif l-għajnuna mill-Istat issaħħaħ politiki u miżuri oħra fis-seħħ bl-għan li jirrimedjaw l-istess falliment tas-suq. Għalhekk, il-każ għall-ħtieġa tal-għajnuna mill-Istat huwa aktar dgħajjef jekk imur kontra politiki oħra mmirati lejn l-istess falliment tas-suq.

                  (32)

                  L-Awtorità se tikkunsidra li l-għajnuna hi meħtieġa jekk il-Parti Kontraenti juri li l-għajnuna effettivament timmira lejn falliment (residwu) tas-suq li mhuwiex indirizzat.

            3.2.2.2.   Kundizzjonijiet addizzjonali għal għajnuna notifikabbli b'mod individwali

                  (33)

                  Billi l-fallimenti tas-suq jistgħu jeżistu b'mod ġenerali u l-miżuri ta' għajnuna jistgħu jkunu, fil-prinċipju, imfassla tajjeb biex jindirizzaw riżultat ta' suq effiċjenti, mhux l-impriżi kollha kkonċernati jistgħu jiġu ffaċċati b'dawn il-fallimenti tas-suq bl-istess mod. Konsegwentement, għal għajnuna individwali notifikabbli, l-Awtorità se tivvaluta l-ħtieġa speċifika għall-għajnuna f'dan il-każ. Huwa f'idejn il-Parti Kontraenti li turi li hemm falliment tas-suq li għadu mhux indirizzat fir-rigward tal-attività speċifika appoġġjata mill-għajnuna u jekk l-għajnuna hix effettivament immirata biex tindirizza dak il-falliment tas-suq.

                  (34)

                  Skont il-falliment tas-suq speċifiku indirizzat, l-Awtorità se tqis il-fatturi li ġejjin:

                              (a)

                              jekk miżuri oħra ta' politika hux diġà qed jindirizzaw il-falliment tas-suq b'mod suffiċjenti, partikolarment l-eżistenza ta' standards ambjentali jew oħrajn tal-Unjoni, l-ETS jew taxxi ambjentali;

                              (b)

                              jekk ikunx meħtieġ intervent mill-Istat, b'kunsiderazzjoni tal-kost tal-implimentazzjoni ta' standards nazzjonali għall-benefiċjarju tal-għajnuna fin-nuqqas ta' għajnuna meta mqabbel mal-kostijiet jew in-nuqqas tagħhom tal-implimentazzjoni ta' dawk l-istandards għall-kompetituri prinċipali tal-benefiċjarju tal-għajnuna;

                              (c)

                              fil-każ ta' fallimenti ta' koordinazzjoni in-numru ta' impriżi mitluba li jikkollaboraw, l-interessi diverġenti bejn partijiet li jikkollaboraw u l-problemi prattiċi fil-koordinazzjoni tal-kollaborazzjoni, bħal kwistjonijiet lingwistiċi, is-sensittività tal-informazzjoni u l-istandards mhux armonizzati.

            3.2.3.   L-adegwatezza tal-għajnuna

                  (35)

                  Il-miżura ta' għajnuna proposta trid tkun strument adegwat biex jiġi indirizzat l-objettiv ta' politika kkonċernat. Miżura ta' għajnuna mhux se titqies kompatibbli mal-funzjonament tal-Ftehim ŻEE jekk l-istess kontribut pożittiv għall-objettiv komuni jista' jinkiseb permezz ta' strumenti ta' politika oħra li joħolqu inqas distorsjoni jew strumenti ta' tipi ta' għajnuna oħra li joħolqu inqas distorsjoni.

            3.2.3.1.   L-adegwatezza fost strumenti ta' politika alternattivi

                  (36)

                  L-għajnuna mill-Istat mhijiex l-uniku strument politiku disponibbli għall-Partijiet Kontraenti biex jippromwovu livelli ogħla ta' protezzjoni ambjentali jew il-kisba ta' suq tal-enerġija Ewropew sikur, li jaħdem sew, affordjabbli u sostenibbli. Huwa importanti li wieħed iżomm f'moħħu li jista' jkun hemm strumenti oħrajn, f'pożizzjoni aħjar biex jinkisbu dawk l-objettivi. Ir-regolamentazzjoni u l-istrumenti bbażati fuq is-suq huma l-aktar strumenti importanti biex jintlaħqu l-objettivi ambjentali u tal-enerġija. Strumenti moderati, bħall-eco-labels volontarji, u t-tixrid ta' teknoloġiji li jħarsu l-ambjent jista' jkollhom rwol importanti biex jinkiseb livell ogħla ta' ħarsien ambjentali.

                  (37)

                  Miżuri differenti biex jirrimedjaw l-istess falliment tas-suq jistgħu jmorru kontra xulxin. Dan hu l-każ fejn mekkaniżmu effiċjenti u bbażat fuq is-suq ġie stabbilit biex jindirizza speċifikament il-problema tal-esternalitajiet. Miżura ta' appoġġ addizzjonali sabiex tindirizza l-istess riskji ta' falliment tas-suq biex timmina l-effiċjenza ta' mekkaniżmu bbażat fuq is-suq.

                  (38)

                  Miżuri differenti biex jirrimedjaw fallimenti differenti tas-suq jistgħu ukoll jaħdmu kontra xulxin. Miżura li tindirizza problema tal-adegwatezza tal-provvista ġenerata jeħtieġ li tkun ibbilanċjata mal-objettiv ambjentali tat-tneħħija gradwali ta' sussidji li huma ta' ħsara lill-ambjent jew ta' ħsara ekonomika, inkluż għall-karburanti fossili. Bl-istess mod, miżura li tnaqqas l-emissjonijiet tal-gassijiet b'effett serra tista' żżid il-provvista tal-enerġija varjabbli li tista' taffettwa b'mod negattiv il-problema tal-adegwatezza tal-provvista ġenerata.

                  (39)

                  Ir-rispett lejn il-prinċipju ta' “min iniġġes iħallas” (“PPP”) permezz ta' leġiżlazzjoni ambjentali jiżgura fil-prinċipju li l-falliment tas-suq marbut mal-esternalitajiet negattivi jiġi aġġustat. Għalhekk, l-għajnuna mill-Istat mhix strument xieraq u ma tistax tingħata sakemm il-benefiċjarju tal-għajnuna jista' jiġi miżmum responsabbli għat-tniġġiż taħt il-liġi eżistenti taż-ŻEE jew dik nazzjonali (35).

            3.2.3.2.   Adegwatezza fost strumenti differenti ta' għajnuna

                  (40)

                  L-għajnuna ambjentali u tal-enerġija tista' tingħata f'għamliet varji. Madankollu l-Parti Kontraenti għandha tiżgura li l-għajnuna tingħata fl-għamla li aktarx tiġġenera l-inqas distorsjonijiet fil-kummerċ u fil-kompetizzjoni. F'dak ir-rigward, il-Parti Kontraenti hija mitluba biex turi għaliex forom oħra ta' għajnuna li potenzjalment jikkawżaw anqas distorsjoni bħal self li jitħallas lura meta mqabbel ma' għotjiet diretti jew krediti ta' taxxa meta mqabbla mat-tnaqqis fit-taxxa jew forom ta' għajnuna li huma bbażati fuq strumenti finanzjarji bħal dejn jew strumenti ta' ekwità (pereżempju, self b'interessi baxxi jew ribassi fuq l-imgħax, garanziji tal-Istat, jew forniment alternattiv ta' kapital fuq termini favorevoli) huma anqas addattati.

                  (41)

                  L-għażla tal-istrument tal-għajnuna għandha tkun koerenti mal-falliment tas-suq li l-miżura tal-għajnuna għandha l-għan li tindirizza. B'mod partikolari fejn id-dħul reali jkun inċert, pereżempju fil-każ tal-miżuri li jiffrankaw l-enerġija, avvanz ripagabbli jista' jikkostitwixxi strument xieraq. Għall-skemi ta' għajnuna li jimplimentaw l-objettivi u l-prijoritajiet tal-programmi operattivi, l-istrument ta' finanzjament magħżul f'dan il-programm fil-prinċipju jkun preżunt bħala strument adegwat.

                  (42)

                  Għall-għajnuna operatorja, il-Parti Kontraenti trid turi li l-għajnuna hija adegwata biex jinkiseb l-objettiv tal-iskema li għaliha tkun immirata l-għajnuna. Sabiex turi li l-għajnuna hija adegwata, il-Parti Kontraenti tista' tikkalkula l-ammont tal-għajnuna ex ante bħala somma fissa li tkopri l-kostijiet addizzjonali mistennija matul perjodu partikolari, biex tinċentiva l-impriżi jimminimizzaw il-kostijiet tagħhom u jiżviluppaw in-negozju tagħhom b'mod iktar effiċjenti, matul iż-żmien (36).

                  (43)

                  Sabiex turi l-adegwatezza tal-iskemi, il-Parti Kontraenti tista' wkoll toqgħod fuq ir-riżultati ta' evalwazzjonijiet li saru fil-passat kif deskritt fil-Kapitolu 4.

            3.2.4.   Effett ta' inċentiv

      3.2.4.1.   Il-kundizzjonijiet ġenerali

                  (44)

                  L-għajnuna ambjentali u tal-enerġija tista' biss titqies kompatibbli mal-funzjonament tal-Ftehim ŻEE, jekk ikollha effett ta' inċentiv. Effett ta' inċentiv iseħħ meta l-għajnuna ġġiegħel lill-benefiċjarju jibdel l-imġiba tiegħu sabiex iżid il-livell ta' ħarsien ambjentali jew jtejjeb il-funzjonament ta' suq tal-enerġija sikur, affordjabbli u sostenibbli, tibdil fl-imġiba li kieku ma kienx isir mingħajr l-għajnuna. L-għajnuna m'għandhiex tissussidja l-kostijiet ta' attività li impriża xorta waħda kienet se taffaċċja u m'għandhiex tikkumpensa għar-riskju normali tan-negozju ta' attività ekonomika.

                  (45)

                  L-Awtorità tqis li l-għajnuna ma tippreżentax effett tal-inċentiv għall-benefiċjarju fil-każijiet kollha fejn ix-xogħol fuq il-proġett kien diġà beda qabel ma l-benefiċjarju jkun applika għall-għajnuna mal-awtoritajiet nazzjonali. F'tali każijiet fejn il-benefiċjarju jibda jimplimenta proġett qabel ma japplika għall-għajnuna, kull għajnuna mogħtija fir-rigward ta' dak il-proġett ma tiġix ikkunsidrata kompatibbli mal-funzjonament tal-Ftehim ŻEE.

                  (46)

                  Il-Partijiet Kontraenti għandhom jintroduċu u jużaw formola ta' applikazzjoni għall-għajnuna. Il-formola tal-applikazzjoni tinkludi tal-anqas l-isem tal-applikant u d-daqs tal-impriża, deskrizzjoni tal-proġett, inkluż fejn jinsab u d-dati tal-bidu u tat-tmiem, l-ammont ta' għajnuna meħtieġa biex jitwettaq, u lista tal-kostijiet eliġibbli. Fil-formola tal-applikazzjoni, il-benefiċjarji jridu jiddeskrivu s-sitwazzjoni mingħajr għajnuna, jiġifieri sitwazzjoni hija msemmija bħala x-xenarju kontrofattwali, jew ix-xenarju jew il-proġett alternattiv. Barra minn hekk, l-impriżi l-kbar iridu jissottomettu evidenza dokumentata li ssostni x-xenarju kontrofattwali deskritt fil-formola tal-applikazzjoni.

                  (47)

                  Meta tirċievi l-formola tal-applikazzjoni, l-awtorità li tagħti l-għajnuna għandha twettaq kontroll ta' kredibilità tax-xenarju kontrafattwali u tikkonferma li l-għajnuna għandha l-effett ta' inċentiv meħtieġ. Xenarju kontrofattwali jitqies kredibbli jekk ikun ġenwin u jekk ikun jirrigwarda l-fatturi prevalenti għat-teħid tad-deċiżjonijiet fiż-żmien li fih il-benefiċjarju jieħu d-deċiżjoni dwar l-investiment. Mhuwiex mitlub li wieħed jissodisfa l-kundizzjonijiet ta' paragrafi 45 u 46 fejn l-għajnuna tingħata fuq il-bażi ta' proċess kompetittiv ta' offerti.

            L-effett ta' inċentiv u adattament għall-istandards tal-Unjoni

                  (48)

                  L-Awtorità tikkunsidra li l-għajnuna mogħtija biex wieħed jadatta għal standards futuri tal-Unjoni, fil-prinċipju għandha effett ta' inċentiv, inkluż meta l-istandard diġà ġie adottat iżda għadu mhuwiex fis-seħħ. Madankollu, f'dan il-każ, l-għajnuna għandha effett ta' inċentiv jekk tagħti inċentiv għat-twettiq tal-investiment ħafna qabel id-dħul fis-seħħ tal-istandard. L-għajnuna mogħtija għall-adattament għall-istandards tal-Unjoni diġà adottati imma li għadhom m'humiex fis-seħħ se tiġi meqjusa li jkollha effett ta' inċentiv jekk l-investiment jiġi implimentat u ffinalizzat għall-inqas sena qabel l-istandards tal-Unjoni jidħlu fis-seħħ.

                  (49)

                  Bħala eċċezzjoni ulterjuri għall-paragrafu 48, effett ta' inċentiv jista' jeżisti jekk l-għajnuna tingħata għal:

                              (a)

                              xiri ta' vetturi ġodda ta' trasport bit-triq, il-ferrovija, il-passaġġ fuq l-ilma intern u t-trasport marittimu konformi ma' standards tal-Unjoni, diment li tali akkwist iseħħ qabel ma dawk l-istandards jidħlu fis-seħħ u li, ladarba jkunu obbligatorji, ma jkunux japplikaw għal vetturi li nxtraw diġà; jew

                              (b)

                              operazzjonijiet ta' adattament tal-vetturi eżistenti tat-trasport bit-triq, il-ferrovija, il-passaġġ fuq l-ilma intern u t-trasport marittimu, diment li l-istandards tal-Unjoni ma kinux għadhom fis-seħħ fid-data tad-dħul fis-seħħ ta' dawk il-vetturi u li, ladarba jkunu obbligatorji, ma japplikawx għal dawk il-vetturi.

                  (50)

                  L-Awtorità tqis li għajnuna b'appoġġ ta' investimenti li jippermettu lill-benefiċjarju li jieħu miżuri li jmorru lil hinn mill-istandards applikabbli tal-Unjoni tikkontribwixxi b'mod pożittiv lejn objettiv ambjentali jew tal-enerġija. Sabiex ma tiskoraġġix lill-Partijiet Kontraenti milli jistabbilixxu standards nazzjonali obbligatorji li jkunu aktar stretti mill-istandards tal-Unjoni korrispondenti, jeżisti tali kontribut pożittiv, irrispettivament minn jekk ikunx hemm standards nazzjonali obbligatorji li jkunu aktar stretti mill-istandards tal-Unjoni. Dan jinkludi pereżempju, il-miżuri biex itejbu l-kwalità tal-arja u l-ilma lil hinn mill-istandards mandatorji tal-Unjoni. Tali kontribut pożittiv jeżisti wkoll fil-preżenza ta' standard nazzjonali mandatorju adottat fl-assenza ta' standards tal-Unjoni.

            L-effett ta' inċentiv u verifiki tal-enerġija

                  (51)

                  Skont id-Direttiva 2012/27/UE (“id-Direttiva dwar l-Effiċjenza fl-Enerġija” jew l-“EED”), l-intrapriżi l-kbar għandhom iwettqu verifiki tal-enerġija kull erba' snin. Għaldaqstant, l-għajnuna għall-verifiki tal-enerġija għal intrapriżi kbar jista' jkollha effett ta' inċentiv biss sal-punt li l-għajnuna ma tikkumpensax il-verifika tal-enerġija meħtieġa mill-EED. Peress li l-istess obbligu mhuwiex impost fuq l-SMEs, l-għajnuna mill-Istat mogħtija lill-SMEs biex iwettqu l-verifiki tal-enerġija jista' jkollha effett ta' inċentiv.

                  (52)

                  Il-paragrafu preċedenti huwa mingħajr preġudizzju għall-valutazzjoni tal-effett ta' inċentiv tal-għajnuna mill-Istat għal miżuri ta' effiċjenza tal-enerġija preskritti jew imwettqa bħala riżultat tal-verifika tal-enerġija jew dawk li jirriżultaw minn għodod oħrajn, bħal sistemi ta' ġestjoni tal-enerġija u sistemi ta' ġestjoni ambjentali.

            3.2.4.2.   Kundizzjonijiet addizzjonali għal għajnuna notifikabbli b'mod individwali

                  (53)

                  Għal miżuri soġġetti għal notifika individwali, il-Partijiet Kontraenti għandhom juru b'mod sħiħ lill-Awtorità l-effett ta' inċentiv tal-għajnuna. Jeħtieġ li jipprovdu evidenza ċara li l-għajnuna għandha impatt effettiv fuq id-deċiżjoni tal-investiment b'mod li tibdel l-imġiba tal-benefiċjarju b'mod li twasslu biex iżid il-livell tal-ħarsien ambjentali jew twassal għal funzjonament aħjar tas-suq tal-enerġija tal-Unjoni. Biex tkun tista' ssir valutazzjoni komprensiva, il-Parti Kontraenti ma tridx tipprovdi biss it-tagħrif dwar il-proġett megħjun iżda anke deskrizzjoni komprensiva tax-xenarju kontrafattwali, li fih l-ebda Parti Kontraenti ma tagħti l-għajnuna lill-benefiċjarju.

                  (54)

                  Il-vantaġġi ta' investimenti ġodda jew metodi ta' produzzjoni normalment mhux limitati għall-effetti diretti ambjentali tagħhom fuq is-suq tal-enerġija. Dawn il-vantaġġi jistgħu b'mod partikolari jkunu l-vantaġġi ta' produzzjoni (37) filwaqt li r-riskji jirrelataw b'mod partikolari mal-inċertezza dwar jekk l-investiment ikunx produttiv daqs kemm hu mistenni.

                  (55)

                  L-effett ta' inċentiv, fil-prinċipju, għandu jiġi identifikat permezz ta' analiżi tax-xenarju kontrofattwali, bit-tqabbil tal-livelli tal-attività intiża bl-għajnuna u mingħajr l-għajnuna. Essenzjalment, dan jammonta għall-verifika tal-profitabiltà tal-proġett fin-nuqqas tal-għajnuna, biex wieħed jevalwa jekk din fil-fatt tkunx anqas mill-profitt miksub mill-kumpanija bl-implimentazzjoni tal-proġett alternattiv.

                  (56)

                  F'dak il-kuntest il-livell ta' profitabiltà jista' jiġi evalwat b'referenza għall-metodoloġiji li l-użu tagħhom huwa prassi standard fl-industrija partikolari kkonċernata, u li jista' jinkludi metodi biex jiġu evalwati l-valur preżenti nett (“VPN”) tal-proġett (38), ir-rata ta' redditu interna (“RRI”) (39) jew ir-redditu medju fuq il-kapital utilizzat (“RFKU”). Il-profitabiltà tal-proġett għandha tiġi mqabbla mar-rati normali ta' redditu applikati mill-kumpanija fi proġetti oħrajn ta' investiment ta' natura simili. Fejn dawk ir-rati ma jkunux disponibbli, il-profitabilità tal-proġett għandha tiġi mqabbla mal-kost tal-kapital tal-kumpanija b'mod sħiħ jew bir-rati ta' redditu komuni osservati fl-industrija kkonċernata.

                  (57)

                  Fejn l-ebda xenarju kontrofattwali speċifiku ma huwa magħruf, l-effett ta' inċentiv jista' jkun preżunt meta hemm diskrepanza ta' likwidità, jiġifieri meta l-kostijiet tal-investiment jaqbżu l-valur preżenti nett (VPN) tal-qligħ mill-operat mistenni tal-investiment fuq il-bażi ta' pjan tan-negozju ex ante.

                  (58)

                  Il-Partijiet Kontraenti huma, b'mod partikolari, mistiedna biex jorbtu fuq evidenza kontemporanja, rilevanti u kredibbli inklużi per eżempju dokumenti uffiċjali tal-bord, rapporti tal-kumitat ta' kreditu, valutazzjonijiet tar-riskju, rapporti finanzjarji, pjanijiet interni ta' direzzjoni tan-negozju, opinjonijiet tal-esperti u studji oħra relatati mal-proġett ta' investiment li qed jiġi evalwat. Dokumenti li fihom tbassir ta' informazzjoni b'rikjesta, tbassir ta' kostijiet, tbassir finanzjarju, dokumenti li jiġu ppreżentati lill-kumitat għall-investiment u li fihom ikun hemm elaborazzjoni dwar diversi xenarji ta' investiment, jew dokumenti pprovduti lis-swieq finanzjarji, kollha jistgħu jgħinu biex jiġi vverifikat l-effett ta' inċentiv.

                  (59)

                  Sabiex jiġi żgurat li l-effett ta' inċentiv ikun stabbilit fuq bażi oġġettiva, l-Awtorità tista' fil-valutazzjoni tagħha tal-effett ta' inċentiv tqabbel dejta speċifika għal kumpaniji ma' dejta dwar l-industrija li fiha topera l-kumpanija magħrufa bħala valutazzjoni komparattiva. B'mod partikolari, il-Parti Kontraenti għandha, meta possibbli, tipprovdi dejta speċifika għall-industrija li turi li x-xenarju kontrofattwali tal-kumpanija, il-livell ta' profitabiltà meħtieġ tagħha u l-likwidità mistennija tagħha huma raġonevoli.

                  (60)

                  L-Awtorità tista' ssib li hemm effett ta' inċentiv f'każijiet fejn impriża jista' jkollha inċentiv biex twettaq proġett, bl-għajnuna, anke jekk il-proġett megħjun ma jiksibx il-livell ta' profitabiltà normalment meħtieġ. Dan jista' jiġi ġġustifikat pereżempju minħabba benefiċċji usa' li ma ġewx riflessi fil-profitabiltà tal-proġett innifsu. F'ċirkostanzi bħal dawn, l-evidenza pprovduta li tappoġġja l-preżenza ta' effett ta' inċentiv issir partikolarment importanti.

                  (61)

                  Meta impriża tkun qed tadatta għal standard nazzjonali li jmur lil hinn mill-istandards tal-Unjoni jew li jkun adottat fin-nuqqas ta' standards tal-Unjoni, l-Awtorità tivverifika li l-benefiċjarju tal-għajnuna jkun intlaqat sostanzjalment f'termini ta' kostijiet ogħla, u li ma kienx ikun f'qagħda li jerfa' l-kostijiet assoċjati mal-implimentazzjoni immedjata tal-istandards nazzjonali.

                  (62)

                  Għal investimenti li jġibu l-impriżi 'l fuq mil-livelli minimi meħtieġa mill-istandards tal-Unjoni, l-Awtorità xorta tista' ma ssibx effett ta' inċentiv, b'mod partikolari jekk dawn l-investimenti jikkorrispondu mal-istandards tekniċi minimi disponibbli fis-suq.

                  (63)

                  Jekk l-għajnuna ma tibdilx l-imġiba tal-benefiċjarju billi tistimula attivitajiet addizzjonali, dik l-għajnuna ma jkollhiex effett ta' inċentiv f'termini ta' promozzjoni tal-imġiba ambjentali fiż-ŻEE jew tat-tisħiħ tal-funzjonament tas-suq Ewropew tal-enerġija. Għalhekk, l-għajnuna m'għandhiex tiġi approvata f'każijiet fejn ikun jidher li l-istess attivitajiet xorta kienu se jipprovaw jintlaħqu mingħajr l-għajnuna.

            3.2.5.   Proporzjonalità tal-għajnuna

      3.2.5.1.   Il-kundizzjonijiet ġenerali

                  (64)

                  L-għajnuna ambjentali u għall-enerġija tkun meqjusa bħala proporzjonata jekk l-ammont ta' għajnuna għal kull benefiċjarju jkun limitat għall-minimu meħtieġ sabiex jinkiseb il-ħarsien ambjentali jew l-objettiv tal-enerġija li jinsab fil-mira.

                  (65)

                  Bħala prinċipju ġenerali, l-għajnuna titqies li tkun limitata għall-minimu neċessarju jekk l-għajnuna tikkorrispondi għall-kost nett ekstra neċessarju biex jintlaħaq l-objettiv, imqabbel max-xenarju kontrafattwali fin-nuqqas tal-għajnuna. Il-kost nett ekstra hu ddeterminat bid-differenza bejn il-benefiċċji ekonomiċi u l-kostijiet (inklużi l-investiment u l-operazzjoni) tal-proġett megħjun u dawk tal-proġett ta' investiment alternattiv li l-kumpanija kienet se twettaq fl-assenza tal-għajnuna (jiġifieri ix-xenarju kontrafattwali).

                  (66)

                  Madankollu, jista' jkun diffiċli li jiġu kkalkulati l-benefiċċji ekonomiċi kollha li kumpanija tieħu minn investiment addizzjonali (40). Għalhekk, għal miżuri li mhumiex soġġetti għal valutazzjoni individwali, jista' jintuża metodu simplifikat li jkun jiffoka fuq il-kalkolu tal-kostijiet ekstra tal-investiment jiġifieri ma jittieħdux f'kunsiderazzjoni l-benefiċċji operattivi u kostijiet. Miżuri li mhumiex soġġetti għal valutazzjoni individwali jiġu meqjusa bħala proporzjonali jekk l-ammont tal-għajnuna ma jaqbiżx l-intesità massima tal-għajnuna, li hi perċentwal stabbilit tal-kostijiet eliġibbli kif definit fil-paragrafi minn (67) sa (71). Dawn l-intensitajiet massimi ta' għajnuna jservu wkoll bħala limitu massimu għall-għajnuna mogħtija għal miżuri notifikabbli.

            Kostijiet eliġibbli

                  (67)

                  Il-kostijiet eliġibbli għall-għajnuna ambjentali huma l-kostijiet ekstra ta' investiment f'assi tanġibbli u/jew intanġibbli li huma marbuta direttament mal-kisba tal-objettiv komuni.

                  (68)

                  Il-kostijiet eliġibbli huma ddeterminati kif ġej:

                              (a)

                              fejn il-kostijiet biex jinkiseb l-objettiv tal-interess komuni jistgħu jiġu identifikati fil-kostijiet totali tal-investiment bħala investiment separat, pereżempju, minħabba li l-element favur l-ambjent huwa faċilment identifikabbli bħala “komponent miżjud” ma' faċilità pre eżistenti, il-kostijiet tal-investiment separat jikkostitwixxu l-kostijiet eliġibbli (41);

                              (b)

                              fil-każijiet l-oħra kollha, il-kostijiet eliġibbli huma l-kostijiet ekstra tal-investiment stabbiliti billi l-investiment megħjun jitqabbel mas-sitwazzjoni kontrafattwali fin-nuqqas ta' għajnuna mill-Istat. Fil-prinċipju, tista' ssir referenza għall-kost ta' investiment teknikament kumparabbli (42) li kien jitwettaq b'mod kredibbli mingħajr għajnuna (43) u li ma jiksibx l-objettiv ta' interess komuni jew li jilħaq biss dan l-objettiv sa grad anqas.

                  (69)

                  L-Anness 2 fih lista ta' xenarji kontrafattwali rilevanti jew kalkoli ta' kostijiet eliġibbli li jirriflettu x-xenarju kontrafattwali li għandu jintuża f'każijiet simili. L-Awtorità tista' taċċetta sitwazzjonjijiet alternattivi kontrafattwali jekk ikunu debitament iġġustifikati mill-Parti Kontraenti.

                  (70)

                  Għal miżuri li jappoġġjaw proġetti integrati bħal miżuri ta' effiċjenza tal-enerġija, jew proġetti tal-bijogass, jista' jkun diffiċli biex wieħed jistabbilixxi x-xenarju kontrafattwali. Fejn xenarju kontrafattwali ma jkunx jista' jiġi stabbilit b'mod kredibbli, l-Awtorità hija miftuħa biex tikkunsidra l-kostijiet totali ta' proġett bħala alternattiva li tista' timplika intensitajiet imnaqqsa tal-għajnuna biex jirriflettu l-kalkolu differenti tal-kost eliġibbli.

                  (71)

                  Ir-regoli stabbiliti fil-paragrafi minn 68 sa 70 huma applikabbli għall-bini tal-impjanti ta' produzzjoni ta' proġetti ta' tisħin jew ta' tkessiħ distrettwali effiċjenti fl-użu tal-enerġija. Madankollu, l-approċċ ta' diskrepanza ta' finanzjament se jiġi applikat għall-għajnuna għall-bini tan-netwerk, simili għall-valutazzjoni tal-infrastruttura tal-enerġija.

            L-intensitajiet massimi tal-għajnuna

                  (72)

                  Biex ikunu żgurati l-prevedibbiltà u kundizzjonijiet ugwali għal kulħadd, l-Awtorità tapplika l-intensitajiet massimi ta' għajnuna stabbiliti fl-Anness 1. Dawn l-intensijatiet tal-għajnuna jirriflettu l-ħtieġa għal intervent mill-Istat iddeterminat, minn naħa waħda, mir-rilevanza tal-falliment tas-suq, u min-naħa l-oħra mil-livell mistenni ta' distorsjoni tal-kompetizzjoni u l-kummerċ.

                  (73)

                  Jistgħu jitħallew intensitajiet ogħla ta' għajnuna għal xi tipi ta' għajnuna jew għal investimenti allokati f'żona megħjuna, iżda l-intensità tal-għajnuna ma tista' qatt taqbeż il-100 % tal-kostijiet eliġibbli. Intensitajiet ogħla ta' għajnuna jistgħu jiġu permessi kif ġej:

                              (a)

                              l-intensità tal-għajnuna tista' tiżdied bi 15-il punt perċentwali għal investimenti tal-enerġija u dawk ambjentali li jinsabu f'żoni megħjuna li jissodisfaw il-kundizzjonijiet tal-Artikolu 61(3)(a) tal-Ftehim ŻEE u b' 5 punti perċentwali għal investimenti ambjentali u tal-enerġija li jinsabu f'żoni megħjuna li jissodisfaw il-kundizzjonijiet tal-Artikolu 61(3)(c) tal-Ftehim ŻEE. L-Awtorità tqis dawk iż-żidiet bħala ġustifikati fid-dawl tal-iżvantaġġi varji ta' dawn iż-żoni li jistgħu ikunu ostaklu għall-investimenti ambjentali jew fil-qasam tal-enerġija;

                              (b)

                              l-intensità tal-għajnuna tista' tiżdied b'10 punti perċentwali għal intrapriżi medji u b'20 punt perċentwali għall-intrapriżi ż-żgħar. Fir-rigward tal-intrapriżi żgħar u medji li jistgħu jiltaqgħu, minn naħa waħda, ma' kostijiet relattivament ogħla biex jilħqu l-objettivi ambjentali jew tal-enerġija meta mqabbla mad-daqs tal-attività tagħhom u, min-naħa l-oħra, ma' imperfezzjonijiet tas-suq kapitali li jinfurzawhom biex iġorru tali kostijiet, jista' wkoll ikun hemm bżonn ta' intensitajiet ogħla ta' għajnuna peress li r-riskji ta' distorsjonijiet serji tal-kompetizzjoni u l-kummerċ jonqsu meta l-benefiċjarju jkun impriża żgħira jew medja;

                              (c)

                              intensitajiet ogħla ta' għajnuna jistgħu jiġu ġġustifikati taħt ċerti kundizzjonijiet fil-każ ta' eko-innovazzjoni li tista' tindirizza l-falliment doppju tas-suq marbut ma' riskji ogħla ta' innovazzjoni, flimkien mal-aspett ambjentali tal-proġett. Dan japplika b'mod partikolari għal miżuri tal-użu effiċjenti tar-riżorsi. L-intensità tal-għajnuna tista' tiġi miżjuda b'10 punti perċentwali, kemm-il darba jiġu ssodisfati l-kundizzjonijiet kumulattivi li ġejjin:

                                          (i)

                                          l-ass jew il-proġett ekoinnovattivi jridu jkunu ġodda jew imtejba sostanzjalment meta mqabbla mal-aħħar u l-aħjar fl-industrija tagħhom fiż-ŻEE (44);

                                          (ii)

                                          il-benefiċċju ambjentali mistenni għandu jkun ferm ogħla mit-titjib li jirriżulta mill-evoluzzjoni ġenerali tax-xogħol kurrenti l-aktar avvanzat f'attivitajiet komparabbli (45); kif ukoll

                                          (iii)

                                          il-karattru innovattiv tal-assi jew proġetti jinvolvi ċertu livell ċar ta' riskju f'termini teknoloġiċi, kummerċjali jew finanzjarji, li huwa ogħla mir-riskju ġeneralment assoċjat mal-assi jew il-proġetti non-innovattivi komparabbli (46).

                  (74)

                  Għalhekk, l-Awtorità se tqis li l-għajnuna hija kompatibbli mal-funzjonament tal-Ftehim ŻEE jekk il-kostijiet eliġibbli huma kkalkulati sewwa u l-intensitajiet massimi tal-għajnuna stabbiliti fl-Anness 1 huma rispettati.

                  (75)

                  Fejn għajnuna lill-benefiċjarju tingħata fi proċess ta' offerti kompetittiv fuq il-bażi ta' kriterji ċari, trasparenti u mhux diskriminatorji, l-ammont tal-għajnuna jista' jilħaq il-100 % tal-kostijiet eliġibbli (47). Dan il-proċess ta' sejħa għall-offerti jrid ikun non-diskriminatorju u jipprovdi għall-parteċipazzjoni ta' għadd suffiċjenti ta' impriżi. Barra minn hekk, il-baġit marbut mal-proċess ta' sejħa għall-offerti għandu jkun restrizzjoni vinkolanti fis-sens li mhux il-parteċipanti kollha jistgħu jirċievu għajnuna. Fl-aħħar nett, l-għajnuna għandha tingħata fuq il-bażi tal-offerta inizjali sottomessa mill-offerent, u b'hekk ikunu esklużi negozjati sussegwenti.

            3.2.5.2.   L-akkumulazzjoni tal-għajnuna

                  (76)

                  L-għajnuna tista' tingħata fl-istess ħin taħt diversi skemi ta' għajnuna jew kumulati ma' għajnuna ad hoc, sakemm l-ammont totali ta' għajnuna mill-Istat għal attività jew proġett ma jkunx jeċċedi l-limiti stabbiliti mil-limiti tal-għajnuna stipulati f'dawn il-Linji Gwida.

                  (77)

                  L-għajnuna m'għandhiex tkun kumulata b'għajnuna de minimis fir-rigward tal-istess kostijiet eliġibbli jekk tali kumulu jirriżulta f'intensità ta' għajnuna li teċċedi lil dik stabbilita f'dawn il-Linji Gwida.

            3.2.5.3.   Kundizzjonijiet addizzjonali għal għajnuna għal investimenti notifikabbli b'mod individwali u għajnuna operatorja

                  (78)

                  Għall-għajnuna individwali, mhijiex biżżejjed il-konformità mal-intensitajiet massimi ta' għajnuna stabbiliti f'din it-Taqsima u fl-Anness 1 biex tiġi żgurata l-proporzjonalità. Dawn l-intensitajiet massimi ta' għajnuna huma użati bħala limitu għal għajnuna individwali (48).

                  (79)

                  Bħala regola ġenerali, għajnuna notifikabbli b'mod individwali tkun ikkunsidrata limitata għall-minimu jekk l-ammont tal-għajnuna jikkorrispondi għall-kost ekstra nett tal-investiment megħjun, meta mqabbel max-xenarju kontrafattwali fin-nuqqas tal-għajnuna. Il-kostijiet u l-benefiċċji kollha rilevanti għandhom jitqiesu matul il-ħajja tal-proġett.

                  (80)

                  Jekk l-ebda proġett alternattiv speċifiku ma jkun jista jiġi identifikat bħala xenarju kontrafattwali, l-Awtorità se tivverifika jekk l-ammont tal-għajnuna jaqbiżx il-minimu meħtieġ sabiex il-proġett megħjun ikun f'pożizzjoni li jagħmel biżżejjed profitt, pereżempju jekk tintensifikax ir-RRI lil hinn mir-rati normali ta' dħul applikati mill-impriża kkonċernata fi proġetti oħra ta' investiment ta' kwalità simili. Meta dak il-livell ma jkunx disponibbli, l-kost tal-kapital tal-kumpanija kollha kemm hi jew rati ta' redditu komunement osservati fl-industrija kkonċernata jistgħu jintużaw għal dak l-għan.

                  (81)

                  Il-Parti Kontraenti għandha tressaq provi li l-ammont tal-għajnuna jkun qed jinżamm għall-minimu. Il-kalkoli użati għall-analiżi tal-effett ta' inċentiv jistgħu jintużaw ukoll biex jiġi vvalutat jekk l-għajnuna hijiex proporzjonata. Il-Parti Kontraenti trid turi l-proporzjonalità abbażi tad-dokumentazzjoni msemmija fil-paragrafu (58).

                  (82)

                  Għal għajnuna operatorja mogħtija permezz ta' proċess kompetittiv ta' sejħa għall-offerti, il-proporzjonalità ta' għajnuna individwali hija preżunta li tintlaħaq jekk il-kundizzjonijiet ġenerali jiġu ssodisfati.

            3.2.6.   L-evitar ta' effetti negattivi bla bżonn fuq il-kompetizzjoni u l-kummerċ

      3.2.6.1.   Kunsiderazzjonijiet ġenerali

                  (83)

                  Biex l-għajnuna tkun kompatibbli mal-funzjonament tal-Ftehim ŻEE, l-effetti negattivi tal-miżura ta' għajnuna f'termini ta' distorsjonijiet tal-kompetizzjoni u impatt fuq il-kummerċ bejn il-Partijiet Kontraenti jridu jkunu limitati u ssuperati mill-effetti pożittivi f'termini ta' kontribut lejn l-objettiv ta' interess komuni.

                  (84)

                  L-Awtorità tidentifika żewġ distorsjonijiet potenzjali ewlenin ikkawżati minn għajnuna, prinċipalment id-distorsjonijiet fis-suq tal-prodott u l-effetti tal-lokalizzazzjoni. Iż-żewġ tipi jistgħu jwasslu għal ineffiċjenzi allokattivi li jimminaw il-prestazzjoni ekonomika tas-suq intern u għal tħassib distribuzzjonali li jaffettwa d-distribuzzjoni tal-attività ekonomika bejn ir-reġjuni.

                  (85)

                  Għajnuna għal skopijiet ambjentali min-natura tagħha, għandha t-tendenza li tiffavorixxi prodotti u teknoloġiji favur l-ambjent akkost ta' oħrajn li jniġġsu iktar u li l-effett tal-għajnuna, fil-prinċipju, mhux se jkun ikkunsidrat bħala distorsjoni mhux dovuta tal-kompetizzjoni, peress li hu marbut b'mod inerenti mal-objettiv proprju tal-għajnuna, jiġifieri li l-ekonomija tkun aktar ekoloġika. Meta tivvaluta l-effetti potenzjali negattivi tal-għajnuna ambjentali, l-Awtorità tikkunsidra l-effett ambjentali globali tal-miżura b'rabta mal-impatt negattiv tagħha fuq il-pożizzjoni fis-suq, u għalhekk tal-profitti, ta' ditti li ma jirċevux għajnuna. B'hekk, l-Awtorità b'mod partikolari se tikkunsidra l-effetti ta' distorsjoni fuq il-kompetituri li bl-istess mod joperaw fuq bażi li ma jagħmilx ħsara lill-ambjent, anki mingħajr l-għajnuna. Bl-istess mod, anqas ma jkun l-effett ambjentali mistenni tal-miżura kkonċernata, aktar ikun importanti l-verifika tal-effett tagħha fuq l-ishma fis-suq u l-profitti tal-kompetituri fis-suq.

                  (86)

                  Effett potenzjalment dannuż tal-għajnuna mill-Istat għal objettivi ambjentali u tal-enerġija huwa li din tipprevjeni l-mekkaniżmu tas-suq milli jagħti riżultati effiċjenti billi jippremja lill-aktar produtturi effiċjenti u innovattivi u billi jpoġġi pressjoni fuq dawk li huma l-inqas effiċjenti bl-għan li jitjiebu, jagħmlu ristrutturar jew joħorġu mis-suq. Dan jista' jwassal għal sitwazzjoni fejn, minħabba l-għajnuna mogħtija lil xi ditti, kompetituri aktar effiċjenti jew innovattivi, pereżempju l-kompetituri b'teknoloġija differenti, possibbilment anki aktar nadifa, li kienu jkunu jistgħu jidħlu u jespandu, ma jkunux f'pożizzjoni li jagħmlu dan. Fuq medda twila ta' żmien, l-interferenza fil-proċess tad-dħul u l-ħruġ kompetittiv tista' toħnoq l-innovazzjoni u tnaqqas it-titjib fil-produttività tal-industrija kollha kemm hi.

                  (87)

                  L-għajnuna jista' jkollha wkoll effetti ta' distorsjoni billi ssaħħaħ jew iżżomm il-poter sostanzjali tas-suq tal-benefiċjarju. Anke meta l-għajnuna ma ssaħħaħx is-setgħa sostanzjali fis-suq b'mod dirett, hija tista' tagħmel dan b'mod indirett, billi tiskoraġġixxi l-espansjoni tal-kompetituri eżistenti jew billi twassal għal ħruġ tagħhom mis-suq jew billi tiskoraġġixxi d-dħul ta' kompetituri ġodda.

                  (88)

                  Minbarra distorsjonijiet fuq is-swieq tal-prodotti, l-għajnuna tista' wkoll twassal għal effetti fuq il-kummerċ u l-għażla tal-post. Dawk id-distorsjonijiet jistgħu jinħolqu madwar il-Partijiet Kontraenti kollha, jew meta l-impriżi jikkompetu lil hinn mill-fruntieri jew meta jikkunsidraw postijiet differenti għall-investiment. Għajnuna mmirata biex tiġi ppreservata l-attività ekonomika f'reġjun wieħed jew biex titbiegħed minn reġjuni oħra fi ħdan is-suq intern tista' ma twassalx direttament għal distorsjoni fis-suq tal-prodotti, iżda tista' ċċaqlaq attivitajiet jew investimenti minn reġjun għall-ieħor mingħajr ebda impatt ambjentali nett.

            Effetti negattivi evidenti

                  (89)

                  Fil-prinċipju, miżura ta' għajnuna u l-kuntest li fih tiġi applikata jeħtieġ li jiġu analizzati biex ikun jista' jiġi identifikat sa fejn din tista' titqies li toħloq distorsjoni. Madankollu, hemm sitwazzjonijiet fejn l-effetti negattivi manifestament jirbħu fuq kwalunkwe effett pożittiv, u dan ifisser li l-għajnuna ma tistax titqies kumpatibbli mal-funzjonament tal-Ftehim ŻEE.

                  (90)

                  L-Awtorità tistabbilixxi intensitajiet massimi tal-għajnuna li jikkostitwixxu rekwiżit bażiku għall-kompatibbiltà, u li għandhom l-għan li jevitaw l-użu għall-għajnuna mill-Istat għal proġetti fejn il-proporzjon bejn l-ammont tal-għajnuna u l-kostijiet eliġibbli jitqies għoli ħafna u partikolarment suxxettibbli li joħloq distorsjonijiet.

                  (91)

                  Bl-istess mod, għajnuna għall-objettivi tal-ambjent u l-enerġija li sempliċement iwasslu għal bidla fil-post tal-attività ekonomika mingħajr ma jittejjeb il-livell eżistenti ta' ħarsien ambjentali fil-Partijiet Kontraenti mhux se tiġi kkunsidrata kompatibbli mal-funzjonament tal-Ftehim ŻEE.

            3.2.6.2.   Il-kundizzjonijiet ġenerali

                  (92)

                  Fl-evalwazzjoni tagħha tal-effetti negattivi tal-miżura ta' għajnuna, l-Awtorità tiffoka fuq id-distorsjonijiet li jirriżultaw mill-impatt previst li l-għajnuna ambjentali u tal-enerġija għandha fuq il-kompetizzjoni bejn l-imprizi fis-swieq tal-prodotti milquta u l-post tal-attività ekonomika. Jekk il-miżuri tal-għajnuna mill-Istat ikunu mmirati tajjeb għall-falliment tas-suq li għandhom l-għan li jindirizzaw, ir-riskju li l-għajnuna toħloq distorsjoni bla bżonn għall-kompetizzjoni jkun aktar limitat.

                  (93)

                  Jekk l-għajnuna tkun proporzjonata u limitata għall-kostijiet addizzjonali tal-investiment, l-impatt negattiv tal-għajnuna jkun fil-prinċipju imtaffi. Madankollu, anki fejn l-għajnuna tkun meħtieġa u proporzjonata, l-għajnuna tista' tirriżulta f'tibdil fl-imġiba tal-benefiċjarji li toħloq distorsjoni tal-kompetizzjoni. Impriża li tfittex li tagħmel profitt, normalment iżżid il-livell ta' ħarsien ambjentali lil hinn mill-ħtiġijiet obbligatorji jekk jitqies li dan se jirriżulta, tal-inqas b'mod marġinali, f'xi xorta ta' vantaġġ għall-impriża.

                  (94)

                  Sabiex iżżomm id-distorsjonijiet tal-kompetizzjoni u l-kummerċ għal minimu, l-Awtorità se tqiegħed enfasi kbira fuq il-proċess tal-għażla. Fejn ikun possibbli l-proċess tal-għażla għandu jsir b'mod mhux diskriminatorju, trasparenti u miftuħ, mingħajr ma jeskludi bla ħtieġa lil kumpaniji li jistgħu jikkompetu bi proġetti sabiex jindirizzaw l-istess għan ambjentali u tal-enerġija. Il-proċess tal-għażla għandu jwassal għall-għażla ta' benefiċjarji li jistgħu jindirizzaw l-objettivi ambjentali jew tal-enerġija bl-użu tal-inqas ammont ta' għajnuna jew tal-aktar metodu kosteffettiv.

                  (95)

                  L-Awtorità għandha b'mod partikolari tivvaluta l-effetti negattivi tal-għajnuna billi jiġu kkunsidrati l-elementi li ġejjin:
                  (a)
                        it-tnaqqis jew il-kumpens tal-kostijiet tal-unitajiet ta' produzzjoni
                     : jekk it-tagħmir il-ġdid (49) iwassal għal tnaqqis fil-kostijiet għal kull unità prodotta meta mqabbla mas-sitwazzjoni mingħajr l-għajnuna jew jekk l-għajnuna tikkumpensa parti mill-kostijiet ta' operazzjoni, huwa probabbli li l-benefiċjarji jżidu l-bejgħ. Iktar ma jkun elastiku l-prezz tal-prodott, ikbar ikun il-potenzjal li l-għajnuna toħloq distorsjoni tal-kompetizzjoni;
                  (b)
                        prodott ġdid
                     : jekk il-benefiċjarji jiksbu prodott ġdid jew prodott ta' kwalità ogħla huwa probabbli li jżidu l-bejgħ tagħhom u possibbilment jiggwadanjaw vantaġġ “tal-innovatur”.

            3.2.6.3.   Kundizzjonijiet addizzjonali għal għajnuna notifikabbli b'mod individwali

                  (96)

                  Il-Parti Kontraenti għandha tiżgura li l-effetti negattivi kif deskritti fit-Taqsima 3.2.6.1 jkunu limitati. Minbarra l-elementi speċifikati fit-Taqsima 3.1.6.2, l-Awtorità se tqis u tivvaluta jekk l-għajnuna individwali twassalx għal:

                              (a)

                              appoġġ ta' produzzjoni ineffiċjenti, u b'hekk timpedixxi t-tkabbir tal-produttività fis-settur;

                              (b)

                              inċentivi dinamiċi li joħolqu distorsjoni;

                              (c)

                              il-ħolqien jew it-tisħiħ ta' poter fis-suq jew prattiki ta' esklużjoni;

                              (d)

                              it-tibdil artifiċjali tal-flussi kummerċjali jew il-post tal-produzzjoni.

                  (97)

                  L-Awtorità tista' tikkunsidra l-introduzzjoni ppjanata tal-iskemi ta' appoġġ ambjentali u tal-enerġija, barra minn dik notifikata, li direttament jew indirettament jagħtu benefiċċju lill-benefiċjarju bl-għan li jiġi evalwat l-impatt kumulattiv tal-għajnuna.

                  (98)

                  L-Awtorità se tivvaluta wkoll jekk l-għajnuna tirriżultax f'xi territorji li jibbenefikaw minn kundizzjonijiet tal-produzzjoni aktar favorevoli, partikolarment minħabba kostijiet ta' produzzjoni komparattivament aktar baxxi b'riżultat tal-għajnuna, jew minħabba standards ogħla ta' produzzjoni miksuba permezz tal-għajnuna. Dan jista' jkollu r-riżultat li kumpaniji jibqgħu jew imorru joperaw fit-territorji megħjuna, jew li jkun hemm spostament tal-flussi kummerċjali lejn iż-żona megħjuna. Fl-analiżi tagħha tal-għajnuna notifikabbli b'mod individwali, l-Awtorità għaldaqstant se tikkunsidra kull evidenza li l-benefiċjarju tal-għajnuna jqis bħala postijiet alternattivi.

            3.2.7.   Transparenza

                  (99)

                  Il-Partijiet Kontraenti għandhom jiżguraw il-pubblikazzjoni tal-infomazzjoni li ġejja fuq websajt tal-għajnuna komprensiva mill-Istat, fil-livell nazzjonali jew reġjonali: it-test sħiħ tal-iskema ta' għajnuna approvata jew id-deċiżjoni individwali għall-għoti ta' għajnuna u d-dispożizzjonijiet ta' implimentazzjoni tagħha, jew link għaliha, l-identità tal-awtorità/(jiet) li tagħmel/jagħmlu l-għotja, l-identità tal-benefiċjarji individwali, il-forma u l-ammont ta' għajnuna mogħtija lil kull benefiċjarju, id-data tal-għoti, it-tip ta' impriża (SME/impriża kbira), ir-reġjun fejn jinsab il-benefiċjarju (fil-livell NUTS II) u s-settur ekonomiku prinċipali li fih il-benefiċjarju jkollu l-attivitajiet tiegħu (fil-livell tal-grupp NACE).

                  (100)

                  Għal skemi fil-forma ta' vantaġġ fiskali u għajnuna fil-forma ta' tnaqqis fil-finanzjament ta' appoġġ għal enerġija minn sorsi rinnovabbli, l-informazzjoni dwar ammonti ta' għajnuna individwali jistgħu jingħataw fil-meded li ġejjin (f'miljuni ta' EUR): [0,5-1]; [1-2]; [2-5]; [5-10]; [10-30]; [30 u aktar].

                  (101)

                  Din l-informazzjoni għandha tkun ippubblikata wara li d-deċiżjoni tal-għoti tkun ittieħdet, għandha tinżamm għal mill-inqas 10 snin u għandha tkun disponibbli għall-pubbliku ġenerali mingħajr restrizzjonijiet (50). Il-Partijiet Kontraenti mhumiex se jkunu meħtieġa jipprovdu informazzjoni bħal din qabel l-1 ta' Lulju 2016. Ir-rekwiżit li tiġi ppubblikata l-informazzjoni jista' jitneħħa fir-rigward tal-għotjiet ta' għajnuna individwali inqas minn EUR 500 000.

            3.3.   Għajnuna għall-enerġija minn sorsi rinnovabbli

      3.3.1.   Kundizzjonijiet ġenerali għall-għajnuna ta' investiment u dik operatorja għall-enerġija minn sorsi rinnovabbli

                  (102)

                  L-Unjoni Ewropea tistabbilixxi miri ambizzjużi dwar it-tibdil fil-klima u s-sostenibbiltà tal-enerġija b'mod partikolari bħala parti mill-istrateġija UE 2020. Diversi atti leġiżlattivi tal-Unjoni diġà jappoġġjaw it-twettiq ta' dawn il-miri, bħall-ETS, id-Direttiva 2009/28/KE (51) (“id-Direttiva dwar l-Enerġija Rinnovabbli” jew “RED”) u d-Direttiva 2009/30/KE tal-Parlament Ewropew u tal-Kummissjoni (52) (“id-Direttiva dwar il-Kwalità tal-Karburanti”). Madankollu, l-implimentazzjoni tagħhom mhux dejjem tista' tirriżulta fl-eżitu tas-suq l-aktar effiċjenti u taħt ċerti kundizzjonijiet l-għajnuna mill-Istat tista' tkun strument xieraq biex tikkontribwixxi għall-kisba tal-objettivi tal-Unjoni u l-miri nazzjonali relatati.

                  (103)

                  Dawn il-Linji Gwida japplikaw għall-perjodu sal-2020. Madankollu, huma għandhom jippreparaw il-bażi biex jintlaħqu l-objettivi stipulati fil-Qafas tal-2030. B'mod partikolari, huwa mistenni li matul il-perjodu bejn l-2020 u l-2030 sorsi ta' enerġija rinnovabbli stabbiliti jsiru kompetittivi man-netwerk (grilja) tal-elettriku, li jimplika li sussidji u eżenzjonijiet mill-ibbilanċjar ta' responsabbiltajiet għandhom jitneħħew gradwalment b'mod digressiv. Dawn il-Linji Gwida huma konsistenti ma' dak l-objettiv u se jiżguraw it-tranżizzjoni ta' twassil kosteffikaċi permezz ta' mekkaniżmi bbażati fuq is-suq.

                  (104)

                  Strumenti tas-suq, bħall-proċess ta' offerti b'irkant jew kompetittiv miftuħa għal ġeneraturi kollha li jipproduċu l-elettriku minn sorsi tal-enerġija rinnovabbli li jikkompetu b'mod ugwali f'livell taż-ŻEE, normalment għandhom jiżguraw li s-sussidji jitnaqqsu għal minimu fid-dawl tat-tneħħija totali gradwali tagħhom.

                  (105)

                  Madankollu, minħabba l-istadju tal-iżvilupp teknoloġiku differenti tat-teknoloġiji tal-enerġija rinnovabbli, dawn il-Linji Gwida jippermettu li jsiru offerti speċifiċi għat-teknoloġija mill-Partijiet Kontraenti, fuq il-bażi ta' potenzjali aktar fit-tul ta' teknoloġija partikolari ġdida u innovattiva, il-ħtieġa li tinkiseb diversifikazzjoni; limitazzjonijiet tan-netwerk u l-istabilità tal-grilja u l-kostijiet tas-sistema (integrazzjoni).

                  (106)

                  Eċċezzjonijiet speċifiċi huma inklużi għall-istallazzjonijiet ta' ċertu daqs, li għalihom ma jistax jiġi preżunt li proċess ta' offerti huwa xieraq, jew għal installazzjonijiet f'fażi ta' dimostrazzjoni. L-inklużjoni ta' dawn l-installazzjonijiet hija fakultattiva.

                  (107)

                  Minħabba kapaċità żejda tas-suq tal-bijokarburanti bbażati fuq l-ikel, l-Awtorità se tqis li għajnuna ta' investiment f'kapaċità ġdida jew eżistenti għal bijokarburanti bbażati fuq l-ikel m'għandhiex tkun ġustifikata. Madankollu, l-għajnuna għall-investimenti biex l-impjanti tal-bijokarburanti bbażati fuq l-ikel jiġu kkonvertiti f'impjanti avvanzati għall-produzzjoni tal-bijokarburanti hija permessa li tkopri l-kostijiet ta' din il-konverżjoni. Minbarra f'dan il-każ partikolari, l-għajnuna għall-investimenti tista' tingħata biss għall-bijokarburanti avvanzati.

                  (108)

                  Filwaqt li għajnuna għall-investiment illi tappoġġja l-bijokarburanti bbażati fuq l-ikel se tieqaf mid-data tal-applikazzjoni ta' dawn il-Linji Gwida, l-għajnuna operattiva għall-bijokarburanti bbażati fuq l-ikel tista' tingħata biss sal-2020. Għalhekk din l-għajnuna tista' tingħata biss għal impjanti li bdew jaħdmu qabel il-31 ta' Diċembru 2013 sakemm l-impjant ikun żvalutat għal kollox imma fi kwalunkwe każ mhux aktar tard mill-2020.

                  (109)

                  Barra minn hekk, l-Awtorità se tikkunsidra li l-għajnuna ma żżidx il-livell tal-protezzjoni ambjentali u li għalhekk ma tistax tkun kumpatibbli mal-funzjonament tal-Ftehim ŻEE jekk l-għajnuna tingħata għal bijokarburanti li huma soġġetti għal obbligu ta' provvista jew taħlit (53), sakemm Parti Kontraenti tista' turi li l-għajnuna hija limitata għal bijokarburanti sostenibbli li huma wisq għaljin biex ikunu preżenti fis-suq b'obbligu ta' taħlit jew ta' provvista biss.

                  (110)

                  B'mod partikolari, filwaqt li t-taxxi tal-ETS u s-CO2 jinternalizzaw il-kostijiet tal-gassijiet b'effett ta' serra (“GHG”), huma għadhom, madankollu, sa issa ma jistgħux jinternalizzaw b'mod sħiħ dawk il-kostijiet. L-għajnuna mill-Istat tista' għalhekk tikkontribwixxi biex jintlaħqu l-objettivi relatati iżda distinti taż-ŻEE għall-enerġija rinnovabbli. Sakemm ma jkollhiex evidenza għall-kuntrarju, l-Awtorità għalhekk tippreżumi li jibqa falliment residwu tas-suq, li jista' jiġi indirizzat b'għajnuna għall-enerġija rinnovabbli.

                  (111)

                  Sabiex il-Partijiet Kontraenti jkunu jistgħu jilħqu l-miri tagħhom b'konformità mal-objettivi tal-Istrateġija EU 2020, l-Awtorità tippreżumi l-adegwatezza tal-għajnuna u l-effetti limitati ta' distorsjoni tal-għajnuna sakemm il-kundizzjonijiet l-oħra kollha jkunu ntlaħqu.

                  (112)

                  Fir-rigward tal-għajnuna għall-produzzjoni tal-idroenerġija, l-impatt tagħha jista' jkun doppju: fuq naħa waħda, tali għajnuna għandha impatt pożittiv f'termini ta' emissjonijiet baxxi tal-gassijiet b'effett serra u min-naħa l-oħra jista' jkollha wkoll impatt negattiv fuq sistemi tal-ilma u l-bijodiversità. Għalhekk, meta tingħata għajnuna għall-produzzjoni tal-idroenerġija, il-Partijiet Kontraenti għandhom jirrispettaw id-Direttiva 2000/60/KE tal-Parlament Ewropew u tal-Kunsill (54) u b'mod partikolari l-Artikolu 4(7) tagħha li jistipula kriterji li jippermettu modifiki ġodda ta' korpi tal-ilma.

                  (113)

                  Prinċipju fundamentali tal-leġiżlazzjoni taż-ŻEE dwar l-iskart huwa l-ġerarkija tal-iskart li tagħti prijorità lill-modi li bihom l-iskart għandu jiġi ttrattat (55). Għajnuna mill-Istat għall-enerġija minn sorsi rinnovabbli bl-użu tal-iskart, inkluża s-sħana mill-iskart, bħall-karburant tal-input tista' tagħti kontribut pożittiv għall-protezzjoni ambjentali, sakemm ma tinjorax dak il-prinċipju.

                  (114)

                  Għajnuna għall-enerġija minn sorsi rinnovabbli tista' tingħata bħala investiment jew għajnuna operatorja. Għal skemi tal-għajnuna għal investiment u għajnuna notifikata b'mod individwali għal investiment, japplikaw il-kundizzjonijiet stabbiliti fit-Taqsima 3.2.

                  (115)

                  Għal skemi tal-għajnuna operatorja, id-dispożizzjoni ġenerali tat-Taqsima 3.2 tiġi applikata kif modifikata bid-dispożizzjonijiet speċifiċi kif stabbilit f'din it-Taqsima. Għal għajnuna operatorja nnotifikata individwalment, japplikaw il-kundizzjonijiet stabbiliti fit-Taqsima 3.2, fejn rilevanti filwaqt li jiġu kkunsidrati l-modifiki li saru permezz ta' din it-Taqsima għall-iskemi ta' għajnuna operatorja.

                  (116)

                  L-Awtorità tawtorizza dawn l-iskemi ta' għajnuna għal perjodu massimu ta' għaxar snin. Jekk din il-miżura tinżamm, din għandha tiġi rinotifikata wara tali perjodu. Dwar il-bijokarburant ibbażat fuq l-ikel, l-skemi eżistenti u ġodda notifikati għandhom jiġu llimitati għal 2020.

                  (117)

                  L-Unjoni ffissat mira ġenerali tal-Unjoni għas-sehem ta' sorsi ta' enerġija rinnovabbli fil-konsum finali tal-enerġija u ttraduċiet din il-mira f'miri nazzjonali obbligatorji. Id-Direttiva dwar l-Enerġija Rinnovabbli tinkludi mekkaniżmi ta' kooperazzjoni (56) biex tiffaċilita l-appoġġ transfruntier biex jintlaħqu l-miri nazzjonali. Skemi ta' għajnuna operatorja fil-prinċipju għandhom ikunu miftuħin lil pajjiżi oħra taż-ŻEE u lil Partijiet Kontraenti oħra tal-Komunità tal-Enerġija biex jillimitaw l-effetti ġenerali ta' distorsjoni. Dan inaqqas il-kostijiet għall-Partijiet Kontraenti li l-għan waħdieni tagħhom huwa li jiksbu l-mira nazzjonali tal-enerġiji rinovabbli stabbilita fil-leġiżlazzjoni tal-Unjoni. Madankollu l-Partijiet Kontraenti jistgħu jkunu jridu li jkollhom mekkaniżmu ta' kooperazzjoni fis-seħħ qabel ma jippermettu appoġġ transfruntier billi jekk ikun mod ieħor, il-produzzjoni minn installazzjonijiet f'pajjiżi oħra ma tgħoddx għall-mira nazzjonali tagħhom taħt ir-RED (57). L-Awtorità se tikkunsidra b'mod pożittiv skemi li huma miftuħa għal pajjiżi oħra taż-ŻEE jew tal-Komunità tal-Enerġija.

                  (118)

                  Għajnuna għall-elettriku minn sorsi rinnovabbli tal-enerġija, fil-prinċipju, għandha tikkontribwixxi għall-integrazzjoni tal-elettriku rinnovabbli fis-suq. Madankollu, għal ċerti tipi żgħar ta' installazzjonijiet, dan jista' ma jkunx fattibbli jew adattat.

            3.3.2.   Għajnuna operatorja mogħtija għal enerġija minn sorsi rinnovabbli

      3.3.2.1.   Għajnuna għall-elettriku minn sorsi ta' enerġija rinnovabbli

                  (119)

                  Sabiex tiġi inċentivata l-integrazzjoni fis-suq ta' elettriku minn sorsi rinnovabbli, huwa importanti li l-benefiċjarji jbiegħu l-elettriku tagħhom direttament fis-suq u jkunu soġġetti għal obbligi tas-suq. Il-kundizzjonijiet kumulattivi li ġejjin japplikaw mill-1 ta' Jannar 2016 għal kull skema u miżura ġdida ta' għajnuna:

                              (a)

                              l-għajnuna hija mogħtija bħala primjum b'żieda mal-prezz tas-suq (primjum) li bih l-ġeneraturi jbigħu l-elettriku tagħhom direttament fis-suq.

                              (b)

                              il-benefiċjarji (58) huma soġġetti għal responsabbiltajiet ta' bilanċjar standard, sakemm ma jkunux jeżistu swieq likwidi fl-istess jum; kif ukoll

                              (c)

                              Huma stabbiliti miżuri biex jiżguraw li l-ġeneraturi ma jkollhom l-ebda inċentiv biex jiġġeneraw l-elettriku taħt prezzijiet negattivi.

                  (120)

                  Il-kundizzjonijiet stabbiliti fil-paragrafu 119 ma japplikawx għal installazzjonijiet b'kapaċità installata ta' elettriku ta' anqas minn 500 kW jew proġetti ta' dimostrazzjoni ħlief għall-elettriku mill-enerġija tar-riħ fejn tapplika kapaċità installata tal-elettriku ta' 3 MW jew ta' 3 unitajiet ta' produzzjoni.

                  (121)

                  F'fażi tranżitorja li tkopri s-snin 2015 u 2016, l-għajnuna għal mill-inqas 5 % tal-kapaċitajiet ġodda tal-elettriku ppjanati minn sorsi ta' enerġija rinnovabbli għandha tingħata f'xi proċess tal-offerti kompetittiv fuq il-bażi ta' kriterji ċari, trasparenti u mhux diskriminatorji.
                  Mil-1 ta' Jannar 2017, japplikaw ir-rekwiżiti li ġejjin:
                  L-għajnuna tingħata fi proċess ta' offerti kompetittiv fuq il-bażi ta' kriterji ċari, trasparenti u mhux diskriminatorji (59), sakemm:

                              (a)

                              Il-Partijiet Kontraenti juru li proġett wieħed biss jew numru limitat ħafna ta' proġetti jew siti jistgħu jkunu eliġibbli; jew

                              (b)

                              Il-Partijiet Kontraenti juru li proċess kompetittiv tal-offerti jwassal għal livelli ogħla ta' appoġġ (pereżempju sabiex jiġu evitati offerti strateġiċi); jew

                              (c)

                              Il-Partijiet Kontraenti juru li proċess kompetittiv tal-offerti jirriżulta f'rati baxxi ta' realizzazzjoni tal-proġett (jiġi evitat l-underbidding).

                        Jekk tali proċessi kompetittivi tal-offerti huma miftuħa għall-ġeneraturi kollha li jipproduċu l-elettriku minn sorsi tal-enerġija rinnovabbli fuq bażi mhux diskriminatorja, l-Awtorità se tippreżumi li l-għajnuna tkun proporzjonata u ma toħloqx distorsjoni tal-kompetizzjoni li sa ċertu punt tmur kontra l-funzjonament tal-Ftehim ŻEE.
                  Il-proċess tal-offerti jista' jkun limitat għal teknoloġiji speċifiċi fejn proċess miftuħ għall-ġeneraturi kollha jwassal għal riżultat subottimali li ma jistax jiġi indirizzat fil-proċess tad-disinn minħabba b'mod partikolari:

                              (a)

                              il-potenzjal f'terminu itwal ta' żmien ta' teknoloġija partikolari ġdida u innovattiva; jew

                              (b)

                              il-ħtieġa li tinkiseb diversifikazzjoni; jew

                              (c)

                              limitazzjonijiet tan-netwerk u l-istabilità tal-grilja; jew

                              (d)

                              il-kostijiet tas-sistema (integrazzjoni); jew

                              (e)

                              il-ħtieġa li jkunu evitati d-distorsjonijiet fis-swieq tal-materja prima mill-appoġġ għall-bijomassa (60).

                  (122)

                  L-għajnuna tista' tingħata mingħajr proċess kompetittiv tal-offerti kif deskritt fil-paragrafu 121 lil installazzjonijiet b'kapaċità installata tal-elettriku ta' inqas minn 1 MW, jew proġetti ta' dimostrazzjoni, ħlief għall-elettriku mill-enerġija mir-riħ, għall-installazzjonijiet tal-elettriku b'kapaċità installata sa 6 MW jew 6 unitajiet ta' produzzjoni.

                  (123)

                  Fin-nuqqas ta' proċess kompetittiv tal-offerti, japplikaw il-kundizzjonijiet tal-paragrafi 119 u 120 u l-kundizzjonijiet għal għajnuna operatorja għal enerġija minn sorsi ta' enerġija rinnovabbli għajr l-elettriku kif stipulat fil-paragrafu 126.

                  (124)

                  L-għajnuna tingħata biss sakemm l-impjant ikun żvalutat għal kollox skont ir-regoli normali ta' kontabbiltà u kull għajnuna ta' investiment li kien irċieva għandha titnaqqas mill-għajnuna operatorja.

                  (125)

                  Dawn il-kundizzjonijiet huma mingħajr preġudizzju għall-possibbiltà tal-Partijiet Kontraenti li jqisu l-konsiderazzjonijiet tal-ippjanar tal-ispazju, pereżempju billi jiġu rikjesti l-permessi tal-bini qabel il-parteċipazzjoni fil-proċess tal-offerti jew li jiġu rikjesti deċiżjonijiet dwar investiment f'ċertu perjodu.

            3.3.2.2.   Għajnuna għal enerġija minn sorsi rinnovabbli oħra għajr l-elettriku.

                  (126)

                  Għal enerġija minn sorsi rinnovabbli oħra għajr l-elettriku, l-għajnuna operatorja se titqies kompatibbli mal-funzjonament tal-Ftehim ŻEE jekk jiġu ssodisfati l-kundizzjonijiet kumulattivi li ġejjin:

                              (a)

                              l-għajnuna għal kull unità ta' enerġija ma teċċedix id-differenza bejn it-total tal-kostijiet livellati tal-produzzjoni tal-enerġija (“LCOE”) mit-teknoloġija partikolari inkwistjoni u l-prezz tas-suq tal-forma tal-enerġija kkonċernata;

                              (b)

                              l-LCOE tista' tinkludi rendiment normali fuq il-kapital. L-għajnuna għall-investiment titnaqqas mill-ammont totalit tal-investiment fil-kalkolu tal-LCOE;

                              (c)

                              il-kostijiet tal-produzzjoni huma aġġornati regolarment, mill-inqas kull sena; kif ukoll

                              (d)

                              l-għajnuna tingħata biss sakemm l-impjant ikun żvalutat għal kollox skont ir-regoli normali ta' kontabbiltà sabiex jiġi evitat li l-għajnuna operatorja bbażata fuq l-LCOE taqbeż id-deprezzament tal-investiment.

            3.3.2.3.   Għajnuna għal impjanti tal-bijomassa eżistenti wara d-deprezzament tal-impjant

                  (127)

                  Kuntrarjament għall-parti l-kbira tas-sorsi ta' enerġija rinnovabbli, il-bijomassa titlob kostijiet relattivament baxxi tal-investiment, iżda kostijiet operatorji ogħla. Il-kostijiet operatorji ogħla jistgħu jipprevjenu impjant tal-bijomassa (61) milli jopera anki wara d-deprezzament tal-istallazzjoni peress li l-kostijiet operatorji jistgħu jkunu ogħla mid-dħul (il-prezz tas-suq). Min-naħa l-oħra, impjant eżistenti jista' jopera bl-użu tal-karburant fossili minflok il-bijomassa bħala sors ta' input jekk l-użu tal-karburanti fossili bħala input huwa aktar vantaġġjuż ekonomikament milli l-użu tal-bijomassa. Biex jiġi ppreservat l-użu tal-bijomassa fiż-żewġ każijiet, l-Awtorità tista' ssib li l-għajnuna operatorja tkun kompatibbli mal-funzjonament tal-Ftehim ŻEE anke wara d-deprezzament tal-impjant.

                  (128)

                  L-Awtorità se tikkunsidra għajnuna operatorja għall-bijomassa wara d-deprezzament tal-impjant kompatibbli mal-funzjonament tal-Ftehim ŻEE jekk Parti Kontraenti turi li l-kostijiet operatorji merfugħa mill-benefiċjarju wara d-deprezzament tal-impjant ikunu xorta waħda ogħla mill-prezz tas-suq tal-enerġija kkonċernata u sakemm jiġu ssodisfati l-kundizzjonijiet kumulattivi li ġejjin:

                              (a)

                              l-għajnuna tingħata biss fuq il-bażi ta' enerġija prodotta minn sorsi rinnovabbli;

                              (b)

                              il-miżura hija mfassla b'mod li tikkumpensa d-differenza bejn il-kostijiet operatorji merfugħa mill-benefiċjarju u l-prezz tas-suq; kif ukoll

                              (c)

                              qed jitħaddem mekkaniżmu ta' monitoraġġ biex jivverifika jekk il-kostijiet operatorji mġarrba għadhomx ogħla mill-prezz tas-suq tal-enerġija. Il-mekkaniżmu ta' monitoraġġ jeħtieġ li jkun ibbażat fuq informazzjoni aġġornata tal-kostijiet tal-produzzjoni u jseħħ mill-inqas fuq bażi annwali.

                  (129)

                  L-Awtorità se tikkunsidra għajnuna operatorja għall-bijomassa wara d-deprezzament tal-impjant kompatibbli mal-funzjonament tal-Ftehim ŻEE jekk Parti Kontraenti turi li, indipendentement mill-prezz tas-suq tal-enerġija kkonċernata, l-użu tal-karburanti fossili bħala input hu aktar ekonomikament vantaġġjuż mill-użu tal-bijomassa u sakemm jiġu ssodisfati l-kundizzjonijiet kumulattivi li ġejjin:

                              (a)

                              l-għajnuna tingħata biss fuq il-bażi ta' enerġija prodotta minn sorsi rinnovabbli;

                              (b)

                              il-miżura hija mfassla b'mod li tikkumpensa d-differenza bejn il-kostijiet operatorji mġarrba mill-benefiċjarju mill-bijomassa meta mqabbel mal-input tal-karburanti fossili alternattivi;

                              (c)

                              tiġi pprovduta evidenza kredibbli li mingħajr l-għajnuna ssir bidla mill-użu ta' bijomassa għall-karburanti fossili fl-istess impjant; kif ukoll

                              (d)

                              mekkaniżmu ta' monitoraġġ ikun fis-seħħ biex jivverifika li l-użu tal-karburanti fossili huwa ta' benefiċċju akbar mill-użu tal-bijomassa. Il-mekkaniżmu ta' monitoraġġ jeħtieġ li jkun ibbażat fuq informazzjoni aġġornata tal-kostijiet u jseħħ mill-inqas fuq bażi annwali.

            3.3.2.4.   L-għajnuna mogħtija permezz ta' ċertifikati

                  (130)

                  Il-Partijiet Kontraenti jistgħu jagħtu appoġġ għal sorsi ta' enerġija rinnovabbli billi jużaw il-mekkaniżmi tas-suq bħalma huma ċertifikati ekoloġiċi. Dawn il-mekkaniżmi tas-suq (62) jippermettu lill-produtturi kollha tal-enerġija rinnovabbli li jibbenefikaw indirettament minn talba ggarantita għall-enerġija tagħhom, bi prezz li jkun ogħla mill-prezz tas-suq għall-enerġija konvenzjonali. Il-prezz ta' dawn iċ-ċertifikati ekoloġiċi ma jkunx iffissat minn qabel iżda jkun jiddependi fuq il-provvista u d-domanda tas-suq.

                  (131)

                  L-Awtorità se tikkunsidra l-għajnuna msemmija fil-paragrafu 130 biex tkun kompatibbli mal-funzjonament tal-Ftehim ŻEE jekk il-Partijiet Kontraenti jkunu jistgħu jipprovdu biżżejjed evidenza li tali appoġġ (i) huwa essenzjali biex tiġi żgurata l-vijabbiltà tas-sorsi tal-enerġija rinnovabbli kkonċernati; (ii) għall-iskema fl-aggregat, ma jirriżultax f'kumpens żejjed matul iż-żmien u bejn it-teknoloġiji, jew f'kumpens żejjed għal teknoloġiji individwali anqas mobilizzati sa fejn livelli differenzjati ta' ċertifikati għal kull unità ta' produzzjoni jiġu introdotti; u (iii) ma jiddiswadix lill-produtturi tal-enerġija rinnovabbli milli jsiru aktar kompetittivi.

                  (132)

                  L-Awtorità tqis b'mod partikolari li l-ebda differenzjazzjoni fil-livelli tal-appoġġ permezz ta' ċertifikati ekoloġiċi ma tista' tiġi applikata sakemm Parti Kontraenti ma jurix il-bżonn għal differenzazzjoni abbażi tal-ġustifikazzjonijiet stabbiliti fil-parafrafu (121). Il-kundizzjonijiet stabbiliti fil-paragrafi 119 u 120 japplikaw meta dan ikun teknikament possibbli. Kull għajnuna għall-investiment li tkun waslet qabel trid titnaqqas mill-għajnuna operatorja.

            3.4.   Miżuri ta' effiċjenza fl-użu tal-enerġija, inkluża l-koġenerazzjoni u t-tisħin u t-tkessiħ distrettwali

                  (133)

                  L-Unjoni Ewropea stabbilixxiet l-objettiv li jiġi ffrankat 20 % mill-konsum tal-enerġija primarja tal-Unjoni sal-2020. B'mod partikolari l-Unjoni adottat id-Direttiva tal-Effiċjenza fl-Enerġija li tistabbilixxi qafas komuni għall-promozzjoni tal-effiċjenza fl-enerġija fl-Unjoni bl-objettiv kumplessiv tal-Unjoni li tintlaħaq il-mira ewlenija tal-Unjoni 2020 li tirrigwarda l-effiċjenza fl-enerġija u li titwitta t-triq għal iktar titjib tal-effiċjenza fl-enerġija lil hinn mill-2020.

            3.4.1.   Objettiv ta' interess komuni

                  (134)

                  Sabiex jiġi assigurat li l-għajnuna tikkontribwixxi għal livell ogħla ta' ħarsien ambjentali, l-għajnuna għal tisħin distrettwali u tkessiħ distrettwali u l-koġenerazzjoni tas-sħana u l-elettriku (“CHP”) se titqies kompatibbli biss mal-funzjonament tal-Ftehim ŻEE jekk tingħata għall-investiment, inkluż it-titjib ta' CHP b'effiċjenza għolja u tisħin distrettwali u tkessiħ distrettwali li jkun effiċjenti fl-użu tal-enerġija.

                  (135)

                  Għajnuna mill-Istat għal koġenerazzjoni u l-installazzjonijiet tat-tisħin distrettwali bl-użu tal-iskart, inkluża s-sħana mill-iskart, billi karburant tal-input jista' jagħti kontribut pożittiv għall-protezzjoni ambjentali, sakemm ma jiġix injorat il-prinċipju tal-ġerarkija tal-iskart (imsemmi fil-paragrafu 113).

                  (136)

                  Biex jintwera l-kontribut tal-għajnuna lejn livell ogħla ta' protezzjoni ambjentali, il-Parti Kontraenti tista' tuża, kemm jista' jkun f'termini kwantifikabbli, varjetà ta' indikaturi, b'mod partikolari l-ammont ta' enerġija ffrankata bis-saħħa ta' prestazzjoni aħjar, li tuża anqas enerġija u produttività ta' enerġija ogħla jew titjib fl-effiċjenza b'inqas konsum tal-enerġija u inqas input tal-karburanti.

            3.4.2.   Il-bżonn għal intervent mill-Istat

                  (137)

                  Miżuri ta' effiċjenza tal-enerġija jindirizzaw l-esternalitajiet negattivi kif imsemmi fil-paragrafu 30 billi joħolqu inċentivi individwali sabiex jinkisbu l-miri ambjentali tal-użu effiċjenti tal-enerġija u tnaqqis fl-emissjonijiet tal-gassijiet b'effett serra. Minbarra fallimenti ġenerali tas-suq identifikati fit-Taqsima 3.2, eżempju wieħed ta' falliment tas-suq li jista' jinqala' fil-qasam tal-miżuri tal-effiċjenza fl-enerġija jikkonċerna miżuri ta' effiċjenza fl-enerġija fil-bini. Meta wieħed iqis ix-xogħlijiet ta' rinnovazzjoni fil-bini, il-benefiċċji ta' miżuri ta' effiċjenza fl-enerġija, tipikament ma jagħmilx tajjeb għalihom sid il-bini li ġeneralment jerfa' l-kostijiet tar-rinnovazzjoni, iżda l-kerrej. L-għajnuna mill-Istat tista' għalhekk tkun meħtieġa biex tippromwovi investimenti fl-effiċjenza tal-enerġija sabiex jintlaħqu l-miri tal-EED.

            3.4.3.   Effett ta' inċentiv

                  (138)

                  L-EED tistipula miri inkluż fir-rinnovazzjoni ta' bini b'effiċjenza fl-enerġija u fil-konsum finali tal-enerġija. Madankollu, l-EED ma timponix fuq l-impriżi miri tal-użu tal-effiċjenza fl-enerġija u dwar dan il-punt mhux se tipprevjeni għajnuna fil-qasam tal-effiċjenza fl-enerġija milli jkollha effett ta' inċentiv.

                  (139)

                  L-effett ta' inċentiv tal-għajnuna se jkun evalwat fuq il-bażi tal-kundizzjonijiet stabbiliti fit-Taqsima 3.2.4 ta' dawn il-Linji Gwida.

            3.4.4.   L-adegwatezza tal-għajnuna

                  (140)

                  L-għajnuna mill-Istat tista' titqies bħala strument xieraq biex tiffinanzja miżuri ta' effiċjenza fl-enerġija, indipendentement mill-forma li fiha tiġi mogħtija.

                  (141)

                  Għall-miżuri tal-effiċjenza fl-enerġija, avvanz ripagabbli jista' jiġi kkunsidrat bħala strument xieraq tal-għajnuna mill-Istat b'mod partikolari jekk id-dħul minn miżura ta' effiċjenza fl-enerġija huwa inċert.

                  (142)

                  Meta tiġi evalwata l-għajnuna mill-Istat mogħtija b'mod partikolari għal rinnovazzjoni ta' bini effiċjenti fl-enerġija, strument finanzjarju stabbilit mill-Parti Kontraenti għall-finanzjament tax-xogħlijiet ta' rinnovazzjoni jista' jitqies bħala strument xieraq għall-għoti tal-għajnuna mill-Istat.

            3.4.5.   Proporzjonalità

      Għajnuna ta' investiment għal miżuri ta' effiċjenza fl-enerġija

                  (143)

                  Il-kostijiet eliġibbli huma ddeterminati bħala l-kostijiet ekstra tal-investiment kif stabbiliti fil-paragrafu 68. Għall-miżuri ta' effiċjenza fl-enerġija, jista' jkun diffiċli li wieħed jistabbilixxi x-xenarju kontrofattwali b'mod partikolari fil-każ ta' proġetti integrati. Għal dawn il-proġetti, l-Awtorità hija miftuħa biex tikkunsidra prokura għad-determinazzjoni tal-kostijiet ekstra kif stabbiliti fil-paragrafu 70.

                  (144)

                  Għandhom japplikaw l-intensitajiet tal-għajnuna kif stipulati fl-Anness 1.

            Għajnuna operatorja għal miżuri ta' effiċjenza fl-enerġija (ħlief l-għajnuna operatorja għal CHP b'effiċjenza għolja fl-użu tal-enerġija)

                  (145)

                  L-Awtorità se tikkunsidra l-għajnuna operatorja għall-effiċjenza tal-enerġija bħala proporzjonali biss jekk jiġu ssodisfati l-kundizzjonijiet li ġejjin:

                              (a)

                              l-għajnuna hija limitata biex tikkumpensa għall-ispejjeż netti ekstra ta' produzzjoni li jirriżultaw mill-investiment, filwaqt li jiġu kkunsidrati l-benefiċċji li jirriżultaw mill-konservazzjoni tal-enerġija (63). Fid-determinazzjoni tal-ammont ta' għajnuna operatorja, kull għajnuna ta' investiment mogħtija lill-impriża inkwistjoni fir-rigward tal-impjant il-ġdid għandha titnaqqas mill-kostijiet ta' produzzjoni; kif ukoll

                              (b)

                              l-għajnuna operatorja hija limitata għal perjodu ta' żmien ta' ħames snin.

            Għajnuna operatorja għal CHP b'effiċjenza għolja tal-enerġija

                  (146)

                  Għajnuna operatorja għal impjanti ta' koġenerazzjoni b'effiċjenza għolja fl-enerġija tista' tingħata fuq il-bażi tal-kundizzjonijiet li japplikaw għall-għajnuna operatorja għall-elettriku minn sorsi ta' enerġija rinovabbli kif stabbilit fit-Taqsima 3.3.2.1 u biss:

                              (a)

                              lil impriżi li jiġġeneraw l-enerġija elettrika u s-sħana lill-pubbliku fejn il-kostijiet tal-produzzjoni ta' din l-enerġija elettrika jew is-sħana jaqbżu l-prezz tas-suq.

                              (b)

                              għall-użu industrijali tal-produzzjoni kkombinata tal-enerġija elettrika u s-sħana fejn jista' jiġi ppruvat li l-kost tal-produzzjoni ta' unità waħda ta' enerġija bl-użu ta' dik it-teknika jaqbeż il-prezz tas-suq ta' unità waħda ta' enerġija konvenzjonali.

            3.5.   Għajnuna għal effiċjenza tar-riżorsi u b'mod partikolari għajnuna għall-immaniġġjar tal-iskart

      3.5.1.   L-Effiċjenza fir-Riżorsi

                  (147)

                  L-inizjattiva ewlenija tal-Ewropa 2020 għal “Ewropa Effiċjenti fir-Riżorsi” timmira lejn tkabbir ekonomiku sostenibbli billi tidentifika u toħloq opportunitajiet ġodda ta' negozju, fost l-oħrajn, permezz ta' mezzi ta' produzzjoni, mudelli ta' negozju u disinn ta' prodotti ġodda u innovattivi. Hi tispjega kif dan it-tkabbir jista' jiġi sseparat mill-użu tar-riżorsi u l-impatt ambjentali globali tagħha.

                  (148)

                  Fallimenti tas-suq kif identifikat fil-paragrafu (30) huma partikolarment rilevanti għall-effiċjenza tar-riżorsi. Barra minn hekk, il-fallimenti tas-suq f'dak il-qasam spiss mhumiex indirizzati minn politiki u miżuri oħra, bħal tassazzjoni jew regolamentazzjoni. L-għajnuna mill-Istat tista', f'każijiet bħal dawn, tkun meħtieġa.

                  (149)

                  Għal miżuri individwali, il-Partijiet Kontraenti jridu juru benefiċċji kwantifikabbli f'dan il-qasam ta' politika, b'mod partikolari l-ammont ta' riżorsi ffrankati jew il-qligħ fl-effiċjenza tar-riżorsi.

                  (150)

                  L-Awtorità tfakkar fid-dawl tar-rabtiet mill-qrib ma' mezzi ta' produzzjoni innovattivi ġodda li miżuri li jippromwovu l-użu effiċjenti tar-riżorsi jistgħu jibbenefikaw, ladarba l-kriterji rilevanti jkunu ssodisfati, minn bonus addizzjonali tal-eko-innovazzjoni msemmi fil-paragrafu 73.

            3.5.2.   Għajnuna għall-immaniġġjar tal-iskart

                  (151)

                  B'mod aktar speċifiku, u skont il-prinċipju tal-ġerarkija tal-iskart (imsemmi fil-paragrafu 113), is-Seba' Programm ta' Azzjoni Ambjentali tal-Unjoni jidentifika l-prevenzjoni, l-użu mill-ġdid u r-riċiklaġġ tal-iskart bħala waħda mill-ogħla prijoritajiet tiegħu. Il-Partijiet Kontraenti huma mitluba jistabbilixxu pjanijiet għall-immaniġġjar tal-iskart (64) u għandhom jirrispettaw din il-ġerarkija u jfasslu miżuri ta' għajnuna mill-Istat li jkunu koerenti mal-implimentazzjoni ta' dawn il-pjanijiet. Kunċett ewlieni ieħor li jispira l-leġiżlazzjoni taż-ŻEE fil-qasam ambjentali hu “il-prinċipju li min iniġġes iħallas”, deskritt fil-paragrafu 39.

                  (152)

                  L-għajnuna mill-Istat għall-immaniġġjar tal-iskart, b'mod partikolari għall-attivitajiet immirati lejn il-prevenzjoni, l-użu mill-ġdid u ir-riċiklaġġ tal-iskart, tista' tagħti kontribut pożittiv għall-protezzjoni ambjentali, sakemm ma tinjorax il-prinċipji msemmija fil-paragrafu preċedenti. Dan jinkludi l-użu mill-ġdid jew ir-riċiklaġġ tal-ilma jew minerali li, li normalment ma kinux jintużaw bħala skart. B'mod partikolari, fid-dawl tal-PPP, impriżi li jiġġeneraw l-iskart m'għandhomx jinħelsu mill-kostijiet tat-trattament tiegħu. Barra minn hekk, it-tħaddim normali tas-suq tal-materjali sekondarji m'għandux jiġi affettwat b'mod negattiv.

                  (153)

                  L-Awtorità se tikkunsidra għajnuna għall-immaniġġjar tal-iskart biex isservi għal objettiv ta' interess komuni b'konformità mal-prinċipji tal-immaniġġjar tal-iskart stabbiliti hawn fuq jekk il-kundizzjonijiet kumulattivi li ġejjin jintlaħqu:

                              (a)

                              l-investiment huwa maħsub sabiex inaqqas l-iskart iġġenerat minn impriżi oħra u ma jestendix għal skart iġġenerat mill-benefiċjarju tal-għajnuna;

                              (b)

                              l-għajnuna ma teżentax b'mod indirett lil min iniġġes mill-piżijiet li għandhom jinġarru minnu skont il-liġi taż-ŻEE jew dik nazzjonali, tali piż għandu jitqies bħala kost normali azjendali għal min iniġġes;

                              (c)

                              L-investiment għandu jmur lil hinn mill-ogħla livell (65), jiġifieri l-prevenzjoni, l-użu mill-ġdid u ir-riċiklaġġ jew l-irkupru jew l-użu tat-teknoloġija konvenzjonali b'mod innovattiv b'mod partikolari biex jimxi lejn il-ħolqien ta' ekonomija ċirkolari li tuża l-iskart bħala riżorsa;

                              (d)

                              altrimenti, il-materjal ittrattat jitneħħa, jew jiġi ttrattat b'mod li jirrispetta inqas lill-ambjent; kif ukoll

                              (e)

                              l-investiment ma jillimitax ruħu għal żieda fid-domanda ta' riċiklaġġ tal-materjal mingħajr ma jżid il-ġbir ta' dak il-materjal.

                  (154)

                  Għajnuna li, bil-kontra ta' dak speċifikat fil-paragrafu 153(a), hija intiża għall-ġestjoni tal-iskart proprju tal-benefiċjarju tkun ivvalutata fuq il-bażi tal-kriterji ġenerali fit-Taqsima 3.2 applikabbli għall-għajnuna għal impriżi li jmorru lil hinn mill-istandards tal-Unjoni jew li jżidu l-ħarsien ambjentali fin-nuqqas tal-istandards tal-Unjoni fis-sens tal-paragrafu 20(c).

            3.6.   Għajnuna għall-Ġbir u l-Ħżin tal-Karbonju (CCS)

                  (155)

                  Kif rikonoxxut mid-Direttiva 2009/31/KE tal-Parlament Ewropew u tal-Kunsill (66) (“id-Direttiva CCS”) u mill-Komunikazzjoni tal-Kummissjoni dwar il-futur tas-CCS fl-Ewropa (67), is-CCS hija teknoloġija li tista' tikkontribwixi biex jittaffa t-tibdil fil-klima. Fit-tranżizzjoni għal ekonomija kompletament b'użu baxx tal-karbonju, it-teknoloġija tas-CCS tista' tirrikonċilja d-domanda għal fjuwils fossili, mal-ħtieġa li jitnaqqsu l-emissjonijiet tal-gassijiet b'effett serra. F'xi setturi industrijali is-CCS fil-preżent tista' tirrappreżenta l-unika teknoloġija alternattiva li tista' tnaqqas l-emissjonijiet relatati mal-proċess fuq l-iskala meħtieġa fit-tul. Minħabba li l-kostijiet tal-ġbir, it-trasport u l-ħażna huma ostaklu importanti biex is-CCS taqbad l-art, l-għajnuna mill-Istat tista' tikkontribwixxi għat-trawwim tal-iżvilupp ta' din it-teknoloġija.

                  (156)

                  Sabiex jiġu promossi l-objettivi tad-dekarbonizzazzjoni fit-tul, l-Awtorità tqis li l-għajnuna għas-CCS tikkontribwixxi għall-objettiv komuni tal-ħarsien ambjentali.

                  (157)

                  Iż-ŻEE ħadet diversi inizjattivi sabiex jiġu indirizzati esternalitajiet negattivi. B'mod partikolari l-ETS tiżgura l-internalizzazzjoni tal-ispejjeż tal-emissjonijiet tal-gassijiet b'effett ta' serra, li madankollu ma jistgħux, għalissa, jiżguraw li jintlaħqu l-objettivi taż-ZEE fit-tul għad-dekarbonizzazzjoni. L-Awtorità għalhekk tippreżumi li l-għajnuna għas-CCS tindirizza falliment ta' residwu tas-suq, sakemm ma jkollhiex evidenza li tali falliment residwu tas-suq ma jibqax jeżisti.

                  (158)

                  Mingħajr preġudizzju b'mod partikolari għar-regolamenti taż-ŻEE f'dak il-qasam, l-Awtorità tippreżumi l-adegwatezza tal-għajnuna sakemm il-kundizzjonijiet l-oħra kollha jkunu ntlaħqu. Kemm l-għajnuna operatorja kif ukoll l-għajnuna għall-investimenti huma permessi.

                  (159)

                  L-għajnuna tista' tiġi pprovduta biex tappoġġja l-impjanti tal-enerġija tal-karburanti fossili u/jew tal-bijomassa (inklużi impjanti tal-enerġija mħaddma bil-karburanti fossili u l-bijomassa kontemporanjament) jew installazzjonijiet oħra industrijali mgħammra bill-faċilitajiet tal-ġbir, it-trasport u l-ħażna tas-CO2, jew elementi individwali tal-katina tas-CCS. Madankollu, għajnuna biex jiġu sostnuti l-proġetti tas-CCS ma tinkludix għajnuna għal installazzjoni li tikkawża l-emissjonijiet tas-CO2 (installazzjonijiet industrijali jew impjanti għall-enerġija) bħala tali, iżda għajnuna għall-kostijiet li jirriżultaw mill-proġett tas-CCS.

                  (160)

                  L-għajnuna hija limitata għall-kostijiet addizzjonali għall-qbid, it-trasport u l-ħżin tas-CO2 rilaxxat. Huwa ġeneralment aċċettat li x-xenarju kontrofattwali jkun jikkonsisti f'sitwazzjoni fejn il-proġett ma jitwettaqx peress li l-użu tas-CCS huwa simili għall-infrastruttura addizzjonali li mhijiex meħtieġa biex tiġi mħaddma installazzjoni. Fid-dawl ta' dan ix-xenarju kontrofattwali, il-kostijiet eliġibbli huma ddefiniti bħala d-diskrepanza tal-likwidità. Id-dħul kollu, inkluż pereżempju l-iffrankar tal-ispejjeż minn ħtieġa mnaqqsa ta' konċessjonijiet tal-ETS, jiġi kkunsidrat.

                  (161)

                  L-Awtorità tivvaluta l-effetti ta' distorsjoni tal-għajnuna fuq il-bażi tal-kriterji stabbiliti fit-Taqsima 3.2.6, filwaqt li tikkunsidra jekk hemmx xi arranġamenti ta' skambju tal-għarfien fis-seħħ, jekk l-infrastruttura hix miftuħa għal partijiet terzi u jekk l-appoġġ għal elementi individwali tal-katina tas-CCS għandux impatt pożittiv fuq installazzjonijiet tal-karburant fossili oħra miżmuma mill-benefiċjarju.

            3.7.   Għajnuna fil-forma ta' tnaqqis jew eżenzjonijiet minn taxxi ambjentali u fil-forma ta' tnaqqis f'appoġġ finanzjarju għall-elettriku minn sorsi rinnovabbli

      3.7.1.   Għajnuna fil-forma ta' tnaqqis jew eżenzjonijiet mit-taxxi ambjentali

                  (162)

                  Taxxi ambjentali huma imposti sabiex iżidu l-kostijiet ta' mġiba li tagħmel ħsara lill-ambjent, u b'hekk jiskoraġġixxu mġiba bħal din u jżidu l-livell ta' ħarsien ambjentali. Fil-prinċipju, it-taxxi ambjentali għandhom jirriflettu l-kostijiet ġenerali għas-soċjetà, u bl-istess mod, l-ammont tat-taxxa mħallsa għal kull unità ta' emissjoni għandu jkun l-istess għad-ditti kollha li jikkawżaw l-emmissjonijiet. Filwaqt li t-tnaqqis jew l-eżenzjonijiet mit-taxxi ambjentali jistgħu jaffettwaw ħażin dak l-objettiv (68), madankollu approċċ bħal dan jista' jkun meħtieġ meta l-benefiċjarji altrimenti jitpoġġew f'tali żvantaġġ kompetittiv li ma jkunx fattibbli li tiġi introdotta taxxa ambjentali fil-bidu nett.

                  (163)

                  Fil-fatt, l-għoti ta' trattament fiskali iktar favorevoli lil ċerti impriżi jista' jiffaċilita livell ġenerali ogħla ta' taxxi ambjentali. Għaldaqstant, tnaqqis jew eżenzjonijiet mit-taxxi ambjentali (69), inklużi rifużjonijiet tat-taxxi, jista' tal-inqas jikkontribwixxi indirettament għal livell ta' ħarsien ambjentali ogħla. Madankollu, l-objettiv ġenerali tat-taxxa ambjentali biex iskoraġġixxi imġiba li tagħmel ħsara lill-ambjent m'għandux jiddgħajjef. It-tnaqqis mit-taxxi għandu jkun neċessarju u bbażat fuq kriterji oġġettivi, trasparenti u mhux diskriminatorji, u l-impriżi kkonċernati għandhom jagħtu kontribut biex tiżdied il-protezzjoni ambjentali. Dan jista' jinkiseb bl-għoti ta' kumpens f'forma ta' rifużjonijiet tat-taxxa, fejn l-impriżi ma jiġux eżentati mit-taxxa bħala tali iżda jirċievu kumpens annwali fiss għaż-żieda antiċipata fl-ammont ta' taxxa pagabbli

                  (164)

                  L-Awtorità tawtorizza biss skemi ta' għajnuna għal perjodi massimi ta' 10 snin, li warajhom il-Parti Kontraenti tista' tirrinotifika l-miżura jekk il-Parti Kontraenti tirrievalwa l-adegwatezza tal-miżuri ta' għajnuna kkonċernati.

                  (165)

                  L-Awtorità se tikkunsidra li t-tnaqqis mit-taxxa ma jimminax l-objettiv ġenerali segwit u li jikkontribwixxi tal-inqas indirettament għal livell ogħla ta' ħarsien tal-ambjent, jekk Parti Kontraenti turi li (i) it-tnaqqis ikun immirat tajjeb għal impriżi li huma l-aktar affettwati minn taxxa ogħla u (ii) li rata ogħla ta' taxxa hija ġeneralment applikabbli milli kieku kien ikun il-każ mingħajr l-eżenzjoni.

                  (166)

                  Għal dan il-għan l-Awtorità se tivvaluta l-informazzjoni pprovduta mill-Partijiet Kontraenti. Tali informazzjoni għandha tinkludi, minn naħa waħda, is-settur(i) rispettiv(i) jew il-kategoriji ta' benefiċjarji koperti mill-eżenzjonijiet jew mit-tnaqqis u, min-naħa l-oħra, is-sitwazzjoni tal-benefiċjarji ewlenin f'kull settur ikkonċernat u kif it-tassazzjoni tista' tikkontribwixxi għall-ħarsien tal-ambjent. Is-setturi eżentati jridu jkunu deskritti b'mod ċar u għandha tingħata lista tal-ikbar benefiċjarji għal kull settur (b'kunsiderazzjoni b'mod speċjali tal-fatturat, l-ishma fis-suq u d-daqs tal-bażi tat-taxxa).

                  (167)

                  Għat-taxxi l-oħra kollha ambjentali mhux armonizzati, sabiex tintwera l-ħtieġa u l-proporzjonalità tal-għajnuna, Parti Kontraenti għandha tiddefinixxi b'mod ċar l-ambitu tat-tnaqqis tat-taxxa. Għal dan l-għan, Parti Kontraenti għandha tipprovdi informazzjoni speċifikata fil-paragrafu 166. Il-Partijiet Kontraenti jistgħu jiddeċiedu li jagħtu għajnuna lill-benefiċjarji ta' għajnuna fil-forma ta' rifużjoni tat-taxxa, (msemmija fil-paragrafu 163). Dan l-approċċ jibqa' jesponi l-benefiċjarji tal-għajnuna għas-sinjal tal-prezz, li t-taxxa ambjentali hi intiża li tagħti, filwaqt li tillimita ż-żieda mistennija fl-ammont ta' taxxa pagabbli.

                  (168)

                  L-Awtorità għandha tikkunsidra l-għajnuna bħala meħtieġa jekk jiġu ssodisfati l-kundizzjonijiet kumulattivi li ġejjin:

                              (a)

                              l-għażla ta' benefiċjarji hi bbażata fuq kriterji oġġettivi u trasparenti u l-għajnuna tingħata fil-prinċipju bl-istess mod għall-kompetituri kollha fl-istess settur jekk ikunu jinsabu f'sitwazzjoni fattwali simili;

                              (b)

                              it-taxxa ambjentali mingħajr tnaqqis twassal għal żieda sostanzjali fl-ispejjeż tal-produzzjoni kkalkulati bħala proporzjon tal-valur miżjud gross għal kull settur jew kategorija ta' benefiċjarji individwali; kif ukoll

                              (c)

                              iż-żieda sostanzjali fil-kostijiet tal-produzzjoni ma setgħetx tgħaddi għand l-akkwirenti mingħajr ma twassal għal tnaqqis sostanzjali fil-bejgħ.

                  (169)

                  L-Awtorità se tikkunsidra l-għajnuna bħala proporzjonali jekk tkun issodisfata waħda mill-kundizzjonijiet li ġejjin:

                              (a)

                              il-benefiċjarji tal-għajnuna jħallsu mill-inqas 20 % tat-taxxa ambjentali nazzjonali; jew

                              (b)

                              it-tnaqqis tat-taxxa huwa kondizzjonali fuq il-konklużjoni ta' ftehimiet bejn il-Partijiet Kontraenti u l-benefiċjarji jew l-assoċjazzjonijiet tal-benefiċjarji fejn il-benefiċjarji jew l-assoċjazzjonijiet tal-benefiċjarji jimpenjaw ruħhom li jiksbu l-objettivi ta' ħarsien ambjentali li għandhom l-istess effett daqs li kieku l-benefiċjarji jħallsu mill-anqas 20 % tat-taxxa nazzjonali. Dawn il-ftehimiet jew impenji jistgħu jkunu marbuta ma', fost affarijiet oħra, tnaqqis fil-konsum tal-enerġija, tnaqqis fl-emissjonijiet jew kwalunkwe miżura ambjentali oħra. Tali ftehimiet għandhom jissodisfaw il-kundizzjonijiet kumulattivi li ġejjin:

                                          (i)

                                          is-sustanza tal-ftehimiet hi nnegozjata mill-Parti Kontraenti, u tispeċifika l-miri u tistabilixxi skeda ta' żmien biex jintlaħqu dawn il-miri;

                                          (ii)

                                          il-Parti Kontraenti tassigura monitoraġġ indipendenti (70) u f'waqtu tal-impenji konklużi fil-ftehimiet; kif ukoll

                                          (iii)

                                          il-ftehimiet huma riveduti perjodikament fid-dawl tal-iżviluppi teknoloġiċi u żviluppi oħrajn u jistipulaw arranġamenti effettivi ta' pieni li jkunu applikabbli jekk l-impenji ma jintlaħqux.

                  (170)

                  Fil-każ tat-taxxa fuq il-karbonju imposta fuq il-prodotti tal-enerġija użati fil-produzzjoni tal-elettriku, il-fornitur tal-elettriku huwa responsabbli għall-ħlas tat-taxxa. Taxxa fuq il-karbonju bħal din tista' titfassal b'mod li tappoġġja u li tkun marbuta direttament mal-prezz tal-konċessjonijiet tal-ETS billi tintaxxa l-karbonju. Madankollu, il-prezzijiet tal-elettriku jiżdiedu jekk dawn il-kostijiet jgħaddu għand il-konsumatur tal-elettriku. F'dan il-każ, l-effett tat-taxxa fuq il-karbonju huwa simili għall-effett tal-kostijiet tal-konċessjonijiet tal-ETS li jgħaddu għand ħaddieħor u li jiġu inklużi fil-prezz tal-elettriku, kostijiet indiretti tal-emissjonijiet.

                  (171)

                  Għalhekk, jekk it-taxxa imsemmija fil-paragrafu 170 hija mfassla b'tali mod li tkun marbuta direttament mal-prezz tal-konċessjonijiet tal-ETS u għandha l-għan li żżid il-prezz tal-kwoti, il-kumpens għal dawk il-kostijiet indiretti ogħla jistgħu jiġu kkunsidrati. L-Awtorità se tikkunsidra l-miżura kompatibbli mal-funzjonament tal-Ftehim ŻEE biss jekk jiġu ssodisfati l-kundizzjonijiet kumulattivi li ġejjin:

                              (a)

                              għajnuna tingħata biss lil setturi u subsetturi elenkati fl-Anness II tal-Linji Gwida dwar l-għajnuna mill-Istat tal-ETS (71), għall-kumpens tal-kostijiet indiretti addizzjonali li jirriżultaw mit-taxxa;

                              (b)

                              l-intensità tal-għajnuna u l-intensitajiet massimi ta' għajnuna huma kkalkulati kif definit fil-paragrafi minn 27 sa 30 tal-Linji Gwida dwar l-għajnuna mill-Istat tal-ETS. Il-prezz bil-quddiem tal-kwoti tal-ETS jista' jiġi sostitwit permezz tal-livell tat-taxxa nazzjonali. kif ukoll

                              (c)

                              l-għajnuna tingħata bħala ħlas ta' ammont f'daqqa li jista' jitħallas lill-benefiċjarju fis-sena li matulha jkunu ġġarrbu l-ispejjeż jew fis-sena ta' wara. Jekk l-għajnuna titħallas fis-sena li matulha jkunu ġġarrbu l-ispejjeż, hemm bżonn li jkun fis-seħħ mekkaniżmu ta' monitoraġġ ex post sabiex jiġi żgurat li kull pagament żejjed li jkun sar fir-rigward tal-għajnuna jitħallas lura qabel l-1 ta' Lulju tas-sena ta' wara.

            3.7.2.   Għajnuna fil-forma ta' tnaqqis fil-finanzjament ta' appoġġ għall-enerġija minn sorsi rinnovabbli
          (72)

                  (172)

                  Il-finanzjament ta' appoġġ għall-enerġija minn sorsi rinnovabbli permezz ta' tariffi mhuwiex immirat lejn esternalità negattiva bħala tali u għalhekk ma għandu l-ebda effett ambjentali dirett. Dawn it-tariffi huma, għalhekk, sostanzjalment differenti mit-taxxi indiretti fuq l-elettriku stabbiliti fil-paragrafu (162) anki jekk huma jistgħu wkoll jirriżultaw fi prezzijiet ogħla tal-elettriku. Iż-żieda fil-kostijiet tal-elettriku tista' tkun espliċita permezz ta' tariffa speċifika li hija imposta fuq il-konsumaturi tal-elettriku b'żieda mal-prezz tal-elettriku jew indiretta permezz ta' kostijiet addizzjonali li jiffaċċjaw il-fornituri tal-elettriku minħabba l-obbligi biex jixtru enerġija rinnovabbli li huma sussegwentement jgħaddu lill-akkwirenti tagħhom, il-konsumaturi tal-elettriku. Eżempju tipiku hu x-xiri obbligatorju minn fornituri tal-elettriku ta' ċertu persentaġġ ta' enerġija rinnovabbli permezz ta' ċertifikati ekoloġiċi li għalihom il-fornitur mhuwiex ikkumpensat.

                  (173)

                  Fil-prinċipju u sal-punt li l-kostijiet ta' finanzjament tal-appoġġ tal-enerġija rinnovabbli jiġu rkuprati minn konsumaturi tal-enerġija, huma għandhom jiġu rkuprati b'mod li ma jiddiskriminawx bejn il-konsumaturi tal-enerġija. Madankollu, jista' jkun meħtieġ xi tnaqqis immirat f'dawn il-kostijiet biex tiġi żgurata bażi finanzjament suffiċjenti għal appoġġ għall-enerġija minn sorsi rinnovabbli u għalhekk jgħin biex jintlaħqu l-miri tal-enerġija rinnovabbli stabbiliti fil-livell taż-ŻEE (73). Minn naħa waħda, sabiex jiġi evitat li l-impriżi affettwati b'mod partikolari mill-kostijiet tal-finanzjament tal-appoġġ tal-enerġija rinnovabbli jitpoġġew fi żvantaġġ kompetittiv sinifikanti, il-Partijiet Kontraenti jista' jkollhom ix-xewqa li jagħtu kumpens parzjali għal dawn l-kostijiet addizzjonali. Mingħajr tali kumpens il-finanzjament ta' appoġġ rinnovabbli jista' ma jkunx sostenibbli, u l-aċċettazzjoni pubblika għat-twaqqif ta' miżuri ambizzjużi ta' appoġġ dwar l-enerġija rinnovabbli tista' tkun limitata. Min-naħa l-oħra, jekk tali kumpens ikun għoli wisq jew mogħti lil wisq konsumaturi tal-elettriku, il-finanzjament ġenerali ta' appoġġ għall-enerġija minn sorsi rinnovabbli jista' jkun mhedded ukoll u l-aċċettazzjoni pubblika għal appoġġ għall-enerġija rinnovabbli tista' tkun ugwalment imfixkla u d-distorsjonijiet tal-kompetizzjoni u l-kummerċ jistgħu jkunu partikolarment għolja.

                  (174)

                  Għall-valutazzjoni tal-għajnuna mill-Istat għall-kumpens tal-finanzjament ta' appoġġ ta' enerġija minn sorsi rinnovabbli, l-Awtorità se tapplika biss il-kundizzjonijiet stabbiliti f'din it-Taqsima u fit-Taqsima 3.2.7.

                  (175)

                  Sabiex ikun żgurat li l-għajnuna sservi biex tiffaċilita l-finanzjament ta' appoġġ għall-enerġija minn sorsi rinnovabbli, il-Partijiet Kontraenti se jkollhom juru li l-kostijiet addizzjonali riflessi fi prezzijiet tal-elettriku ogħla li jiffaċċjaw il-benefiċjarji jirriżultaw biss mill-appoġġ għall-enerġija minn sorsi rinnovabbli. Il-kostijiet addizzjonali ma jistgħux jaqbżu l-finanzjament ta' appoġġ għall-enerġija minn sorsi rinnovabbli (74).

                  (176)

                  L-għajnuna għandha tkun limitata għal setturi li huma esposti għar-riskju għall-pożizzjoni kompetittiva tagħhom minħabba l-kostijiet li jirriżultaw mill-iffinanzjar ta' appoġġ għall-enerġija minn sorsi rinnovabbli bħala funzjoni tal-intensità tal-użu tagħhom tal-elettriku u l-esponiment tagħhom għall-kummerċ internazzjonali. Għaldaqstant, l-għajnuna tista' tingħata biss jekk l-impriża taqa' taħt is-setturi elenkati fl-Anness 3 (75). Din il-lista hija maħsuba biex tintuża biss għall-eliġibbiltà għal din il-forma partikolari ta' kumpens.

                  (177)

                  Barra minn hekk, sabiex jiġi spjegat il-fatt li ċerti setturi jistgħu jkunu eteroġenji f'termini ta' intensità fl-użu tal-elettriku, Parti Kontraenti tista' tinkludi impriża fl-iskema nazzjonali tagħha li tagħti tnaqqis mill-kostijiet li jirriżultaw minn appoġġ rinnovabbli jekk l-impriża jkollha intensità fl-użu tal-elettriku ta' mill-inqas 20 % (76) u tkun tappartjeni għal settur b'intensità tal-kummerċ ta' mill-inqas 4 % fil-livell taż-ŻEE, anki jekk ma tappartjenix għal settur elenkat fl-Anness 3 (77). Għall-kalkolu tal-intensità fl-użu tal-elettriku tal-impriża, għandu jsir użu mill-valuri referenzjarji tal-effiċjenza tal-konsum tal-elettriku standard għall-industrija fejn disponibbli.

                  (178)

                  Fi ħdan is-settur eliġibbli, il-Partijiet Kontraenti għandhom bżonn jiżguraw li l-għażla ta' benefiċjarji ssir fuq il-bażi ta' kriterji oġġettivi, mhux diskriminatorji u trasparenti u li l-għajnuna tingħata fil-prinċipju bl-istess mod lill-kompetituri kollha fl-istess settur jekk ikunu jinsabu f'sitwazzjoni fattwali simili.

                  (179)

                  L-Awtorità tikkunsidra l-għajnuna bħala proporzjonali jekk il-benefiċjarji tal-għajnuna jħallsu mill-inqas 15 % tal-kostijiet addizzjonali mingħajr tnaqqis.

                  (180)

                  Madankollu, minħabba ż-żieda sinifikanti tas-soprataxxi rinnovabbli f'dawn l-aħħar snin, kontribuzzjoni proprja ta' 15 % tas-soprataxxa rinnovabbli sħiħa tista' tmur lil hinn minn dak li jistgħu jifilħu l-impriżi affettwati b'mod partikolari mill-piż. Għalhekk, meta jkun hemm bżonn, il-Partijiet Kontraenti għandhom il-possibbiltà li jillimitaw ulterjorment l-ammont tal-kostijiet li jirriżultaw mill-għajnuna ta' finanzjament għall-enerġija rinnovabbli li titħallas fil-livell tal-impriza ta' 4 % tal-valur gross miżjud (78) tal-impriża kkonċernata. Għal impriżi li għandhom intensità fl-użu tal-elettriku ta' mill-anqas 20 %, il-Partijiet Kontraenti jistgħu jillimitaw l-ammont globali li jrid jitħallas sa 0,5 % tal-valur gross miżjud tal-impriża konċernata.

                  (181)

                  Meta l-Partijiet Kontraenti jiddeċiedu li jadottaw il-limitazzjonijiet ta' 4 % u 0,5 % rispettivament tal-valur gross miżjud, dawn il-limitazzjonijiet għandhom japplikaw għall-impriżi eliġibbli kollha.

                  (182)

                  Il-Partijiet Kontraenti jistgħu jieħdu miżuri biex jiżguraw li d-dejta tal-valur miżjud gross għall-finijiet ta' din it-Taqsima tkopri l-ispejjeż kollha rilevanti tax-xogħol.

                  (183)

                  Il-Partijiet Kontraenti jistgħu jagħtu l-għajnuna fil-forma ta' tnaqqis mit-tariffi jew bħala ammont ta' kumpens annwali fiss (rifużjoni tat-taxxa), jew bħala kombinazzjoni tat-tnejn li huma (79). Fejn l-għajnuna titħallas fil-forma ta' tnaqqis mit-tariffi, għandu jkun hemm mekkaniżmu ta' monitoraġġ ex post sabiex jiġi żgurat li kull pagament żejjed li jkun sar fir-rigward tal-għajnuna jitħallas lura qabel l-1 ta' Lulju tas-sena ta' wara. Fejn l-għajnuna tingħata fil-forma ta' ammont ta' kumpens annwali fiss, dan għandu jiġi kkalkolat abbażi ta' dejta storika, jiġifieri il-livelli osservati tal-konsum tal-elettriku u l-valur miżjud gross f'sena ta' bażi partikolari. L-ammont ta' kumpens m'għandux jeċċedi l-ammont ta' għajnuna li l-impriża tkun irċeviet fis-sena bażi, bl-applikazzjoni tal-parametri stipulati f'din it-Taqsima.

            3.7.3.   Regoli tranżitorji għal għajnuna mogħtija biex jitnaqqas il-piż relatat mal-appoġġ finanzjarju għall-enerġija minn sorsi rinnovabbli

                  (184)

                  Il-Partijiet Kontraenti għandhom japplikaw kriterji ta' eliġibbiltà u proporzjonalità stabbiliti fit-Taqsima 3.7.2 sa mhux aktar tard mill-1 ta' Jannar 2019. Għajnuna mogħtija fir-rigward ta' perjodu qabel din id-data se titqies kompatibbli jekk jiġu ssodisfati l-istess kriterji.

                  (185)

                  Barra minn hekk, l-Awtorità tqis li kull għajnuna mogħtija biex jitnaqqas il-piż relatat mal-appoġġ finanzjarju għall-elettriku minn sorsi rinnovabbli fir-rigward tas-snin qabel l-2019 tista' tiġi ddikjarata kompatibbli mal-funzjonament tal-Ftehim ŻEE sakemm tkun konformi ma' pjan ta' aġġustament.

                  (186)

                  Sabiex tiġi evitata interruzzjoni f'daqqa għal intrapriża individwali, pjan ta' aġġustament bħal dan għandu jinvolvi aġġustament progressiv għal livelli ta' għajnuna li jirriżultaw mill-applikazzjoni tal-kriterji ta' eliġibbiltà u proporzjonalità stabbiliti fit-Taqsima 3.7.2.

                  (187)

                  Sal-punt li l-għajnuna ġiet mogħtija fir-rigward tal-perjodu qabel id-data tal-applikazzjoni ta' dawn il-Linji Gwida, il-pjan għandu wkoll jipprevedi l-applikazzjoni progressiva tal-kriterji għal dak il-perjodu.

                  (188)

                  Sal-punt li għajnuna fil-forma ta' tnaqqis jew eżenzjoni mill-piż relatat mal-appoġġ finanzjarju għall-elettriku minn sorsi rinnovabbli ngħatat qabel id-data tal-applikazzjoni ta' dawn il-Linji Gwida lil impriżi li mhumiex eliġibbli taħt it-Taqsima 3.7.2, tali għajnuna tista' tiġi ddikjarata kompatibbli sakemm il-pjan ta' aġġustament jipprevedi minimu ta' kontribuzzjoni proprja ta' 20 % tal-kostijiet addizzjonali tas-soprataxxa mingħajr tnaqqis, li għandha tiġi stabbilita progressivament u mhux aktar tard mill-1 ta' Jannar 2019.

                  (189)

                  Il-pjan ta' aġġustament jikkunsidra l-fatturi ekonomiċi rilevanti kollha marbuta mal-politika rinnovabbli.

                  (190)

                  Il-pjan ta' aġġustament ikun approvat mill-Awtorità.

                  (191)

                  Il-pjan ta' aġġustament jiġi nnotifikat lill-Awtorità mhux aktar tard minn 12-il xahar wara d-data tal-applikazzjoni ta' dawn il-Linji Gwida.

            3.8.   Għajnuna għall-infrastruttura tal-enerġija

                  (192)

                  Infrastruttura tal-enerġija moderna hija kruċjali għal suq integrat tal-enerġija, u ta' importanza ewlenija biex tiġi żgurata s-sigurtà tal-enerġija fiż-ŻEE, u biex iż-ŻEE tkun f'pożizzjoni li tissodisfa l-għanijiet usa' tagħha tal-klima u tal-enerġija. Il-Kummissjoni stmat li l-ħtiġijiet tal-investiment totali fl-infrastrutturi tal-enerġija ta' importanza Ewropea sal-2020 se jkunu ta' madwar EUR 200 biljun (80). Din il-valutazzjoni kienet ibbażata fuq evalwazzjoni tal-infrastruttura meħtieġa biex tippermetti lill-Unjoni tilħaq l-objettivi ewlenin tal-politika li jiffinalizzaw is-suq intern tal-enerġija, l-iżgurar tas-sigurtà tal-provvista u l-iffaċilitar tal-integrazzjoni tas-sorsi ta' enerġija rinnovabbli. Fejn l-operaturi tas-suq ma jkunux jistgħu jipprovdu l-infrastruttura meħtieġa, l-għajnuna mill-Istat tista' tkun neċessarja sabiex jingħelbu l-fallimenti tas-suq u biex jiġi żgurat li jiġu ssodisfati l-bżonnijiet konsiderevoli ta' infrastruttura taż-ŻEE. Dan huwa partikolarment minnu għal proġetti ta' infrastruttura li għandhom impatt transfruntier jew li jikkontribwixxu għall-koeżjoni reġjonali. Għajnuna għall-infrastruttura tal-enerġija għandha fil-prinċipju tkun għajnuna għall-investiment, inkluż l-immodernizzar u l-aġġornament tagħha.

            3.8.1.   Objettiv ta' interess komuni

                  (193)

                  L-infrastruttura tal-enerġija hija prekundizzjoni għal suq tal-enerġija li jiffunzjona. L-għajnuna għall-infrastruttura tal-enerġija għalhekk issaħħaħ is-suq intern tal-enerġija. Hija ttejjeb l-istabbiltà tas-sistema, l-adegwatezza tal-provvista ġenerata, l-integrazzjoni ta' sorsi differenti tal-enerġija u l-provvista tal-enerġija f'netwerks sottożviluppati. L-Awtorità għalhekk tqis li l-għajnuna għall-infrastruttura tal-enerġija hija ta' benefiċċju għas-suq intern u b'hekk tikkontribwixxi għal objettiv ta' interess komuni.

            3.8.2.   Il-bżonn għal intervent mill-Istat

                  (194)

                  L-investimenti fl-infrastruttura tal-enerġija ta' spiss huma kkaratterizzati minn fallimenti tas-suq. Falliment tas-suq li jista' jseħħ fil-qasam tal-infrastruttura tal-enerġija huwa relatat ma' problemi ta' koordinazzjoni. Interessi diverġenti fost l-investituri, l-inċertezza dwar ir-riżultati kollaborattivi u l-effetti tan-netwerk jistgħu jostakolaw l-iżvilupp ta' proġett jew it-tfassil effettiv tiegħu. Fl-istess ħin, l-infrastruttura tal-enerġija tista' tiġġenera esternalitajiet pożittivi sostanzjali, fejn il-kostijiet u l-benefiċċji tal-infrastruttura jistgħu jseħħu assimmetrikament fost id-diversi parteċipanti fis-suq u l-Partijiet Kontraenti.

                  (195)

                  Biex tindirizza l-fallimenti tas-suq imsemmijin fil-paragrafu (194), l-infrastruttura tal-enerġija hija tipikament soġġetta għal tariffi u regolamentzzjoni ta' aċċess u għal rekwiżiti ta' separazzjoni skont il-leġiżlazzjoni dwar is-suq intern tal-enerġija (81).

                  (196)

                  F'termini ta' finanzjament, l-għoti ta' għajnuna mill-Istat huwa mod kif jingħeleb il-falliment tas-suq barra milli b'mezzi ta' tariffi tal-utenti obbligatorji. Għalhekk, biex tintwera l-ħtieġa ta' għajnuna mill-Istat fil-qasam tal-infrastruttura tal-enerġija, japplikaw il-prinċipji deskritti fil-paragrafi 197 u 198.

                  (197)

                  L-Awtorità tqis li għal Proġetti ta' Interess Komuni kif definit fir-Regolament (UE) Nru 347/2013 tal-Parlament Ewropew u tal-Kunsill, (82) għall-grilji intelliġenti, u għall-investimenti tal-infrastruttura f'żoni megħjuna, il-fallimenti tas-suq f'termini ta' esternalitajiet pożittivi u problemi ta' koordinazzjoni huma tali li l-finanzjament permezz tat-tariffi jista' ma jkunx biżżejjed u tista' tingħata għajnuna mill-Istat.

                  (198)

                  Għal proġetti ta' infrastruttura tal-enerġija li jaqgħu taħt il-paragrafu 197 u huma parzjalment jew totalment eżentati mil-leġiżlazzjoni tas-suq intern tal-enerġija, u għal proġetti li ma jaqgħux taħt il-paragrafu 197, l-Awtorità se twettaq valutazzjoni każ b'każ tal-ħtieġa għal għajnuna mill-Istat. Fil-valutazzjoni tagħha, l-Awtorità se tikkunsidra l-fatturi li ġejjin: (i) sa liema punt falliment tas-suq iwassal għal proviżjoni subottimali tal-infrastruttura meħtieġa; (ii) sa fejn l-infrastruttura hija miftuħa għal aċċess ta' parti terza u soġġetta għal regolamentazzjoni tariffarja; u (iii) sa liema punt il-proġett jikkontribwixxi għas-sigurtà tal-provvista tal-enerġija taż-ŻEE.

                  (199)

                  Għal proġetti ta' infrastruttura taż-żejt, l-Awtorità tippreżumi li ma hemmx ħtieġa għal għajnuna mill-Istat. Madankollu, il-Partijiet Kontraenti jistgħu jagħtu għajnuna mill-Istat f'ċirkostanzi eċċezzjonali fejn debitament ġustifikat.

            3.8.3.   Adegwatezza

                  (200)

                  L-Awtorità tikkunsidra li t-tariffi (83) huma l-mezz ewlieni xieraq biex jiffinanzjaw l-infrastruttura tal-enerġija. Madankollu, fil-każ ta' Proġetti ta' Interess Komuni, grilji intelliġenti u investimenti infrastrutturali f'żoni assistiti, l-għajnuna mill-Istat tista' titqies strument xieraq biex b'mod parzjali jew sħiħ tiġi ffinanzjata dik l-infrastruttura. F'każijiet bħal dawn, fallimenti tas-suq ta' spiss ma jippermettux l-implimentazzjoni sħiħa tal-prinċipju li “min juża jħallas” li fuqu huwa bbażat ir-regolament tat-tariffa, pereżempju, minħabba li ż-żieda tat-tariffi biex jiġi ffinanzjat investiment tal-infrastruttura ġdid se tkun tant sostanzjali li tgerrex l-investiment jew lil akkwirenti potenzjali milli jużaw l-infrastruttura.

            3.8.4.   Effett ta' inċentiv

                  (201)

                  L-effett ta' inċentiv tal-għajnuna se jkun evalwat fuq il-bażi tal-kundizzjonijiet stabbiliti fit-Taqsima 3.2.4.

            3.8.5.   Proporzjonalità

                  (202)

                  L-ammont ta' għajnuna jrid ikun limitat għall-minimu meħtieġ sabiex jinkisbu l-objettivi mfittxija tal-infrastruttura. Għal għajnuna għall-infrastruttura, ix-xenarju kontrofattwali huwa preżunt bħala s-sitwazzjoni li fiha l-proġett ma jseħħx. Il-kost eliġibbli huwa għalhekk diskrepanza tal-likwidità.

                  (203)

                  Il-miżuri ta' għajnuna b'appoġġ tal-infrastruttura m'għandhomx jaqbżu intensità ta' għajnuna ta' 100 % tal-kostijiet eliġibbli.

                  (204)

                  L-Awtorità se titlob lill-Partijiet Kontraenti biex b'mod ċar u separat jidentifikaw kull miżura oħra ta' għajnuna, li tista' tħalli impatt fuq il-miżuri tal-għajnuna għall-infrastruttura.

            3.8.6.   L-evitar ta' effetti negattivi bla bżonn fuq il-kompetizzjoni u l-kummerċ

                  (205)

                  Fid-dawl tar-rekwiżiti eżistenti skont il-leġiżlazzjoni tas-suq intern li hija mmirata lejn it-tisħiħ tal-kompetizzjoni, l-Awtorità tikkunsidra li għajnuna għall-infrastruttura tal-enerġija soġġetta għal regolamentazzjoni tas-suq intern ma għandhiex effetti mhux xierqa ta' distorsjoni.

                  (206)

                  Fil-każ tal-infrastruttura eżentata b'mod parzjali jew kollha kemm hi mil-leġiżlazzjoni tas-suq intern tal-enerġija, jew infrastruttura li mhix soġġetta għal-leġiżlazzjoni, u fil-każ ta' faċilitajiet tal-ħażna tal-gass taħt l-art, l-Awtorità se twettaq valutazzjoni każ b'każ tad-distorsjonijiet potenzjali tal-kompetizzjoni, filwaqt li tqis, b'mod partikolari, il-grad ta' aċċess għal partijiet terzi tal-infrastruttura megħjuna, l-aċċess għal infrastruttura alternattiva u s-sehem tas-suq tal-benefiċjarju.

            3.9.   Għajnuna għall-adegwatezza tal-provvista ġenerata

                  (207)

                  B'sehem dejjem akbar ta' sorsi ta' enerġija rinnovabbli, il-ġenerazzjoni tal-elettriku f'ħafna Partijiet Kontraenti qed taqleb minn sistema ta' provvista relattivament stabbli u kontinwa lejn sistema b'fornimenti aktar numerużi u fuq skala żgħira ta' sorsi varjabbli. Il-bidla tqajjem sfidi ġodda biex tiġi żgurata l-adegwatezza tal-provvista ġenerata.

                  (208)

                  Barra minn hekk, il-fallimenti regolatorji u tas-suq jistgħu jikkawżaw investiment insuffiċjenti fil-kapaċità tal-ġenerazzjoni, bħal pereżempju, f'sitwazzjoni fejn il-prezzijiet bl-ingrossa huma limitati u s-swieq tal-elettriku jonqsu milli jiġġeneraw biżżejjed inċentivi ta' investiment.

                  (209)

                  B'riżultat ta' dan, xi Partijiet kontraenti jikkunsidraw l-introduzzjoni ta' miżuri biex jiżguraw l-adegwatezza tal-provvista ġenerata, tipikament billi jagħtu appoġġ lill-ġeneraturi għas-sempliċi disponibilità ta' kapaċità ta' ġenerazzjoni. (84)

            3.9.1.   Objettiv ta' interess komuni

                  (210)

                  Miżuri favur l-adegwatezza tal-provvista ġenerata jistgħu jitfasslu f'varjetà ta' modi, fil-forma ta' investiment u għajnuna operatorja (fil-prinċipju jippremjaw biss l-impenn li jkunu kapaċi jwasslu l-elettriku), u jistghu jsegwu objettivi differenti. Pereżempju, huma jistgħu jimmiraw li jindirizzaw tħassib fuq medda qasira ta' żmien ġej min-nuqqas ta' kapaċità flessibbli ta' ġenerazzjoni biex jintlaħaq ċaqliq f'daqqa fil-produzzjoni varjabbli mir-riħ u mix-xemx, jew jistgħu jiddefinixxu mira għall-adegwatezza tal-provvista ġenerata, li l-Partijiet Kontraenti jixtiequ jiżguraw irrispettivament minn kunsiderazzjonijiet fuq medda qasira ta' żmien.

                  (211)

                  Għajnuna favur l-adegwatezza tal-provvista ġenerata tista' tikkontradixxi l-objettiv tat-tneħħija gradwali tas-sussidji li jagħmlu l-ħsara lill-ambjent inklużi għall-fjuwils fossili. Il-Partijiet Kontraenti għandhom għalhekk primarjament jikkunsidraw modi alternattivi biex jiksbu l-adegwatezza tal-provvista ġenerata li ma jkollhomx impatt negattiv fuq l-objettiv tat-tneħħija gradwali tas-sussidji dannużi ekonomikament jew għall-ambjent, bħall-iffaċilitar tal-ġestjoni mil-lat tad-domanda u ż-żieda tal-kapaċità tal-interkonnessjoni.

                  (212)

                  L-objettiv preċiż li għalih il-miżura hija mmirata għandu jkun definit b'mod ċar, inkluż meta u fejn mistennija tqum il-problema tal-adegwatezza tal-provvista ġenerata. L-identifikazzjoni ta' problema tal-adegwatezza tal-provvista ġenerata għandha tkun konsistenti mal-analizi tal-adegwatezza tal-provvista ġenerata mwettqa regolarment permezz tan-Netwerk Ewropew għall-Operaturi tas-Sistema ta' Trażmissjoni tal-elettriku skont il-leġiżlazzjoni tas-suq intern tal-enerġija. (85)

            3.9.2.   Il-bżonn tal-intervent mill-Istat

                  (213)

                  In-natura u l-kawżi tal-problema tal-adegwatezza tal-provvista ġenerata, u għalhekk il-ħtieġa ta' għajnuna mill-Istat biex tiġi żgurata l-adegwatezza tal-provvista ġenerata, għandhom jiġu analizzati sew u kkwantifikati, pereżempju f'termini tan-nuqqas ta' kapaċità l-aktar intensiva jew kapaċità staġjonali jew il-quċċata tad-domanda fil-każ tal-falliment fuq medda qasira ta' żmien tas-suq fil-livell tal-operaturi biex jissodisfa d-domanda u l-forniment. L-unità ta' kejl għall-kwantifikazzjoni għandha tiġi deskritta u għandu jiġi pprovdut il-metodu tal-kalkolu tagħha.

                  (214)

                  Il-Partijiet Kontraenti għandhom juru b'mod ċar ir-raġunijiet għalfejn is-suq ma jistax ikun mistenni li jwassal għal kapaċità adegwata fin-nuqqas ta' intervent, billi jitqiesu l-iżviluppi kontinwi tas-suq u tat-teknoloġija. (86)

                  (215)

                  Fil-valutazzjoni tagħha, l-Awtorità se tikkunsidra, fost oħrajn u meta applikabbli, l-elementi li ġejjin li għandhom jiġu pprovduti mill-Parti Kontraenti:

                              (a)

                              il-valutazzjoni tal-impatt tal-ġenerazzjoni varjabbli, inkluża dik li toriġina minn sistemi fil-viċinat;

                              (b)

                              il-valutazzjoni tal-impatt ta' parteċipazzjoni min-naħa tad-domanda, inkluża deskrizzjoni ta' miżuri biex jinkoraġġixxu ġestjoni mil-lat tad-domanda; (87)

                              (c)

                              il-valutazzjoni tal-eżistenza ta' interkonnetturi attwali jew potenzjali, inkluża deskrizzjoni ta' proġetti taħt kostruzzjoni u ppjanati;

                              (d)

                              il-valutazzjoni ta' kull element ieħor li jista' jikkawża jew jaggrava l-problema tal-adegwatezza tal-provvista ġenerata, bħal fallimenti regolatorji jew tas-suq, inklużi pereżempju l-limitu tal-prezzijiet bl-ingrossa.

            3.9.3.   Adegwatezza

                  (216)

                  L-għajnuna għandha tikkumpensa biss is-servizz ta' disponibilità pura pprovdut mill-ġeneratur, jiġifieri, l-impenn li dan ikun disponibbli biex iwassal l-elettriku u li jkun ikkumpensat għal dan, pereżempju f'termini ta' remunerazzjoni għal kull MW ta' kapaċità li ssir disponibbli. L-għajnuna ma għandhiex tinkludi kull remunerazzjoni għall-bejgħ tal-elettriku, jiġiferi r-remunerazzjoni għal kull MWh mibjugħ.

                  (217)

                  Il-miżura għandha tkun miftuħa u tipprovdi inċentivi adegwati kemm lil ġeneraturi eżistenti kif ukoll lil dawk futuri u għall-operaturi li jużaw teknoloġiji sostitwibbli, bħal reazzjoni min-naħa tad-domanda jew soluzzjonijiet ta' ħażna. Għaldaqstant, l-għajnuna għandha tiġi kkonsenjata permezz ta' mekkaniżmu li jippermetti skedi ta' twettiq potenzjalment differenti li jikkorrispondu maż-żmien meħtieġ biex jitwettqu investimenti ġodda minn ġeneraturi ġodda li jużaw teknoloġiji differenti. Il-miżura għandha tqis ukoll sa liema punt il-kapaċità ta' interkonnessjoni tista' tirrimedja kull problema eventwali tal-adegwatezza tal-provvista ġenerata.

            3.9.4.   Effett ta' inċentiv

                  (218)

                  L-effett ta' inċentiv tal-għajnuna se jkun evalwat fuq il-bażi tal-kundizzjonijiet stabbiliti fit-Taqsima 3.2.4 ta' dawn il-Linji Gwida.

            3.9.5.   Proporzjonalità

                  (219)

                  Il-kalkolu tal-ammont ġenerali tal-għajnuna għandu jwassal biex il-benefiċjarji jaqilgħu rata ta' redditu li tista' titqies bħala raġonevoli.

                  (220)

                  Proċess ta' offerti kompetittiv fuq il-bażi ta' kriterji ċari, trasparenti u mhux diskriminatorji, li effettivament ikun immirat lejn l-objettiv definit, se jitqies li jwassal għal rati raġonevoli ta' redditu taħt ċirkostanzi normali.

                  (221)

                  Il-miżura għandu jkollha mekkaniżmi integrati li jiżguraw li ma jistax ikun hemm qligħ mhux mistenni.

                  (222)

                  Il-miżura għandha tkun mibnija b'tali mod li tiżgura li l-prezz imħallas għad-disponibbiltà awtomatikament ixaqleb lejn żero meta l-livell ta' kapaċità fornut ikun mistenni li jkun biżżejjed biex ilaħħaq mal-livell ta' kapaċità mitlub.

            3.9.6.   L-evitar ta' effetti negattivi bla bżonn fuq il-kompetizzjoni u l-kummerċ

                  (223)

                  Il-miżura għandha tkun imfassla b'mod li tagħmilha possibbli għal kull kapaċità li tista' effettivament tikkontribwixxi għall-indirizzar tal-problema tal-adegwatezza tal-provvista ġenerata biex tipparteċipa fil-miżura, b'mod partikolari, billi jitqiesu l-fatturi li ġejjin:

                              (a)

                              il-parteċipazzjoni ta' ġeneraturi li jużaw teknoloġiji differenti u ta' operaturi li joffru miżuri bi prestazzjoni teknika ekwivalenti, pereżempju ġestjoni mil-lat tad-domanda, l-interkonnetturi u l-ħażna. Mingħajr preġudizzju għall-paragrafu (219), ir-restrizzjoni fuq il-parteċipazzjoni tista' tkun iġġustifikata biss fuq il-bażi ta' prestazzjoni teknika insuffiċjenti meħtieġa biex tindirizza l-problema tal-adegwatezza tal-provvista ġenerata. Barra minn hekk, il-miżura tal-adegwatezza tal-provvista ġenerata għandha tkun miftuħa għal aggregazzjoni potenzjali kemm tad-domanda kif ukoll tal-provvista;

                              (b)

                              il-parteċipazzjoni tal-operaturi minn Partijiet Kontraenti oħra fejn tali parteċipazzjoni tkun fiżikament possibbli b'mod partikolari fil-kuntest reġjonali, jiġifieri fejn il-kapaċità tista' tkun fiżikament provduta lill-Partijiet Kontraenti li jimplimentaw il-miżura u l-obbligi stabbiliti fil-miżura, tista' tiġi infurzata (88);

                              (c)

                              il-parteċipazzjoni ta' għadd suffiċjenti ta' ġeneraturi biex jiġi stabbilit prezz kompetittiv għall-kapaċità;

                              (d)

                              l-evitar ta' effetti negattivi fuq is-suq intern, pereżempju minħabba restrizzjonijiet tal-esportazzjoni, limiti tal-prezzijiet bl-ingrossa, restrizzjonijiet ta' offerti jew miżuri oħra li jimminaw l-operazzjoni tal-akkoppjament tas-suq, inkluż għas-swieq tal-istess jum u tal-ibbilanċjar.

                  (224)

                  Il-miżura trid:

                              (a)

                              ma tnaqqasx l-inċentivi għall-investiment fil-kapaċità tal-interkonnessjoni;

                              (b)

                              ma timminax l-akkoppjament tas-suq, inkluż l-ibbilanċjar tas-swieq;

                              (c)

                              ma timminax id-deċiżjonijiet dwar l-investiment fuq il-ġenerazzjoni li saru qabel il-miżura jew id-deċiżjonijiet mill-operaturi dwar l-ibbilanċjar jew servizzi anċillari tas-suq;

                              (d)

                              ma ssaħħaħx indebitament id-dominanza tas-suq;

                              (e)

                              tagħti preferenza lill-ġeneraturi b'livell baxx ta' karbonju f'każijiet ta' parametri tekniċi u ekonomiċi ekwivalenti.

            3.10.   Għajnuna fil-forma ta' skemi ta' permessi negozjabbli

                  (225)

                  Jistgħu jiġu stabbiliti skemi ta' permessi negozjabbli biex jitnaqqsu l-emissjonijiet minn sustanzi niġġiesa, perezempju biex jitnaqqsu l-emmissjonijiet tan-NOx
                      (89). Dawn jistgħu jinvolvu għajnuna mill-Istat, b'mod partikolari meta l-Partijiet Kontraenti jagħtu permessi u konċessjonijiet b'valur li jkun iktar baxx mill-valur tas-suq tagħhom. Jekk l-ammont globali ta' permessi mogħtija mill-Parti Kontraenti jkun inqas mill-ħtiġijiet globali mistennija tal-impriżi, l-effett globali fuq il-livell ta' ħarsien tal-ambjent ikun pożittiv. Fuq il-livell ta' kull impriża individwali, jekk il-konċessjonijiet mogħtija ma jkoprux it-totalità tal-ħtiġijiet mistennija tal-impriża, din għandha jew tnaqqas it-tniġġis tagħha, u għalhekk tikkontribwixxi għat-titjib tal-livell ta' ħarsien ambjentali, jew tixtri konċessjonijiet supplimentari fis-suq, u b'hekk tħallas kumpens għat-tniġġis tagħha.

                  (226)

                  L-iskemi ta' permessi negozjabbli jitqiesu bħala kompatibbli mal-funzjonament tal-Ftehim ŻEE jekk jiġu ssodisfati l-kundizzjonijiet kumulattivi li ġejjin:

                              (a)

                              l-iskemi ta' permessi negozjabbli jridu jkunu stabbiliti b'tali mod li jintlaħqu l-objettivi ambjentali lil hinn minn dawk maħsuba li jintlaħqu fuq il-bażi tal-istandards tal-Unjoni li huma obbligatorji għall-impriżi kkonċernati;

                              (b)

                              l-allokazzjoni trid issir b'mod trasparenti, fuq il-bażi ta' kriterji oġġettivi u sorsi ta' dejta tal-ogħla kwalità disponibbli, u l-ammont totali ta' permessi jew konċessjonijiet negozjabbli mogħtija lil kull impriża għal prezz li jkun taħt il-valur tas-suq tagħhom ma jridx ikun ogħla mill-ħtiġijiet mistennija tagħha kif stmat għal sitwazzjoni mingħajr l-iskema ta' negozjar;

                              (c)

                              il-metodoloġija tal-allokazzjoni ma għandhiex tiffavorixxi ċerti impriżi jew ċerti setturi, sakemm dan ma jkunx iġġustifikat mil-loġika ambjentali tal-iskema nfisha jew fejn tali regoli jkunu meħtieġa għal konsistenza ma' linji oħra ta' politika ambjentali;

                              (d)

                              bħala prinċipju, parteċipanti ġodda m'għandhomx jirċievu permessi jew konċessjonijiet b'kundizzjonijiet aktar favorevoli meta mqabbla ma' impriżi eżistenti li huma attivi fl-istess swieq. L-għoti ta' allokazzjonijiet ogħla lil installazzjonijiet eżistenti meta mqabbla ma' parteċipanti ġodda m'għandux iwassal għal ostakoli indebiti għad-dħul fis-suq.

                  (227)

                  L-Awtorità għandha tevalwa l-ħtieġa u l-proporzjonalità ta' għajnuna mill-Istat marbuta ma' skema ta' permessi negozjabbli skont il-kriterji li ġejjin:

                              (a)

                              l-għażla tal-benefiċjarji għandha tkun ibbażata fuq kriterji oġġettivi u trasparenti u, bħala prinċipju, l-għajnuna għandha tingħata bl-istess mod lill-kompetituri kollha fl-istess settur jekk ikunu jinsabu f'sitwazzjoni fattwali simili;

                              (b)

                              irkant integrali jrid iwassal għal żieda sostanzjali fil-kostijiet tal-produzzjoni għal kull settur jew kategorija ta' benefiċjarji individwali;

                              (c)

                              iż-żieda sostanzjali fil-kostijiet tal-produzzjoni ma tistax tingħadda lill-klijenti mingħajr ma tirriżulta fi tnaqqis sostanzjali fil-bejgħ. L-analiżi tista' ssir fuq il-bażi ta' stimi tal-elastiċità tal-prezz tal-prodott tas-settur ikkonċernat, fost fatturi oħra. Sabiex jiġi evalwat jekk iż-żieda fil-kostijiet mill-iskema ta' permessi negozjabbli tistax tingħadda lill-konsumaturi, jistgħu jintużaw stimi ta' bejgħ mitluf kif ukoll l-impatt tagħhom fuq il-profitabilità tal-kumpanija;

                              (d)

                              ma għandux ikun hemm possibbiltà għal impriżi individwali fis-settur li jnaqqsu l-livelli ta' emissjonijiet sabiex il-prezz taċ-ċertifikati jkun sostenibbli. Huwa possibbli li tingħata prova tal-irriduċibbiltà tal-livelli ta' konsum bl-użu tal-livelli ta' emissjoni miksuba permezz tat-teknika l-aktar vantaġġjuża fiż-ŻEE bħala parametru referenzjarju. Kull impriża li tilħaq it-teknika bl-aħjar prestazzjoni tista' tibbenefika bis-sħiħ minn konċessjoni ekwivalenti għaż-żieda fil-kostijiet ta' produzzjoni mill-iskema ta' permessi negozjabbli bl-użu tat-teknika tal-aħjar prestazzjoni, u li ma tistax tingħadda lill-konsumatur. Kull impriża li jkollha prestazzjoni ambjentali agħar tibbenefika minn konċessjoni iktar baxxa, proporzjonali mal-prestazzjoni ambjentali tagħha.

            3.11.   Għajnuna għar-rilokazzjoni tal-impriżi

                  (228)

                  L-għan tal-għajnuna għall-investiment għar-rilokazzjoni tal-impriżi huwa li joħloq inċentivi individwali sabiex jitnaqqsu l-esternalitajiet negattivi permezz tar-rilokazzjoni ta' impriżi li joħolqu tniġġis kbir lejn żoni fejn tali tniġġis jagħmel inqas ħsara, biex b'hekk jitnaqqsu l-kostijiet esterni. L-għajnuna tista' għalhekk tkun ġustifikata jekk ir-rilokazzjoni issir għal raġunijiet ambjentali, iżda għandu jiġi evitat li tingħata għajnuna għar-rilokazzjoni għal kull skop ieħor.

                  (229)

                  L-għajnuna għall-investiment għar-rilokazzjoni tal-impriżi għal siti ġodda għal raġunijiet ta' ħarsien ambjentali hi kkunsidrata kompatibbli mal-funzjonament tal-Ftehim ŻEE jekk jintlaħqu l-kundizzjonijiet stabbiliti fit-Taqsimiet 3.2.4 u 3.2.7 u l-kundizzjonijiet kumulattivi li ġejjin:

                              (a)

                              il-tibdil fil-lokalità għandu jsir fuq prinċipji ta' protezzjoni jew prevenzjoni ambjentali u jrid ikun ġie ordnat permezz ta' deċiżjoni amministrattiva jew ġudizzjarja ta' awtorità pubblika kompetenti jew miftiehem bejn l-impriża u l-awtorità pubblika kompetenti;

                              (b)

                              l-impriża trid tikkonforma mal-istandards ambjentali l-aktar stretti applikabbli fir-reġjun il-ġdid fejn se tiġi rilokata.

                  (230)

                  Il-benefiċjarju jista' jkun:

                              (a)

                              impriża stabbilita f'żona urbana jew f'żona speċjali ta' konservazzjoni maħtura skont id-Direttiva tal-Kunsill 92/43/KEE (90) li b'mod legali twettaq (jiġifieri tħares ir-rekwiżiti legali kollha inklużi l-istandards ambjentali kollha applikabbli għaliha) attività li toħloq tniġġis serju u li, minħabba l-post fejn tinsab, ikollha tiċċaqlaq mill-post fejn tkun stabbilita lejn żona aktar xierqa; jew

                              (b)

                              stabbiliment jew installazzjoni li jaqa'/taqa' fil-kamp ta' applikazzjoni tad-Direttiva 2012/18/UE tal-Parlament Ewropew u tal-Kunsill (91) (“id-Direttiva Seveso III”).

                  (231)

                  Sabiex l-ammont ta' kostijiet eliġibbli jiġi determinat fil-każ tal-għajnuna għar-rilokazzjoni, l-Awtorità se tqis b'mod partikolari:

                              (a)

                              il-benefiċċji li ġejjin:

                                          (i)

                                          id-dħul mill-bejgħ jew il-kiri tal-impjant jew l-art abbandunata;

                                          (ii)

                                          il-kumpens imħallas fil-każ ta' esproprjazzjoni:

                                          (iii)

                                          kull qligħ ieħor marbut mat-trasferiment tal-impjant, notevolment qligħ li jirriżulta minn titjib, fl-okkażjoni tat-trasferiment, fit-teknoloġija użata u qligħ ta' kontabbiltà assoċjat ma' użu aħjar tal-impjant;

                                          (iv)

                                          l-investimenti marbuta ma' kwalunkwe żieda fil-kapaċità:

                              (b)

                              il-kostijiet li ġejjin:

                                          (i)

                                          il-kostijiet marbuta max-xiri ta' art jew il-kostruzzjoni jew xiri ta' impjant ġdid bl-istess kapaċità bħal tal-impjant imwarrab;

                                          (ii)

                                          kull penali imposta fuq l-impriża minħabba li tkun waqqfet il-kuntratt tal-kiri tal-art jew tal-bini, fejn il-bidla fil-post tkun ġiet imwettqa sabiex tikkonforma ma' xi deċiżjoni amministrattiva jew ġudizzjarja.

                  (232)

                  L-intensitajiet tal-għajnuna huma stabbiliti fl-Anness 1.

            4.   Evalwazzjoni

                  (233)

                  Biex ikun aktar żgurat li d-distorsjoni tal-kompetizzjoni tkun limitata, l-Awtorità tista' titlob li ċerti skemi ta' għajnuna jkunu soġġetti għal limitu ta' żmien (ta' normalment erba' snin jew anqas) u għall-evalwazzjoni msemmija fil-paragrafu 23. L-evalwazzjonijiet se jitwettqu għal skemi fejn id-distorsjoni potenzjali tal-kompetizzjoni tkun partikolarment għolja, jiġifieri li tista' tirriskja li tirrestrinġi b'mod sinjifikanti jew li tikkawża distorsjoni lill-kompetizzjoni jekk l-implimentazzjoni tagħhom ma tkunx rieżaminata fiż-żmien dovut.

                  (234)

                  Minħabba l-objettivi tagħha u sabiex ma jkunx hemm piż mhux proporzjonat fuq il-Partijiet Kontraenti u fuq proġetti ta' għajnuna iżgħar, l-evalwazzjoni tapplika biss għal skemi ta' għajnuna b'baġits kbar għall-għajnuna, li jkollhom karatteristiċi ġodda jew meta jkunu previsti bidliet sinifikanti fis-suq, fit-teknoloġija jew fir-regoli. L-evalwazzjoni trid ssir minn espert indipendenti mill-awtorità li tagħti l-għajnuna abbażi ta' metodoloġija komuni pprovduta mill-Kummissjoni. Din għandha ssir pubblika. Il-Parti Kontraenti għandha tinnotifika, flimkien mal-iskema ta' għajnuna, abbozz ta' pjan ta' evalwazzjoni, li se jkun parti integrali mill-valutazzjoni tal-iskema tal-Awtorità.

                  (235)

                  Fil-każ ta' skemi ta' għajnuna esklużi mill-ambitu tar-Regolament għal Eżenzjoni Ġenerali Sħiħa esklussivament minħabba l-kobor tal-baġit tagħhom, l-Awtorità se tivvaluta l-kompatibbiltà tal-iskema ta' għajnuna, bl-eċċezzjoni tal-pjan tal-evalwazzjoni, fuq il-bażi tal-kriterji definiti fir-Regolament minflok il-Linji Gwida preżenti.

                  (236)

                  L-evalwazzjoni trid tiġi ppreżentata lill-Awtorità fil-ħin biex tkun tista' ssir il-valutazzjoni tal-estensjoni possibbli tal-iskema tal-għajnuna u fi kwalunkwe każ, hekk kif tiskadi. L-ambitu u l-modalitajiet preċiżi ta' kull evalwazzjoni se jkunu definiti fid-deċiżjoni li tapprova l-iskema tal-għajnuna. Kull miżura ta' għajnuna sussegwenti b'objettiv simili (inkluza kull alterazzjoni ta' skemi msemmija fil-paragrafu (235) trid tieħu inkunsiderazzjoni r-riżultati tal-evalwazzjoni.

            5.   Applikazzjoni

                  (237)

                  Dawn il-Linji Gwida se jiġu applikati mid-data tal-adozzjoni u se jissostitwixxu l-Linji Gwida dwar l-għajnuna mill-Istat għall-ħarsien tal-ambjent ippubblikati fl-10 ta' Ġunju 2010 (92). Se jkunu applikabbli sal-31 ta' Diċembru 2020.

                  (238)

                  L-Awtorità se tapplika dawn il-Linji Gwida għall-miżuri ta' għajnuna kollha li ġew notifikati u li fir-rigward tagħhom hija msejħa tieħu deċiżjoni wara l-applikabilità tagħhom, anki fejn il-proġetti jkunu ġew notifikati qabel dik id-data. Madankollu, għajnuna individwali mogħtija taħt l-iskemi ta' għajnuna approvati u notifikati lill-Awtorità skont obbligu ta' notifika individwali ta' tali għajnuna se tiġi vvalutata taħt il-Linji Gwida li japplikaw għall-iskema ta' għajnuna approvata li fuqha hi bbażata l-għajnuna individwali.

                  (239)

                  Għajnuna ambjentali jew tal-enerġija illegali tiġi evalwata skont ir-regoli fis-seħħ fid-data li fiha l-għajnuna ngħatat skont l-avviż tal-Awtorità dwar id-determinazzjoni tar-regoli applikabbli għall-evalwazzjoni ta' għajnuna illegali mill-Istat (93) bl-eċċezzjoni li ġejja:
                  Għajnuna illegali fil-forma ta' tnaqqis fl-appoġġ finanzjarju għall-enerġija minn sorsi rinnovabbli se tiġi vvalutata skont id-dispożizzjonijiet tat-Taqsimiet 3.7.2 u 3.7.3.
                  Mill-1 ta' Jannar 2011, il-pjan ta' aġġustament previst fil-paragrafu 185 jipprevedi wkoll applikazzjoni progressiva tal-kriterji tat-taqsima 3.7.2 u tal-kontribuzzjoni proprja prevista fil-paragrafu 193. Qabel dik id-data, l-Awtorità tqis li l-għajnuna kollha mogħtija fil-forma ta' tnaqqis fl-appoġġ finanzjarju għall-elettriku minn sorsi rinnovabbli tista' tiġi ddikjarata kompatibbli mal-funzjonament tal-Ftehim ŻEE (94).

                  (240)

                  L-għajnuna individwali mogħtija fil-kuntest ta' skemi ta' għajnuna illegali se tiġi vvalutata taħt il-Linji Gwida li japplikaw għall-iskema ta' għajnuna illegali fiż-żmien meta ngħatat l-għajnuna individwali. Jekk il-benefiċjarju ta' tali għajnuna individwali jkun irċeva konferma minn Parti Kontraenti li hu se jibbenefika minn għajnuna operatorja b'appoġġ għall-enerġija minn sorsi rinnovabbli u ta' koġenerazzjoni taħt skema illegali għal perjodu predeterminat, tali għajnuna tista' tingħata għall-perjodu kollu taħt il-kundizzjonijiet stabbiliti fl-iskema fil-waqt tal-konferma sakemm l-għajnuna tkun kompatibbli mar-regoli li japplikaw fiż-żmien tal-konferma.

                  (241)

                  L-Awtorità b'dan tipproponi lill-Partijiet Kontraenti, fuq il-bażi tal-Artikolu 62(1) tal-Ftehim ŻEE, il-miżuri xierqa li ġejjin dwar l-iskemi rispettivi eżistenti tagħhom ta' għajnuna ambjentali jew għajnuna għall-enerġija:
                  Il-Partijiet Kontraenti għandhom jemendaw, fejn meħtieġ, tali skemi sabiex iġibuhom konformi ma' dawn il-Linji Gwida mhux aktar tard mill-1 ta' Jannar 2016, bl-eċċezzjonijiet li ġejjin:

                              —

                              Fejn meħtieġ, l-iskemi ta' għajnuna eżistenti fi ħdan it-tifsira tal-Artikolu 1(1) tal-Parti 1 tal-Protokoll 3 (95) dwar l-għajnuna operatorja b'appoġġ ta' enerġija minn sorsi rinnovabbli u ta' koġenerazzjoni jeħtieġu biss li jiġu adattati għal dawn il-Linji Gwida meta l-Partijiet Kontraenti jestendu l-iskemi eżistenti tagħhom, iridu jinnotifikawhom mill-ġdid wara li jiskadi l-perjodu ta' 10 snin jew wara li tiskadi l-validità tad-deċiżjoni tal-Awtorità jew jibdluhom (96).

                              —

                              Kull meta benefiċjarju jkun irċieva konferma minn Parti Kontraenti li se jibbenefika minn għajnuna mill-Istat taħt skema bħal din għal perjodu predeterminat, tali għajnuna tista' tingħata għall-perjodu kollu bil-kundizzjonijiet stabbiliti fl-iskema fil-waqt tal-konferma.

                  (242)

                  Il-Partijiet Kontraenti huma mistiedna jagħtu l-approvazzjoni espliċita u bla kundizzjoni tagħhom għal dawn il-miżuri xierqa proposti fi żmien xahrejn mid-data tal-pubblikazzjoni ta' dawn il-Linji Gwida fuq il-websajt tal-Awtorità. (97) Jekk ma tasal l-ebda risposta, l-Awtorità se tassumi illi l-Parti Kontraenti inkwistjoni ma taqbilx mal-miżuri proposti.

            6.   Rappurtar u monitoraġġ

                  (243)

                  Skont il-Protokoll 3, il-Partijiet Kontraenti għandhom jissottomettu rapporti annwali lill-Awtorità.

                  (244)

                  Il-Partijiet Kontraenti għandhom jiżguraw li jinżammu rekords dettaljati li jirrigwardaw il-miżuri kollha li jinvolvu l-għoti ta' għajnuna. Tali rekords iridu jinkludu l-informazzjoni kollha meħtieġa biex ikun stabbilit li l-kundizzjonijiet, fejn applikabbli, rigward il-kostijiet eliġibbli u l-intensità massima ta' għajnuna permessa jkunu ġew osservati. Dawn ir-rekords għandhom jinżammu għal 10 snin mid-data li fiha tkun ingħatat l-għajnuna u għandhom jiġu pprovduti lill-Awtorità meta titlobhom.

            7.   Reviżjoni

                  (245)

                  L-Awtorità tista' tiddeċiedi li tirrevedi jew li temenda dawn il-Linji Gwida f'kull ħin jekk dan ikun meħtieġ, għal raġunijiet marbutin mal-politika dwar il-kompetizzjoni jew sabiex jittieħdu f'kunsiderazzjoni politiki oħrajn taż-ŻEE u impenji internazzjonali.

         (1)  Dawn il-linji gwida jikkorrispondu mal-linji gwida tal-Kummissjoni Ewropea dwar l-għajnuna mill-Istat għall-ħarsien tal-ambjent u tal-enerġija 2014-2020 addottati fid-9 ta' April 2014 (ĠU C 200, 28.6.2014, p. 1).

         (2)  COM(2010) 2020 finali tat-3.3.2010.

         (3)  Id-Deċiżjoni Nru 406/2009/KE tat-23 ta' April 2009 KE tal-Parlament Ewropew u tal-Kunsill tat-23 ta' April 2009 dwar l-isforz tal-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020 (ĠU L 140, 5.6.2009, p. 136) u d-Direttiva 2009/28/KE tal-Parlament Ewropew u tal-Kunsill tat-23 ta' April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE (ĠU L 140, 5.6.2009, p. 16), inkorporati fil-punt 41 tal-Anness IV tal-Ftehim ŻEE bid-Deċiżjoni tal-Kumitat Konġunt Nru 162/2011 (ĠU L 76, 15.3.2012, p. 49 u s-Suppliment taż-ŻEE Nru 15, 15.3.2012, p. 56).

         (4)  COM(2011) 21 tas-26.1.2011.

         (5)  COM(2011) 571 finali tal-20.9.2011.

         (6)  Il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni — Qafas ta' politika għall-klima u l-enerġija fil-perjodu mill-2020 sal-2030 (COM(2014) 15 finali) tat-22.1.2014.

         (7)  Il-Konklużjonijiet tal-Kunsill Ewropew mit-23 ta' Mejju 2013 ikkonfermaw il-ħtieġa li jitneħħew gradwalment is-sussidji li huma ta' ħsara għall-ambjent jew għall-ekonomija, inkluż għall-karburanti fossili, biex jiġu ffaċilitati l-investimenti f'infrastruttura tal-enerġija ġdida u intelliġenti.

         (8)  Pereżempju, ċerta leġiżlazzjoni li tistabbilixxi l-istandards tal-Unjoni ma tistax tiġi inkorporata fil-Ftehim ŻEE. Barra minn hekk, il-leġiżlazzjoni tal-Unjoni Ewropea dwar l-armonizzazzjoni tat-taxxa taqa', bħala tali, barra mill-kamp ta' applikazzjoni tal-Ftehim ŻEE.

         (9)  Pereżempju, id-Direttiva tal-Kunsill 2003/96/KE tas-27 ta' Ottubru 2003 li tirriforma l-qafas tal-Komunità dwar it-tassazzjoni fuq prodotti ta' enerġija u l-elettriku (ĠU L 283, 31.10.2003, p. 51) ma ġietx implimentata mill-Istati EFTA.

         (10)  COM(2012) 209, 8.5.2012.

         (11)  B'mod partikolari, dawn il-Linji Gwida huma mingħajr preġudizzju għal-Linji Gwida dwar l-għajnuna mill-Istat għall-impriżi ferrovjarji (adottati bid-Deċiżjoni tal-Awtorità ta' Sorveljanza tal-EFTA Nru 788/08/COL (ĠU L 105, 21.4.2011, p. 32). Il-Linji Gwida Ferrovjarji jippermettu forom differenti ta' għajnuna, inkluża għajnuna għat-tnaqqis tal-kostijiet esterni tat-trasport ferrovjarju. Tali għajnuna hija koperta mit-Taqsima 6.3 tal-Linji Gwida Ferrovjarji u għandha l-għan li tirrappreżenta l-fatt li t-trasport ferrovjarju jippermetti l-evitar ta' kostijiet esterni meta mqabbla ma' mezzi kompetittivi ta' trasport. Jekk il-kundizzjonijiet kollha tat-Taqsima 6.3 tal-Linji Gwida Ferrovjarji huma ssodisfati u sakemm l-għajnuna tingħata mingħajr diskriminazzjoni, il-Partijeit Kontraenti jistgħu jagħtu għajnuna għat-tnaqqis tal-kostijiet esterni.

         (12)  L-għajnuna ambjentali ġeneralment tikkawża inqas distorsjoni u hi aktar effettiva jekk tingħata lill-konsumatur/utent ta' prodotti li jħarsu l-ambjent minflok ma tingħata lill-produttur/manifattur ta' prodotti li jħarsu l-ambjent. Barra minn hekk, l-użu ta' tikketti ambjentali u stqarrijiet fuq il-prodotti jista' jkun mezz ieħor li jippermetti lill-konsumaturi/utenti biex jagħmlu deċiżjonijiet infurmati dwar ix-xiri, u biex tiżdied id-domanda għal prodotti li jħarsu l-ambjent. Tikketti robusti ambjentali u stqarrijiet ambjentali veritieri meta mfassla tajjeb, b'mod rikonoxxut, mifhum, affidabbli u meqsjusa mill-konsumaturi bħala rilevanti, jistgħu jkunu għodda tajba ħafna biex jiggwidaw u jsawru l-imġiba (tal-konsumatur) lejn għażliet li jħarsu aktar l-ambjent. L-użu ta' skema ta' ċertifikazzjoni/tikkettar ta' reputazzjoni tajba bi kriterji ċari u soġġetta għal verifika esterna (terza) se jkun wieħed mill-iktar modi effettivi għan-negozji biex juru lill-konsumaturi u l-partijiet ikkonċernati li huma jissodisfaw standards ambjentali għolja. Fid-dawl ta' dan, l-Awtorità ma tinkludix regoli speċifiċi dwar l-għajnuna għat-tfassil u l-manifattura ta' prodotti li jħarsu l-ambjent fil-kamp ta' applikazzjoni ta' dawn il-Linji Gwida;

         (13)  Adottati bid-Deċiżjoni tal-Awtorità ta' Sorveljanza tal-EFTA Nru 262/02/COL (ĠU L 139, 25.5.2006, p. 1).

         (14)  Il-Linji Gwida jipprevedu bonus għall-proġetti ta' eko-innovazzjoni li huma investimenti favorevoli ferm għall-ambjent u wkoll innovattivi ħafna.

         (15)  Adottati bid-Deċiżjoni tal-Awtorità ta' Sorveljanza tal-EFTA Nru 271/14/COL.

         (16)  Din l-għajnuna tista' tiġi ttrattata taħt r-regoli tal-SGEI; ara l-każijiet SA.31243 (2012/N) u NN8/2009.

         (17)  Il-Linji Gwida dwar l-Għajnuna għas-salvataġġ u r-ristrutturar ta' ditti f'diffikultà, adottati bid-Deċiżjoni tal-Awtorità ta' Sorveljanza tal-EFTA Nru 305/04/COL (ĠU L 107, 28.4.2005, p. 28).

         (18)  F'dan ir-rigward, ara l-Kawżi konġunti T-244/93 u T-486/93, TWD Textilwerke Deggendorf GmbH v il-Kummissjoni, [1995] ECR II-2265.

         (19)  Għaldaqstant, standards jew miri stabbiliti fil-livell tal-Unjoni li huma vinkolanti għall-Partijiet Kontraenti iżda mhux għal impriżi individwali ma jitqisux bħala standards tal-Unjoni.

         (20)  Id-Direttiva 2010/75/UE tal-24 ta' Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (ĠU L 334, 17.12.2010, p. 17).

         (21)  Il-kriterji ta' sostenibbiltà japplikaw ukoll għall-bijolikwidi skont id-Direttiva (KE) 2009/28/KE.

         (22)  Id-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza tal-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1).

         (23)  ĠU L 124, 20.5.2003, p. 36. Il-Linji Gwida tal-Awtorità dwar Għajnuna għal Mikrointrapriżi u għall-intrapriżi, żgħar u medji (SMEs), adottati bid-Deċiżjoni tal-Awtorità ta' Sorveljanza tal-EFTA Nru 94/06/COL (ĠU L 36, 5.2.2009, p. 62), jinkorporaw id-definizzjoni stipulata fir-Rakkomandazzjoni tal-Kummissjoni.

         (24)  Ir-Rakkommandazzjoni tal-Kunsill 75/436/Euratom, KESE, KEE tat-3 ta' Marzu 1975 fir-rigward tal-allokazzjoni tal-kostijiet u l-azzjoni mill-awtoritajiet pubbliċi dwar kwistjonijiet tal-ambjent (ĠU L 194, 25.7.1975, p. 1).

         (25)  Id-Direttiva 2009/72/KE tal-Parlament Ewropew u tal-Kunsill tat-13 ta' Lulju 2009 dwar ir-regoli komuni għas-suq intern fil-qasam tal-elettriku (ĠU L 211, 14.8.2009, p. 55).

         (26)  ĠU C 209, 23.7.2013, p. 1. Adottati bid-Deċiżjoni tal-Awtorità ta' Sorveljanza tal-EFTA Nru 407/13/COL (ĠU L 166, 5.6.2014, p. 44).

         (27)  Għall-kalkolu tal-limitu tal-kapaċità, il-kapaċità totali tal-unitajiet li hija eliġibbli għall-għajnuna għandha titqies għal kull proġett.

         (28)  COM(2012)0209 finali tat-8.5.2012.

         (29)  Ara l-Kawża C-156/98 il-Ġermanja vs il-Kummissjoni [2000] Ġabra I-6857, il-paragrafu 78 u l-Kawża C-333/07 Régie Networks vs Rhone Alpes Bourgogne [2008] Ġabra I-10807, il-paragrafi 94-116. Ara wkoll, fil-qasam tal-enerġija, il-Kawżi Konġunti C-128/03 u C-129/03 AEM u AEM Torino [2005] Ġabra I-2861, il-paragrafi minn 38 sa 51.

         (30)  Il-Kawża C-206/06 Essent, [2008] Ġabra I-5497, il-paragrafi minn 40 sa 59. Għall-applikazzjoni tad-dispożizzjonijiet korrispondenti tal-Liġi tal-Unjoni Ewropea għall-iskemi taċ-ċertifikati negozjabbli, ara d-Deċiżjoni tal-Kummissjoni C(2009)7085 tas-17.9.2009, Għajnuna mill-Istat N 437/2009 — Skema ta' għajnuna għall-promozzjoni tal-koġenerazzjoni fir-Rumanija, ĠU C 31, 9.2.2010, p. 8, il-premessi minn 63 sa 65.

         (31)  COM(2011)112 finali “Pjan direzzjonali għal ekonomija kompetittiva b'livell baxx ta' karbonju”; COM(2011) 571 final “Pjan Direzzjonali għal Ewropa b'Użu Effiċjenti tar-Riżorsi”.

         (32)  COM(2010)639 finali “Il-Komunikazzjoni Enerġija 2020”

         (33)  It-terminu “falliment tas-suq” jirreferi għal sitwazzjonijiet fejn is-swieq, jekk jitħallew għal riħhom, x'aktarx li mhumiex se jipproduċu riżultati effiċjenti.

         (34)  Eżempji tipiċi ta' esternalitajiet pożittivi huma azzjonijiet biex tittejjeb aktar il-protezzjoni tan-natura u l-bijodiversità, biex jiġu pprovduti servizzi ta' ekosistemi jew esternalitajiet bħala riżultat ta' taħriġ ġenerali.

         (35)  B'mod partikolari, l-Awtorità se tikkunsidra li l-għajnuna għal siti kontaminati tista' tingħata biss meta min iniġġes — jiġifieri l-persuna responsabbli taħt il-liġi applikabbli f'kull Parti Kontraenti mingħajr preġudizzju għad-Direttiva dwar ir-Responsabbiltà Ambjentali (id-Direttiva 2004/35/KE tal-Parlament Ewropew u tal-Kunsill tal-21 ta' April 2004 dwar ir-responsabbiltà ambjentali f'dak li għandu x'jaqsam mal-prevenzjoni u r-rimedju għal danni ambjentali (ĠU L 143, 30.4.2004, p. 56), inkorporat fil-punt 1(i) tal-Anness XX tal-Ftehim ŻEE bid-Deċiżjoni tal-Kumitat Konġunt Nru 17/2009 (ĠU L 73, 19.3.2009, p. 55 u s-Suppliment taż-ŻEE Nru 16, 19.3.2009, p. 25)) u r-regoli rilevanti taż-ŻEE oħra f'din il-kwistjoni — ma jkunx identifikat jew ma jistax jinżamm responsabbli legalment għall-finanzjament tar-riabilitazzjoni bi qbil mal-prinċipju ta' “min iniġġes iħallas”.

         (36)  Madankollu, meta jkun hemm inċertezza kbira fir-rigward tal-kosti u tal-iżviluppi tad-dħul fil-futur, u meta jkun hemm assimetrija qawwija ta' informazzjoni, jista' jkun li l-awtorità pubblika tkun tixtieq tadotta wkoll mudelli ta' kumpens li ma jkunux kompletament ex ante, iżda pjuttost ikunu taħlita ta' ex ante u ex post (pereżempju billi tuża rkupru ta' fondi li jippermetti l-kondiviżjoni tal-qligħ mhux antiċipat).

         (37)  Il-vantaġġi tal-produzzjoni li jaffettwaw b'mod negattiv l-effett ta' inċentiv huma żieda fil-kapaċità, il-produttività, l-effiċjenza jew il-kwalità. Vantaġġi oħra jistgħu jkunu marbuta mal-immaġni tal-prodott jew l-ittikkettar tal-metodi ta' produzzjoni li jistgħu jaffettwaw negattivament l-effett ta' inċentiv b'mod partikolari fi swieq fejn hemm pressjoni kompetittiva biex jinżamm livell għoli ta' ħarsien ambjentali.

         (38)  Il-valur preżenti nett (“VPN”) ta' proġett huwa d-differenza bejn il-flussi ta' flus pożittivi u negattivi matul il-ħajja tal-investiment, imraħħsa sal-valur kurrenti tagħhom (tipikament bl-użu tal-kost tal-kapital) jiġifieri r-rati normali ta' redditu applikati mill-impriża kkonċernata fi proġetti oħra ta' investiment ta' tip simili. Meta dan il-livell ma jkunx disponibbli, il-kost tal-kapital tal-kumpanija kollha kemm hi jew ir-rati ta' redditu komunement osservati fl-industrija kkonċernata jistgħu jintużaw għal dan l-għan.

         (39)  Ir-rata ta' redditu interna (“RRI”) mhijiex ibbażata fuq il-qligħ tal-kontabilità f'sena partikolari, imma tqis il-flussi futuri ta' flus li l-investitur jistenna li jirċievi tul il-perjodu kollu ta' ħajja tal-investiment. Hija definita bħala r-rata ta' skont li għaliha l-VPN tal-flussi ta' flus huwa ugwali għal żero.

         (40)  Pereżempju, ċerti tipi ta' benefiċċji bħal “immaġni favur l-ambjent” imsaħħa minn investiment ambjentali mhumiex faċli biex wieħed ikejjilhom.

         (41)  Għall-miżuri marbuta mar-riabilitazzjoni ta' siti kkontaminati, il-kostijiet eliġibbli huma ekwivalenti għall-kost tax-xogħol ta' riabilitazzjoni li minnu trid titnaqqas iż-żieda fil-valur tal-art (ara l-Anness 2).

         (42)  Investiment paragunabbli teknikament huwa investiment bl-istess kapaċità ta' produzzjoni u bil-karatteristiċi tekniċi l-oħrajn kollha (ħlief dawk b'rabta diretta mal-investiment supplimentari għall-objettiv fil-mira).

         (43)  Tali investiment ta' referenza jrid, minn perspettiva kummerċjali, ikun alternattiva kredibbli għall-investiment li qed jiġi vvalutat.

         (44)  L-innovazzjoni, pereżempju, tista' tintwera mill-Partijiet Kontraenti fuq il-bażi ta' deskrizzjoni preċiża tal-innovazzjoni u tal-kundizzjonijiet tas-suq għall-introduzzjoni jew id-diffużjoni tagħha, filwaqt li titqabbel mal-aktar proċessi avvanzati jew mal-aktar tekniki ta' organizzazzjoni avvanzati ġeneralment użati minn impriżi oħra fl-istess industrija.

         (45)  Jekk il-parametri kwantitattivi jistgħu jintużaw sabiex jiġu pparagunati attivitajiet eko-innovattivi ma' attivitajiet standard li mhumiex innovattivi, “ogħla ferm aktar” tfisser li t-titjib marġinali mistenni minn attivitajiet eko-innovattivi, f'termini ta' riskju ambjentali jew tniġġis imnaqqas, jew effiċjenza mtejba fl-enerġija jew fir-riżorsi, għandu jkun mill-inqas darbtejn ogħla mit-titjib marġinali mistenni mill-iżvilupp ġenerali ta' attivitajiet paragunabbli li mhumiex innovattivi.
      Meta l-approċċ propost ma jkunx xieraq għal każ partikolari, jew jekk ma jkunx possibbli li jsir paragun kwantitattiv, il-fajl tal-applikazzjoni għall-għajnuna mill-Istat għandu jinkludi deskrizzjoni ddettaljata tal-metodu użat għall-valutazzjoni ta' dan il-kriterju, waqt li jiġi assigurat standard komparabbli għal dak tal-metodu propost.

         (46)  Dan ir-riskju jista' jintwera minn Parti Kontraenti pereżempju f'termini ta': kostijiet marbuta mal-fatturat tal-impriża, iż-żmien meħtieġ għall-iżvilupp, il-benefiċċji mistennija mill-eko-innovazzjoni f'paragun mal-kostijiet, u l-probabbiltà ta' falliment.

         (47)  F'dawn iċ-ċirkostanzi wieħed jista' jassumi li l-offerti rispettivi jirriflettu l-benefiċċji possibbli kollha li jistgħu joħorġu mill-investiment addizzjonali.

         (48)  Fejn tingħata l-għajnuna ad hoc, il-limitu huwa determinat bi tqabbil ma' dejta ta' industrija tipika ekwivalenti għal limitu ta' għajnuna notifikabbli b'mod individwali mogħtija fuq il-bażi ta' skema.

         (49)  Il-kalkolu tal-kostijiet addizzjonali tal-investiment jista' ma jkoprix il-benefiċċji kollha, minħabba li l-benefiċċji operattivi ma jitnaqqsux matul il-ħajja tal-investiment. Barra minn hekk, ċerti tipi ta' benefiċċji, pereżempju dawk marbuta ma' żieda fil-produttività u żieda fil-produzzjoni b'ħiliet li jibqgħu l-istess, jistgħu jkunu diffiċli li jiġu kkunsidrati.

         (50)  Din l-informazzjoni għandha tiġi ppubblikata fi żmien 6 xhur mid-data tal-għotja (jew, għal għajnuna fil-forma ta' benefiċċju fuq it-taxxa, fi żmien sena mid-data tad-dikjarazzjoni fiskali). F'każ ta' għajnuna illegali, il-Partijiet Kontraenti se jkunu meħtieġa jiżguraw il-pubblikazzjoni ta' din l-informazzjoni ex post, għal mill-inqas 6 xhur mid-data tad-deċiżjoni tal-Awtorità. L-informazzjoni għandha tkun disponibbli f'format li jippermetti li jsir tiftix tad-dejta, tkun estratta, u faċilment ppubblikata fuq l-Internet, pereżempju f'format CSV jew XML.

         (51)  Skont id-Direttiva, l-Islanda u n-Norveġja impenjaw ruħhom għal miri nazzjonali fir-rigward ta' sorsi rinnovabbli. Id-Direttiva m'għandhiex tapplika għal-Liechtenstein.

         (52)  Id-Direttiva 2009/30/KE tal-Parlament Ewropew u tal-Kunsill, tat-23 ta' April 2009, li temenda d-Direttiva 98/70/KE rigward l-ispeċifikazzjoni tal-petrol, tad-diżil u taż-żejt tal-gass u li tintroduċi mekkaniżmu għall-monitoraġġ u għat-tnaqqis tal-emissjonijiet tal-gassijiet serra u li temenda d-Direttiva tal-Kunsill 1999/32/KE rigward l-ispeċifikazzjoni tal-karburant użat mill-bastimenti tal-passaġġi tal-ilma interni u li tħassar id-Direttiva 93/12/KEE (ĠU L 140, 5.6.2009, p. 88).

         (53)  Jeħtieġ li jkun fis-seħħ obbligu ta' forniment ta' bijokarburanti fis-suq, inkluż reġim ta' penali.

         (54)  Id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas għal azzjoni Komunitarja fil-qasam tal-politika tal-ilma (ĠU L 327, 22.12.2000, p. 1), inkorporata fil-punt 13 (ca) tal-Anness XX tal-Ftehim ŻEE bid-Deċiżjoni tal-Kumitat Konġunt Nru 125/2007 (ĠU L 47, 21.2.2008, p. 53 u s-Suppliment taż-ŻEE Nru 9, 21.2.2008, p. 41).

         (55)  Il-ġerarkija tal-iskart tikkonsisti f'(a) prevenzjoni, (b) preparazzjoni għall-użu mill-ġdid, (c) riċiklaġġ, (d) irkupru ieħor, pereżempju l-irkupru tal-enerġija, u (e) rimi. Ara l-Artikolu 4(1) tad-Direttiva 2008/98/KE tal-Parlament Ewropew u tal-Kunsill tad-19 ta' Novembru 2008 dwar l-iskart u li tħassar ċerti Direttivi (id-Direttiva Qafas dwar l-Iskart) (ĠU L 312, 22.11.2008, p. 3), inkorporat fil-punt 32 (FF) tal-Anness XX tal-Ftehim ŻEE bid-Deċiżjoni tal-Kumitat Konġunt Nru 85/2011 (ĠU L 262, 6.10.2011, p. 57 u s-Suppliment taż-ŻEE Nru 54, 6.10.2011, p. 71).

         (56)  Il-mekkaniżmi ta' kooperazzjoni jiżguraw li l-enerġija rinnovabbli prodotta f'Parti Kontraenti waħda tista' tgħodd għall-mira ta' Parti Kontraenti oħra.

         (57)  L-Awtorità tinnota li żewġ każijiet li bħalissa huma pendenti quddiem il-Qorti tal-Ġustizzja jista' jkollhom influwenza fuq din il-kwistjoni: Il-Kawżi Konġunti C-204/12, C-205/12, C-206/12, C-207/12, C-208/12 Essent Belgium v Vlaamse Reguleringsinstantie voor de Elektriciteits- en Gasmarkt u l-Kawża С-573/12 Ålands Vindkraft v Energimyndigheten.

         (58)  Il-benefiċjarji jistgħu jesternalizzaw ir-responsabbiltajiet ta' bilanċjar għand kumpaniji oħra f'isimhom, bħal aggregaturi.

         (59)  Installazzjonijiet li bdew jaħdmu qabel l-1 ta' Jannar 2017 u li kienu rċevew konferma tal-għajnuna mill-Parti Kontraenti qabel din id-data jistgħu jingħataw għajnuna fuq il-bażi tal-iskema fis-seħħ fiż-żmien tal-konferma.

         (60)  L-ebda għajnuna operatorja oħra ma tista' tingħata lil installazzjonijiet ġodda li jipproduċu l-elettriku mill-bijomassa jekk ikunu esklużi mill-proċess tal-offerti.

         (61)  Dan jinkludi l-produzzjoni tal-bijogass li għandu l-istess karatteristiċi.

         (62)  Mekkaniżmi bħal dawn jistgħu pereżempju jobbligaw lill-fornituri tal-elettriku biex iġibu proporzjon partikolari tal-provvisti tagħhom minn sorsi rinnovabbli.

         (63)  Il-kunċett tal-kostijiet tal-produzzjoni jrid jinftiehem bħala li dawn il-kostijiet huma netti minn kwalunkwe għajnuna imma jinkludu livell normali ta' profitt.

         (64)  Id-Direttiva 2008/98/KE, l-Artikolu 28, inkorporat fil-punt 32 (ff) tal-Anness XX tal-Ftehim ŻEE bid-Deċiżjoni tal-Kumitat Konġunt Nru 85/2011 (ĠU L 262, 6.10.2011, p. 57 u s-Suppliment taż-ŻEE Nru 54, 6.10.2011, p. 71).

         (65)  L-ogħla livell ifisser proċess li fih il-prevenzjoni, l-użu mill-ġdid, ir-riċiklaġġ jew l-irkupru ta' prodott ta' skart għall-manifattura ta' prodott aħħari jkunu prattika normali u ekonomikament profitabbli. Fejn ikun xieraq, il-kunċett “tal-ogħla livell” irid jiġi interpretat mill-perspettiva tat-teknoloġija u tas-suq komuni taż-ŻEE.

         (66)  Id-Direttiva 2009/31/KE tal-Parlament Ewropew u tal-Kunsill tat-23 ta' April 2009 dwar il-ħżin ġeoloġiku tad-dijossidu tal-karbonju u li temenda d-Direttiva tal-Kunsill85/337/KEE, id-Direttivi tal-Parlament Ewropew u tal-Kunsill 2000/60/KE, 2001/80/KE, 2004/35/KE, 2006/12/KE, 2008/1/KE u r-Regolament (KE) Nru 1013/2006 (ĠU L 140, 5.6.2009, p. 114), inkorporat fil-punt 21 (at) tal-Anness XX tal-Ftehim ŻEE bid-Deċiżjoni tal-Kumitat Konġunt Nru 115/2012 (ĠU L 270, 4.10.2012, p. 38 u s-Suppliment taż-ŻEE Nru 56, 4.10.2012, p. 39).

         (67)  COM(2013) 180 finali, 27.3.2013.

         (68)  F'ħafna każijiet, id-ditti li jibbenefikaw mit-tnaqqis tat-taxxa huma dawk b'imġiba ta' ħsara l-aktar milquta mit-taxxa.

         (69)  Wieħed mill-modi sabiex dan iseħħ ikun li jingħata kumpens fl-għamla ta' krediti tat-taxxa, fejn l-intrapriżi ma jiġuxx eżentati mit-taxxa iżda jirċievu somma ta' kumpens għaliha.

         (70)  Huwa irrelevanti għal dawn l-għanijiet jekk il-monitoraġġ jitwettaqx minn entità pubblika jew inkella privata.

         (71)  Adottati bid-Deċiżjoni tal-Awtorità ta' Sorveljanza tal-EFTA Nru 522/12/COL (ĠU L 296, 7.11.2013, p. 25).

         (72)  Il-leġiżlazzjoni tas-suq intern (id-Direttiva 2009/72/KE), ir-Regolament (KE) Nru 714/2009 tal-Parlament Ewropew u tal-Kunsill tat-13 ta' Lulju 2009 dwar kondizzjonijiet għall-aċċess għan-networks għall-bdil bejn il-fruntieri fl-elettriku u li jħassar ir-Regolament (KE) Nru 1228/2003 (ĠU L 211, 14.8.2009, p. 15) u l-kodiċijiet tan-netwerk u l-linji gwida sussegwenti), ma jagħtux id-dritt ta' sussidjar reċiproku tal-konsumaturi fi ħdan ir-reġimi tariffarji.

         (73)  Id-Direttiva 2009/28/KE tistabbilixxi miri rinnovabbli vinkolanti għall-Istati Membri kollha. L-Islanda u n-Norveġja impenjaw ruħhom ukoll għal miri rinnovabbli skont id-Direttiva. Id-Direttiva ma tapplikax għal-Liechtenstein.

         (74)  L-aktar mod dirett biex wieħed juri rabta kawżali hi b'referenza għal tariffa jew imposta fuq il-prezz tal-elettriku, li hu ddedikat għall-finanzjament ta' enerġija minn sorsi rinnovabbli. Mod indirett biex wieħed juri l-kostijiet addizzjonali jkun li jikkalkula l-impatt tal-kostijiet netti ogħla għall-fornituri tal-elettriku miċ-ċertifikati ekoloġiċi u jikkalkula l-impatt fuq il-prezz tal-elettriku waqt li jassumi li l-kostijiet netti ogħla jiġu mgħoddija mill-fornitur.

         (75)  Fil-Linji Gwida tagħha, il-Kummissjoni tqis li dawn ir-riskji jeżistu għal setturi li qed jiffaċċjaw intensità tal-kummerċ ta' 10 % fil-livell tal-UE meta s-settur ta' intensità fl-użu tal-elettriku jilħaq 10 % fil-livell tal-UE. Barra minn hekk, jeżisti riskju simili f'setturi li jiffaċċjaw inqas skopertura ta' negozju ta' mill-inqas 4 % u li għandhom intensità ogħla tal-użu tal-elettriku ta' mill-inqas 20 % jew li huma ekonomikament simili (eż. minħabba s-sostitwibbiltà). Bl-istess mod, setturi li għandhom intensità tal-użu tal-elettriku ftit aktar inferjuri iżda mill-inqas ta' 7 % u li jiffaċċjaw skopertura għolja ħafna ta' negozju ta' mill-inqas 80 % jiffaċċjaw l-istess riskju. Il-lista tas-setturi eliġibbli ġiet abbozzata fuq dik il-bażi. Fl-aħħar, is-setturi li ġejjin ġew inklużi għaliex huma simili ekonomikament għas-setturi elenkati u jipproduċu prodotti sostitwibbli (ikkastjar tal-azzar, metalli ħfief u metalli mhux ferrużi bl-iskop ta' sostitwibbilità mal-ikkastjar tal-ħadid; rkupru ta' materjali separati bl-iskop ta' sostitwibbiltà mal-prodotti primarji inklużi fil-lista).

         (76)  Id-dettalji ta' kif l-intensità fl-użu tal-elettriku għal impriża għandha tiġi kkalkulata huma stabbiliti fl-Anness 4.

         (77)  Dan it-test jista' jiġi applikat ukoll għal impriżi mis-settur tas-servizzi.

         (78)  Id-dettalji ta' kif għandu jiġi kkalkulat il-valur gross miżjud ta' impriża huma stabbiliti fl-Anness 4.

         (79)  L-użu ta' kumpensi annwali fissi (rifużjonijiet tat-taxxa) għandu l-vantaġġ li kumpaniji eżentati jiffaċċjaw l-istess żieda fil-kost marġinali tal-elettriku (jiġifieri l-istess żieda fil-kost tal-elettriku għal kull MWh ekstra ikkunsmat), u b'hekk jiġu llimitati d-distorsjonijiet potenzjali tal-kompetizzjoni fi ħdan is-settur.

         (80)  Dokument ta' Ħidma tal-Persunal tal-Kummissjoni, Il-ħtiġijiet għall-investiment infrastrutturali tal-enerġija u r-rekwiżiti ta' finanzjament, 6.6.2011, SEC(2011)755, p. 2.

         (81)  Ir-regolamentazzjoni tas-suq intern fil-qasam tal-enerġija b'mod partikolari tinkludi d-Direttiva 2009/72/KE; Id-Direttiva 2009/73/KE tal-Parlament Ewropew u tal-Kunsill tat-13 ta' Lulju 2009 dwar ir-regoli komuni għas-suq intern tal-gass naturali (ĠU L 211, 14.8.2009, p. 94) Ir-Regolament (KE) Nru 713/2009 tal-Parlament Ewropew u tal-Kunsill tat-13 ta' Lulju 2009 li jistabbilixxi Aġenzija għall-Kooperazzjoni tar-Regolaturi tal-Enerġija (ĠU L 211, 14.8.2009, p. 1); Ir-Regolament (KE) Nru 714/2009; u r-Regolament (KE) Nru 715/2009 tal-Parlament Ewropew u tal-Kunsill tat-13 ta' Lulju 2009 dwar il-kondizzjonijiet għall-aċċess għan-networks ta' trażmissjoni tal-gass naturali (ĠU L 211, 14.8.2009, p. 36).

         (82)  Ir-Regolament (UE) Nru 347/2013 tal-Parlament Ewropew u tal-Kunsill tas-17 ta' April 2013 dwar Linji Gwida għall-infrastruttura tal-enerġija trans-Ewropea (ĠU L 115, 25.4.2013, p. 39).

         (83)  Il-qafas regolatorju minqux fid-Direttivi 2009/72/KE u 2009/73/KE jistabbilixxi l-ħsieb wara u l-prinċipji li jirfdu r-regolamentazzjoni tat-tariffi tal-aċċess u l-użu, li jintużaw minn operaturi tas-sistema tat-trażmissjoni u d-distribuzzjoni għall-finanzjament tal-investiment u l-manteniment ta' infrastruttura bħal din.

         (84)  Il-Kummissjoni indirizzat speċifikament il-kwistjoni tal-adegwatezza tal-provvista ġenerata fil-Komunikazzjoni tagħha dwar it-Twettiq tas-suq intern fl-elettriku u li jsir l-aħjar użu tal-intervent pubbliku, tal-5 ta' Novembru 2013 (C(2013)7243finali) u fid-dokument ta' ħidma tal-persunal relatat L-Adegwatezza tal-Provvista Ġenerata fis-suq intern tal-elettriku — gwida dwar interventi pubbliċi SWD(2013) 438 finali tal-5 ta' Novembru 2013.

         (85)  Ir-Regolament (KE) Nru 714/2009, b'mod partikolari l-Artikolu 8 tal-kompiti tal-ENTSO tal-elettriku. B'mod partikolari, il-metodoloġija żviluppata mill-ENTSO-E, l-Assoċjazzjoni Ewropea tal-Operaturi tas-Sistema tat-Trażmissjoni, tista' tipprovdi referenza valida għall-valutazzjonijiet tagħha tal-adegwatezza tal-provvista ġenerata fil-livell tal-UE.

         (86)  Żviluppi bħal dawn jistgħu jinkludu, pereżempju, l-iżvilupp tal-akkoppjament tas-suq, is-swieq tal-istess jum, l-ibbilanċjar tas-swieq u s-swieq tas-servizzi anċillari u l-ħżin tal-elettriku.

         (87)  Il-Kummissjoni se tqis ukoll pjanijiet relatati mal-applikazzjoni ta' meters intelliġenti skont l-Anness I tad-Direttiva 2009/72/KE kif ukoll mar-rekwiżiti taħt id-Direttiva dwar l-Effiċjenza fl-Enerġija.

         (88)  L-iskemi għandhom jiġu aġġustati fil-każ li arranġamenti komuni jkunu adottati biex jiffaċilitaw il-parteċipazzjoni transfruntiera f'tali skemi.

         (89)  Il-Kawża C-279/08 P, Il-Kummissjoni vs il-Pajjiżi l-Baxxi [2011] il-Ġabra I-7671.

         (90)  Id-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni tal-habitat naturali u tal-fawna u l-flora selvaġġa (ĠU L 206, 22.7.1992, p. 7).

         (91)  Id-Direttiva 2012/18/UE tal-Parlament Ewropew u tal-Kunsill tal-4 ta' Lulju 2012 dwar il-kontroll ta' perikli ta' inċidenti kbar li jinvolvu sustanzi u taħlitiet perikolużi li temenda u sussegwentement tħassar id-Direttiva tal-Kunsill 96/82/KE (ĠU L 197, 24.7.2012, p. 1).

         (92)  ĠU L 144, 10.6.2010, p. 1 u s-Suppliment ŻEE Nru 29, 10.6.2010, p. 1.

         (93)  Adottata bid-Deċiżjoni tal-Awtorità ta' Sorveljanza tal-EFTA Nru 154/07/COL (ĠU L 73, 19.3.2009, p. 23).

         (94)  L-Awtorità tqis li għajnuna bħal din ma taffettwax ħażin il-kundizzjonijiet kummerċjali li sa ċertu punt tmur kuntrarju għall-interess komuni.

         (95)  Il-Protokoll 3 tal-Ftehim bejn l-Istati tal-EFTA dwar l-Istabbiliment ta' Awtorità tas-Sorveljanza u Qorti tal-Ġustizzja.

         (96)  Bidla hija kull bidla notifikabbli skont it-tifsira tal-Artikolu 1(3) tal-Protokoll 3.

         (97)  http://www.eftasurv.int/state-aid/legal-framework/state-aid-guidelines/.

      ANNESS 1

         INTENSITAJIET TAL-GĦAJNUNA GĦALL-GĦAJNUNA GĦALL-INVESTIMENT BĦALA PARTI MILL-ISPEJJEŻ ELIĠIBBLI

      L-intensitajiet tal-għajnuna li ġejjin huma applikati għall-miżuri ta' għajnuna ambjentali:

                  Intrapriża żgħira

                  Intrapriża ta' daqs medju

                  Intrapriża kbira

                  Għajnuna għal impriżi li tmur lil hinn mill-istandards tal-Unjoni jew li żżid il-livell ta' ħarsien ambjentali fin-nuqqas ta' standards tal-Unjoni (għajnuna għall-akkwist ta' vetturi ġodda tat-trasport)

                  60 %
                  70 % fil-każ ta' eko-innovazzjoni,
                  100 % fil-każ ta' proċess ta' sejħa għall-offerti

                  50 %
                  60 % fil-każ ta' eko-innovazzjoni,
                  100 % fil-każ ta' proċess ta' sejħa għall-offerti.

                  40 %
                  50 % fil-każ ta' eko-innovazzjoni
                  100 % fil-każ ta' proċess ta' sejħa għall-offerti

                  Għajnuna għal studji ambjentali

                  70 %

                  60 %

                  50 %

                  Għajnuna għal adattament bikri għall-istandards tal-Unjoni futuri
                  aktar minn 3 snin

                  20 %

                  15 %

                  10 %

                  bejn sena (1) u tliet (3) snin qabel id-dħul fis-seħħ tal-istandard

                  15 %

                  10 %

                  5 %

                  Għajnuna għall-ġestjoni tal-iskart

                  55 %

                  45 %

                  35 %

                  Għajnuna għal enerġiji rinnovabbli
                  Għajuna għal installazzjonijiet ta' koġenerazzjoni

                  65 %
                  100 % fil-każ ta' proċess ta' sejħa għall-offerti

                  55 %,
                  100 % fil-każ ta' proċess ta' sejħa għall-offerti

                  45 %,
                  100 % fil-każ ta' proċess ta' sejħa għall-offerti

                  Għajnuna għall-effiċjenza enerġetika

                  50 %
                  100 % fil-każ ta' proċess ta' sejħa għall-offerti

                  40 %,
                  [100] % fil-każ ta' proċess ta' sejħa għall-offerti

                  30 %,
                  100 % fil-każ ta' proċess ta' sejħa għall-offerti

                  Għajnuna għal tisħin u tkessiħ distrettwali bl-użu ta' enerġija konvenzjonali

                  65 %,
                  100 % fil-każ ta' proċess ta' sejħa għall-offerti

                  55 %,
                  100 % fil-każ ta' proċess ta' sejħa għall-offerti

                  45 %
                  100 % fil-każ ta' proċess ta' sejħa għall-offerti

                  Għajnuna għar-rijabilitazzjoni ta' siti kontaminati

                  100 %

                  100 %

                  100 %

                  Għajnuna għar-rilokazzjoni tal-impriżi

                  70 %

                  60 %

                  50 %

                  Għajnuna fil-forma ta' permessi negozjabbli

                  100 %

                  100 %

                  100 %

                  Għajnuna għall-infrastruttura tal-enerġija
                  Infrastruttura tat-tisħin distrettwali

                  100 %

                  100 %

                  100 %

                  Għajnuna għas-CCS

                  100 %

                  100 %

                  100 %

                  L-intensijiet tal-għajnuna msemmija f'din it-tabella jistgħu jiżdiedu permezz ta' bonus ta' 5 % tal-punti f'reġjuni koperti mill-Artikolu 61(3)(c) jew permezz ta' bonus ta' 15 % tal-punti f'reġjuni koperti mill-Artikolu 61(3)(a) tal-Ftehim ŻEE sa massimu ta' 100 % tal-intensità tal-għajnuna.

      ANNESS 2

         INTERVENTI STATALI TIPIĊI

                  (1)

                  L-Awtorità tikkunsidra xenarji tipiċi ta' interventi tal-għajnuna mill-Istat sabiex jiżdied il-livell ta' ħarsien ambjentali jew jissaħħaħ is-suq intern tal-enerġija.

                  (2)

                  B'mod partikolari, għall-kalkolu tal-kostijiet eliġibbli fuq il-bażi ta' xenarju kontrafattwali, tiġi pprovduta l-gwida li ġejja:

                              Kategorija ta' għajnuna

                              Xenarju kontrafattwali/Kostijiet eliġibbli (1)

                              CHP

                              Il-kontrofattwali hija sistema konvenzjonali ta' produzzjoni ta' elettriku jew tisħin bl-istess kapaċità f'termini ta' produzzjoni effettiva ta' enerġija.

                              Studji Ambjentali (2)

                              Il-kostijiet eliġibbli huma l-kostijiet tal-istudji.

                              Rijabilitazzjoni tas-siti kontaminati

                              Il-kostijiet imġarrba (3) għax-xogħol ta' rijabilitazzjoni, li minnhom titnaqqas iż-żieda fil-valur tal-art (4).

                              Impjanti ta' produzzjoni ta' tisħin u tkessiħ distrettwali

                              Il-kostijiet tal-investimenti għall-bini, l-espansjoni, u t-tiġdid ta' unità waħda jew aktar ta' produzzjoni li huma parti integrali mis-sistema ta' tisħin u tkessiħ distrettwali effiċjenti.

                              L-immaniġġjar tal-iskart (5)

                              L-investiment ekstra mqabbel mal-kost tal-produzzjoni konvenzjonali li ma tinvolvix l-immaniġġjar tal-iskart bl-istess kapaċità tal-investiment.

                              Għajnuna għal min imur lil hinn mill-istandards tal-Unjoni

                              Il-kostijiet ta' investimenti ekstra jikkonsistu fil-kostijiet addizzjonali tal-investimenti neċessarji biex wieħed imur lil hinn mil-livell tal-ħarsien ambjentali meħtieġ mill-istandards tal-Unjoni (6).

                              Nuqqas ta' standards tal-Unjoni jew dawk nazzjonali

                              L-investiment ekstra jikkonsisti fil-kostijiet tal-investiment meħtieġa biex jinkiseb livell ta' ħarsien ambjentali ogħla minn dak li l-impriża jew l-impriżi kkonċernati setgħu jiksbu fin-nuqqas ta' kull għajnuna ambjentali.

                              Produzzjoni tal-elettriku RES

                              Il-kost ekstra tal-investiment imqabbel mal-kost ta' impjant tal-enerġija konvenzjonali bl-istess kapaċità f'termini ta' produzzjoni effettiva tal-enerġija.

                              Tisħin RES

                              Il-kost ekstra tal-investiment imqabbel mal-kost ta' sistema ta' tisħin konvenzjonali bl-istess kapaċità f'termini ta' produzzjoni effettiva ta' enerġija.

                              Produzzjoni tal-bijogass li tiġi aġġornata għal livell ta' gass naturali

                              Jekk l-għajnuna hija limitata għat-titjib tal-bijogass, il-kontrofattwalità tikkostitwixxi l-użu alternattiv ta' dan il-bijogass (inkluż il-ħruq).

                              Bijofjuwils u bijogass li jintużaw għat-trasport

                              Fil-prinċipju għandu jintagħżel il-kost ekstra ta' investiment imqabbel ma' dak ta' raffinerija normali, iżda l-Awtorità tista' taċċetta xenarji kontrafattwali alternattivi jekk ikunu debitament iġġustifikati.

                              L-użu ta' prodotti sekondarji tal-industrija

                              Jekk il-prodott sekondarju jkun se jinħela sakemm ma jerġax jiġi użat: il-kost eliġibbli huwa l-investiment ekstra meħtieġ biex jintuża l-prodott sekondarju, pereżempju l-iskambjatur tas-sħana fil-każ ta' ħela ta' sħana.
                              Jekk ikun hemm bżonn li l-prodott sekondarju jintrema: l-investiment kontrafattwali hu r-rimi tal-iskart.

                              Għajnuna involuta fi skemi ta' permessi negozjabbli

                              Hemm bżonn tintwera proporzjonalità minħabba n-nuqqas ta' allokazzjoni żejda.

         (1)  L-Awtorità tista' taċċetta xenarji kontrafattwali alternattivi jekk ikunu debitament ġustifikati mill-Parti Kontraenti.

         (2)  Dan jinkludi għajnuna għal verifiki dwar l-effiċjenza tal-enerġija.

         (3)  Il-ħsara ambjentali li għandha tiġi msewwija trid tkopri l-ħsara fil-kwalità tal-ħamrija jew tal-ilma tal-wiċċ jew tal-qiegħ. Il-kostijiet kollha mġarrba minn impriża għar-riabilitazzjoni tas-sit tagħha, kemm jekk din l-ispiża tista' tidher bħala ass fiss fil-karta bilanċjali tagħha kif ukoll jekk le, jistgħu jiġu kklassifikati bħala investiment eliġibbli fil-każ tar-riabilitazzjoni ta' siti kkontaminati.

         (4)  L-evalwazzjonijiet taż-żieda fil-valur tal-art li tirriżulta mir-riabilitazzjoni, iridu jitwettqu minn espert indipendenti.

         (5)  Dan jikkonċerna l-immaniġġjar tal-iskart ta' impriżi oħra u jinkludi attivitajiet tal-użu mill-ġdid, ir-riċiklaġġ u attivitajiet ta' rkupru.

         (6)  Il-kostijiet tal-investimenti meħtieġa sabiex jintlaħaq il-livell ta' ħarsien meħtieġ mill-istandards tal-Unjoni mhumiex eliġibbli u jridu jitnaqqsu.

      ANNESS 3

         LISTA
          (1)
         TA' SETTURI ELIĠIBBLI
          (2)
         TAĦT IT-TAQSIMA 3.7.2

                  NACE

                  Deskrizzjoni

                  510

                  Estrazzjoni ta' faħam iebes mill-minjieri

                  729

                  Estrazzjoni ta' minerali oħra ta' metalli mhux ferrużi mill-minjieri

                  811

                  It-tħaffir fil-barrieri għal ġebel ornamentali u ġebel għall-bini, ġebel tal-franka, ġipsum, ġibs, u lavanja

                  891

                  Estrazzjoni ta' minerali kimiċi u fertilizzanti mill-minjieri

                  893

                  Estrazzjoni ta' melħ

                  899

                  Estrazzjonijiet oħra mill-minjieri u l-barrieri n.e.c.

                  1032

                  Manifattura ta' meraq tal-frott u tal-ħxejjex

                  1039

                  Ipproċessar u ppriservar ieħor ta' frott u ħxejjex

                  1041

                  Manifattura ta' żjut u xaħmijiet

                  1062

                  Manifattura ta' lamtu u prodotti tal-lamtu

                  1104

                  Manifattura ta' xarbiet iffermentati oħra mhux distillati

                  1106

                  Manifattura ta' xgħir

                  1310

                  Tħejjija u għażil ta' fibri tat-tessuti

                  1320

                  Insiġ ta' tessuti

                  1394

                  Manifattura ta' ċwiemi, ħbula, spag u xbieki

                  1395

                  Manifattura ta' oġġetti mhux minsuġa u oġġetti oħra magħmula minn oġġetti mhux minsuġa, għajr ilbies

                  1411

                  Manifattura ta' ħwejjeġ tal-ġilda

                  1610

                  Serrar u nċanar ta' injam

                  1621

                  Manifattura ta' folji tal-veneer u pannelli tal-injam

                  1711

                  Manifattura ta' polpa

                  1712

                  Manifattura ta' karta u kartun

                  1722

                  Manifattura ta' oġġetti tad-dar u tal-kamra tal-banju u ta' ħtiġijiet tat-twaletta

                  1920

                  Manifattura ta' prodotti taż-żejt raffinat

                  2012

                  Manifattura ta' koloranti u pigmenti

                  2013

                  Manifattura ta' kimiċi bażiċi oħra mhux organiċi

                  2014

                  Manifattura ta' kimiċi bażiċi oħra organiċi

                  2015

                  Manifattura ta' fertilizzanti u taħlitiet tan-nitroġenu

                  2016

                  Manifattura ta' plastik f'forom primarji

                  2017

                  Manifattura ta' lasktu sintetiku f'forom primarji

                  2060

                  Manifattura ta' fibri magħmula mill-bniedem

                  2110

                  Manifattura ta' prodotti farmaċewtiċi bażiċi

                  2221

                  Manifattura ta' platti, folji, tubi u profili tal-plastik

                  2222

                  Manifattura ta' oġġetti tal-ippakkjar magħmula mill-plastik

                  2311

                  Manifattura ta' ħġieġ ċatt

                  2312

                  Iffurmar u pproċessar ta' ħġieġ ċatt

                  2313

                  Manifattura ta' ħġieġ imħaffer

                  2314

                  Manifattura ta' fibri tal-ħġieġ

                  2319

                  Manifattura u ipproċessar ta' ħġieġ ieħor, inkluż oġġetti tal-ħġieġ tekniċi

                  2320

                  Manifattura ta' prodotti rifrattorji

                  2331

                  Manifattura ta' madum u ċangaturi taċ-ċeramika

                  2342

                  Manifattura ta' tagħmir sanitarju taċ-ċeramika

                  2343

                  Manifattura ta' iżolaturi u tagħmir iżolatur taċ-ċeramika

                  2349

                  Manifattura ta' prodotti oħra taċ-ċeramika

                  2399

                  Manifattura ta' prodotti oħra mhux metalliċi n.e.c.

                  2410

                  Manifattura ta' ħadid u azzar bażiċi u ta' ligi tal-ħadid

                  2420

                  Manifattura ta' tubi, pajpijiet, profili vojta u tagħmir relatat, tal-azzar

                  2431

                  Ġbid ta' vireg bil-kiesaħ

                  2432

                  Ġbid ta' vireg dojoq bil-kiesaħ

                  2434

                  Ġbid ta' wajer bil-kiesaħ

                  2441

                  Produzzjoni ta' metalli prezzjużi

                  2442

                  Produzzjoni ta' aluminju

                  2443

                  Produzzjoni ta' ċomb, żingu u landa

                  2444

                  Produzzjoni ta' ram

                  2445

                  Produzzjoni ta' metall ieħor mhux tal-ħadid

                  2446

                  Proċessar ta' karburant nukleari

                  2720

                  Manifattura ta' batteriji u kumulaturi

                  3299

                  Manifatturar ieħor n.e.c.

                  2011

                  Manifattura ta' gassijiet industrijali

                  2332

                  Manifattura ta' briks, madum u prodotti tal-kostruzzjoni, magħmula mit-tafal moħmi

                  2351

                  Manifattura ta' siment

                  2352

                  Manifattura ta' ġir u ġibs

                  2451 /2452 /2453 /2454

                  Funditura ta' ħadid, azzar, metalli ħfief u metalli oħrajn li ma fihomx ħadid

                  2611

                  Manifattura ta' komponenti elettroniċi

                  2680

                  Manifattura ta' mezzi manjetiċi u ottiċi

                  3832

                  Irkupru ta' materjal magħżul

         (1)  L-Awtorità tista' twettaq rieżami tal-lista fl-Anness 3 fuq il-bażi tal-kriterji li jinsabu fin-nota ta' qiegħ il-paġna 75, sakemm l-Awtorità tiġi ppreżentata b'evidenza li d-dejta li fuqha huwa bbażat l-Anness inbidlet b'mod sinjifikanti.

         (2)  Din il-lista, u l-kriterji li hi msejsa fuqhom ma jirrappreżentawx u mhumiex rilevanti għall-pożizzjoni futura tal-Awtorità fuq ir-riskju ta' rilokazzjoni tal-emissjonijiet ta' karbonju fir-rigward tal-ETS għall-ħidma fil-kuntest tal-elaborazzjoni ta' regoli dwar ir-rilokazzjoni tal-emissjonijiet tal-karbonju fil-qafas tal-politika dwar il-klima u l-enerġija għall-2030.

      ANNESS 4

         KALKOLU TA' VALUR MIŻJUD GROSS U INTENSITÀ TAL-ELETTRIKU FIL-LIVELL TAL-IMPRIŻA SKONT IT-TAQSIMA 3.7.2

                  (1)

                  Għall-finijiet tat-Taqsima 3.7.2, il-valur miżjud gross (GVA) għall-impriża jfisser valur miżjud gross skont il-kostijiet tal-fattur, li huwa GVA bil-prezzijiet tas-suq bit-tnaqqis ta' kull taxxa indiretta flimkien ma' kull sussidju. Il-valur miżjud skont il-kost tal-fattur jista' jiġi kkalkulat mill-fatturat, biż-żieda tal-produzzjoni kapitalizzata, flimkien ma' introjtu operatorju ieħor, biż-żieda jew bit-tnaqqis ta' bidliet fil-ħażniet, bit-tnaqqis tax-xiri ta' prodotti u servizzi (1), bit-tnaqqis ta' taxxi oħrajn fuq prodotti li huma marbuta mal-fatturat iżda li mhumiex deduċibbli, u bit-tnaqqis tad-dazji u tat-taxxi marbuta mal-produzzjoni. Alternattivament, jista' jiġi kkalkulat mill-bilanċ pożittiv operatorju gross billi jiġu miżjuda l-kostijiet marbuta mal-persunal. Id-dħul u l-infiq ikklassifikat bħala finanzjarju jew straordinarju fil-kontijiet tal-kumpanija huwa eskluż mill-valur miżjud. Il-valur miżjud skont il-kostijiet tal-fattur huwa kkalkulat fuq il-livell gross, billi l-aġġustamenti tal-valur (bħalma hu d-deprezzament) ma jitnaqqsux (2).

                  (2)

                  Għall-finijiet tal-applikazzjoni tat-Taqsima 3.7.2, għandha tintuza l-medja aritmetika sempliċi fuq it-tliet snin l-aktar riċenti (3) li għalihom hi disponibbli d-dejta tal-GVA.

                  (3)

                  Għall-finijiet tat-Taqsima 3.7.2, l-intensità tal-elettriku ta' impriża għandha tiġi definita bħala:

                              (a)

                              Il-kostijiet tal-elettriku tal-impriża (kif ikkalkulati skont il-paragrafu (4) ta' hawn taħt); diviżi bil-

                              (b)

                              GVA tal-impriża (kif ikkalkulat skont il-paragrafi (1) u (2) hawn fuq).

                  (4)

                  Il-kostijiet tal-elettriku ta' impriża għandhom jiġu definiti bħala:

                              (a)

                              Il-konsum tal-elettriku tal-impriża; moltiplikat bil-

                              (b)

                              prezz preżunt tal-elettriku.

                  (5)

                  Għall-kalkolu tal-konsum tal-elettriku tal-impriża, għandhom jintużaw il-valuri referenzjarji għall-effiċjenza tal-konsum tal-elettriku għall-industrija fejn disponibbli. Jekk ma jkunux disponibbli, trid tintuża l-medja artimetika sempliċi fuq it-tliet (3) snin l-aktar riċenti (4) li għalihom id-dejta tkun għadha disponibbli.

                  (6)

                  Għall-finijiet tas-sottoparagrafu (4)(b), hawn fuq, is-suppożizzjoni tal-prezz tal-elettriku tfisser il-medja tal-prezz tal-bejgħ bl-imnut tal-elettriku applikata mill-Parti Kontraenti lil impriżi b'livell simili ta' konsum tal-elettriku fl-aktar sena riċenti li għaliha d-dejta tkun disponibbli.

                  (7)

                  Għall-finijiet tas-sottoparagrafu (4)(b), ta' hawn fuq, il-prezz preżunt tal-elettriku jista' jinkludi l-kost sħiħ tal-finanzjament tal-appoġġ għall-elettriku minn sorsi rinnovabbli li jingħaddu għand l-impriża fl-assenza ta' tnaqqis.

         (1)  Biex jiġi evitat id-dubju, “oġġetti u servizzi” m'għandhomx jinkludu l-kostijiet tal-persunal.

         (2)  Il-kodiċi 12 15 0 fil-qafas legali stabbilit mir-Regolament tal-Kunsill (KE, Euratom) Nru 58/97 tal-20 ta' Diċembru 1996 dwar statistiċi strutturali kummerċjali (ĠU L 14, 17.1.1997, p. 1), riformulat bħala r-Regolament (KE) Nru 295/2008 tal-Parlament Ewropew u tal-Kunsill tal-11 ta' Marzu 2008 dwar statistika strutturali kummerċjali (ĠU L 97, 9.4.2008, p. 13) u inkorporat fil-punt 1 tal-Anness XXI tal-Ftehim ŻEE bid-Deċiżjoni tal-Kumitat Konġunt Nru 123/2008 (ĠU L 339, 18.12.2008, p. 115 u s-Suppliment taż-ŻEE Nru 79, 18.12.2008, p. 24).

         (3)  Fil-każ tal-impriżi li ilhom jeżistu għal anqas minn sena, id-dejta projettata tista' tintuża fl-ewwel sena ta' operazzjoni. Madankollu, il-Partijiet Kontraenti għandhom iwettqu valutazzjoni ex-post fi tmiem l-ewwel sena ta' operazzjoni (“Sena 1”) biex jiġi vverifikat l-istatus ta' eliġibbiltà tal-impriża u l-limitu tal-kostijiet (bħala persentaġġ tal-GVA) li japplikaw għaliha skont il-paragrafu 183 fit-Taqsima 3.7.2. Wara din il-valutazzjoni ex-post, il-Partijiet Kontraenti għandhom jikkumpensaw lill-kumpaniji jew jirkupraw il-kumpens mogħti, kif xieraq. Għas-Sena 2, għandha tintuża dejta mis-Sena 1. Għas-Sena 3, għandha tintuża l-medja aritmetika sempliċi tad-dejta għas-Snin 1 u 2. Mis-Sena 4 'il quddiem, għandha tintuża l-medja aritmetika sempliċi tat-tliet snin ta' qabel.

         (4)  Ara n-nota ta' qiegħ il-paġna preċedenti.

      ANNESS 5

         IS-SETTURI TAL-MINJIERI U L-MANIFATTURA LI MHUMIEX INKLUŻI FIL-LISTA TAL-ANNESS 3 LI GĦANDHOM INTENSITÀ KUMMERĊJALI TAŻ-ŻEE EKSTRA TA' MILL-ANQAS 4 %

                  Kodiċi NACE

                  Deskrizzjoni

                  610

                  Estrazzjoni ta' żejt mhux irraffinat

                  620

                  Estrazzjoni ta' gass naturali

                  710

                  Estrazzjoni ta' minerali tal-ħadid mill-minjieri

                  812

                  Operazzjoni ta' fosos taż-żrar u tar-ramel; estrazzjoni mill-minjieri ta' tafal u kawlina

                  1011

                  Ipproċessar u ppriservar ta' laħam

                  1012

                  Ipproċessar u ppriservar ta' laħam tat-tjur

                  1013

                  Produzzjoni ta' prodotti tal-laħam u ta' laħam tat-tjur

                  1020

                  Ipproċessar u ppriservar ta' ħut, krustaċji u molluski

                  1031

                  Ipproċessar u ppriservar ta' patata

                  1042

                  Manifattura ta' marġerina u xaħmijiet simili li jittieklu

                  1051

                  Operazzjoni ta' mħaleb u manifattura ta' ġobon

                  1061

                  Manifattura ta' prodotti tal-imtieħen tal-qmuħ

                  1072

                  Manifattura ta' biskuttelli u gallettini; manifattura ta' oġġetti tal-għaġina u pasti ppriservati

                  1073

                  Manifattura ta' mqarrun, taljarini, kuskus u prodotti simili magħmula bid-dqiq

                  1081

                  Manifattura ta' zokkor

                  1082

                  Manifattura ta' ħelu tal-kawkaw, ċikkulata u zokkor

                  1083

                  Ipproċessar ta' te u kafè

                  1084

                  Manifattura ta' kondimenti u ħwawar

                  1085

                  Manifattura ta' ikliet u platti lesti

                  1086

                  Manifattura ta' preparazzjonijiet tal-ikel omoġenizzat u ikel dietetiku

                  1089

                  Manifattura ta' prodotti oħra tal-ikel n.e.c.

                  1091

                  Manifattura ta' għalf għall-annimali tal-irziezet lest

                  1092

                  Manifattura ta' ikel għall-annimali domestiċi lest

                  1101

                  Distillazzjoni, rettifikazzjoni u taħlit ta' spirti

                  1102

                  Manifattura ta' inbid mill-għeneb

                  1103

                  Manifattura ta' sidru u nbejjed oħra tal-frott

                  1105

                  Manifattura ta' birra

                  1107

                  Manifattura ta' soft drinks; produzzjoni ta' ilmijiet minerali u ilmijiet oħra tal-flixkien

                  1200

                  Manifattura ta' prodotti tat-tabakk

                  1391

                  Manifattura ta' drappijiet maħduma bil-labar jew bil-ganċ

                  1392

                  Manifattura ta' oġġetti tat-tessuti maħduma, għajr ilbies

                  1393

                  Manifattura ta' twapet u twapet żgħar

                  1396

                  Manifattura ta' tessuti oħra tekniċi u industrijali

                  1399

                  Manifattura ta' tessuti oħra n.e.c.

                  1412

                  Manifattura ta' ħwejjeġ tax-xogħol

                  1413

                  Manifattura ta' ħwejjeġ oħra ta' fuq

                  1414

                  Manifattura ta' ħwejjeġ ta' taħt

                  1419

                  Manifattura ta' ħwejjeġ oħra li jintlibsu u aċċessorji

                  1420

                  manifattura ta' oġġetti tal-fer

                  1431

                  Manifattura ta' maljerija maħduma bil-labar u bil-ganċ

                  1439

                  Manifattura ta' lbies ieħor maħdum bil-labar u bil-ganċ

                  1511

                  Kunzatura u preparazzjoni tal-ġilda; preparazzjoni u tiżbigħ tal-fer

                  1512

                  Manifattura ta' bagalji, ħendbegs u oġġetti simili, oġġetti tas-sarraġ u xdud

                  1520

                  Manifattura ta' xdud tas-saqajn

                  1622

                  Manifattura ta' art tal-parkè mmuntata

                  1623

                  Manifattura ta' xogħol ta' injam ieħor tal-bennejja

                  1624

                  Manifattura ta' kontenituri magħmula mill-injam

                  1629

                  Manifattura ta' prodotti oħra tal-injam Manifattura ta' oġġetti tas-sufra, tat-tiben u materjal għall-immaljar

                  1721

                  Manifattura ta' karta u kartun immewweġ u ta' kontenituri tal-karti u l-kartun

                  1723

                  Manifattura ta' kartolerija tal-karti

                  1724

                  Manifattura ta' karta tal-ħajt

                  1729

                  Manifattura ta' oġġetti oħra tal-karti u l-kartun

                  1813

                  Servizzi bi tħejjija għall-istampar u bi tħejjija għall-midja

                  1910

                  Manifattura ta' prodotti tal-forn tal-kokk

                  2020

                  Manifattura ta' pestiċidi u prodotti oħra agrokimiċi

                  2030

                  Manifattura ta' żebgħa, verniċ u kisi simili, linka tal-istampar u mastiċi

                  2041

                  Manifattura ta' sapun u deterġenti, sustanzi għat-tindif u l-illustrar

                  2042

                  Manifattura ta' fwejjaħ u preparazzjonijiet tat-twaletta

                  2051

                  Manifattura ta' splussivi

                  2052

                  Manifattura ta' kolol

                  2053

                  Manifattura ta' żjut essenzjali

                  2059

                  Manifattura ta' prodotti oħra kimiċi n.e.c:

                  2120

                  Manifattura ta' sustanzi farmaċewtiċi

                  2211

                  Manifattura ta' tajers u tubi tal-lasktu; Riġenerazzjoni u rikostruzzjoni ta' tajers tal-lasktu

                  2219

                  Manifattura ta' prodotti oħra tal-lasktu

                  2223

                  Manifattura ta' oġġetti tal-plastik li jintużaw fil-bini

                  2229

                  Manifattura ta' prodotti oħra ta' plastik

                  2341

                  Manifattura ta' oġġetti tad-dar u tat-tiżjin magħmula miċ-ċeramika

                  2344

                  Manifattura ta' prodotti oħra tekniċi taċ-ċeramika

                  2362

                  Manifattura ta' prodotti tal-ġibs għall-għanijiet ta' kostruzzjoni

                  2365

                  Manifattura ta' fibra tas-siment

                  2369

                  Manifattura ta' oġġetti oħra tal-konkos, ġibs u siment

                  2370

                  Qtugħ, iffurmar u rfinar ta' ġebel

                  2391

                  Produzzjoni ta' prodotti li joborxu

                  2433

                  Iffurmar jew tagħwiġ ta' taqsimiet bil-kiesaħ

                  2511

                  Manifattura ta' strutturi u partijiet ta' strutturi tal-metall

                  2512

                  Manifattura ta' bibien u twieqi tal-metall

                  2521

                  Manifattura ta' radjaturi u bojlers tat-tisħin ċentrali

                  2529

                  Manifattura ta' tankijiet, ġibjuni u kontenituri tal-metall oħra

                  2530

                  Manifattura ta' ġeneraturi tal-fwar, għajr bojlers tal-misħun tat-tisħin ċentrali

                  2540

                  Manifattura ta' armi u munizzjon

                  2571

                  Manifattura ta' pożati

                  2572

                  Manifattura ta' serraturi u ċappetti

                  2573

                  Manifattura ta' għodod

                  2591

                  Manifattura ta' tankijiet tal-azzar u kontenituri simili

                  2592

                  Manifattura ta' materjal ħafif għall-ippakkjar

                  2593

                  Manifattura ta' prodotti tal-wajer, katina u molol

                  2594

                  Manifattura ta' ganċijiet u prodotti tal-magni li jinvitaw

                  2599

                  Manifattura ta' prodotti oħra tal-metall iffabbrikat n.e.c.

                  2612

                  Manifattura ta' bordijiet elettroniċi illowdjati

                  2620

                  Manifattura ta' kompjuters u tagħmir periferali

                  2630

                  Manifattura ta' tagħmir għal komunikazzjoni

                  2640

                  Manifattura ta' elettronika ta' konsum

                  2651

                  Manifattura ta' strumenti u għodod għall-kejl, ittestjar, u navigar;

                  2652

                  Manifattura ta' arloġġi tal-idejn u arloġġi oħra

                  2660

                  Manifattura ta' tagħmir għall-irradjazzjoni, elettromediku u elettroterapewtiku

                  2670

                  Manifattura ta' strumenti ottiċi u tagħmir fotografiku

                  2680

                  Manifattura ta' mezzi manjetiċi u ottiċi

                  2711

                  Manifattura ta' muturi tal-elettriku, ġeneraturi u trasformaturi

                  2712

                  Manifattura ta' apparat għat-tqassim u l-kontroll tal-elettriku

                  2731

                  Manifattura ta' kejbils tal-fibrottika

                  2732

                  Manifattura ta' wajers u kejbils oħra elettroniċi u elettriċi

                  2733

                  Manifattura ta' għodod għall-wajers

                  2740

                  Manifattura ta' tagħmir tad-dawl elettriku

                  2751

                  Manifattura ta' apparat domestiku tal-elettriku

                  2752

                  Manifattura ta' apparat domestiku mhux tal-elettriku

                  2790

                  Manifattura ta' tagħmir ieħor elettriku

                  2811

                  Manifattura ta' magni u turbini, għajr inġenji tal-ajru, magni tal-vetturi u tal-muturi

                  2812

                  Manifattura ta' tagħmir idrawliku għall-enerġija

                  2813

                  Manifattura ta' pompi u kumpressuri oħra

                  2814

                  Manifattura ta' viti u valvi oħra

                  2815

                  Manifattura ta' berings, gerijiet, elementi tal-gerijiet u tas-sewqan

                  2821

                  Manifattura ta' fran, fuklari u berners tal-fuklari

                  2822

                  Manifattura ta' tagħmir biex jittellgħu l-oġġetti u għall-immaniġġar

                  2823

                  Manifattura ta' magni u tagħmir għall-uffiċċji (għajr kompjuters u tagħmir periferali)

                  2824

                  Manifattura ta' għodod tal-idejn li jaħdmu bl-elettriku

                  2825

                  Manifattura ta' tagħmir mhux domestiku għat-tkessiħ u l-ventilazzjoni

                  2829

                  Manifattura ta' magni oħra għal għanijiet ġenerali n.e.c.

                  2830

                  Manifattura ta' magni tal-agrikoltura u tal-forestrija

                  2841

                  Manifattura ta' magni għall-iffurmar tal-metall

                  2849

                  Manifattura ta' għodod oħra tal-magni

                  2891

                  Manifattura ta' makkinarju għall-metallurġija

                  2892

                  Manifattura ta' makkinarju għall-minjieri, il-barrieri u l-kostruzzjoni

                  2893

                  Manifattura ta' makkinarju għall-ipproċessar ta' ikel, xorb u tabakk

                  2894

                  Manifattura ta' makkinarju għall-produzzjoni ta' tessuti, lbies u ġilda

                  2895

                  Manifattura ta' makkinarju għall-produzzjoni tal-karta u l-kartun

                  2896

                  Manifattura ta' makkinarju tal-plastik u l-lasktu

                  2899

                  Manifattura ta' makkinarju ieħor għal għanijiet speċjali n.e.c

                  2910

                  Manifattura ta' vetturi bil-mutur

                  2920

                  Manifattura ta' karozzerija għal vetturi bil-mutur; manifattura ta' trejlers u semitrejlers

                  2931

                  Manifattura ta' tagħmir elettriku u elettroniku għal vetturi bil-mutur

                  2932

                  Manifattura ta' partijiet u aċċessorji oħra għall-vetturi tal-mutur

                  3011

                  Bini ta' dgħajjes u strutturi għal fuq wiċċ l-ilma

                  3012

                  Bini ta' dgħajjes tad-divertiment u tal-isport

                  3020

                  Manifattura ta' lokomottivi tal-ferrovija u materjal ċirkulanti

                  3030

                  Manifattura ta' inġenji tal-ajru u tal-ispazju u makkinarju relatat

                  3040

                  Manifattura ta' vetturi tal-ġlied militari

                  3091

                  Manifattura ta' muturi

                  3092

                  Manifattura ta' roti u siġġijiet bir-roti

                  3099

                  Manifattura ta' tagħmir ieħor għat-trasport n.e.c.

                  3101

                  Manifattura ta' għamara għall-uffiċċji u għall-ħwienet

                  3102

                  Manifattura ta' għamara għall-kċejjen

                  3103

                  Manifattura ta' saqqijiet

                  3109

                  Manifattura ta' għamara oħra

                  3211

                  Stampar ta' muniti

                  3212

                  Manifattura ta' ġojjellerija u oġġetti relatati

                  3213

                  Manifattura ta' ġojjellerija ta' imitazzjoni u oġġetti relatati

                  3220

                  Manifattura ta' strumenti mużikali

                  3230

                  Manifattura ta' oġġetti tal-isport

                  3240

                  Manifattura ta' logħob u ġugarelli

                  3250

                  Manifattura ta' strumenti u provvisti mediċi u tad-dentistrija

                  3291

                  Manifattura ta' xkupi u xkupilji